cyanic-selkie/wikianc huggingface dataset:
ᱤᱥᱯᱩᱴᱱᱤᱠ ᱵᱷᱤ ᱠᱳᱵᱷᱤᱰ-᱑᱙ ᱴᱤᱠᱟᱹ
ᱤᱥᱯᱩᱴᱱᱤᱠ ᱵᱷᱤ ᱠᱳᱵᱷᱤᱰ-᱑᱙ ᱴᱤᱠᱟᱹ ᱫᱚ ᱤᱥᱯᱩᱴᱱᱤᱠ ᱵᱷᱤ ᱜᱟᱢᱟᱞᱤᱭᱟ ᱨᱤᱥᱟᱨᱪ ᱤᱱᱥᱴᱤᱴᱤᱣᱴ ᱚᱵᱽ ᱮᱯᱤᱰᱮᱢᱤᱭᱳᱞᱳᱡᱤ ᱮᱱᱰ ᱢᱟᱭᱠᱨᱳᱵᱟᱭᱳᱞᱳᱡᱤ ᱟᱜ ᱵᱮᱱᱟᱣᱟᱜ ᱢᱤᱫᱴᱮᱱ ᱵᱷᱟᱭᱨᱚᱞ ᱵᱷᱮᱠᱴᱚᱨ ᱠᱳᱵᱷᱤᱰ-᱑᱙ ᱴᱤᱠᱟᱹ ᱠᱟᱱᱟ᱾ ᱨᱟᱥᱤᱭᱟᱱ ᱥᱟᱥᱛᱷᱚ ᱢᱚᱵᱛᱨᱚᱱᱟᱞᱚᱭ ᱒᱐᱒᱐ ᱥᱮᱨᱢᱟ ᱨᱮ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱟᱹᱭᱫᱟᱹᱨᱤ ᱠᱩ ᱮᱢ ᱟᱠᱟᱫᱟ᱾
ᱱᱚᱣᱟ ᱴᱤᱠᱟᱹ ᱫᱚ ᱯᱟᱹᱦᱤᱞ ᱥᱮᱡ ᱠᱷᱟᱹᱞᱤ ᱨᱟᱥᱤᱭᱟ ᱞᱟᱹᱜᱤᱛ ᱵᱮᱵᱷᱟᱨ ᱨᱮᱱᱟᱜ ᱟᱹᱭᱫᱟᱹᱨᱤᱭ ᱧᱟᱢ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱒᱐᱒᱑ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱪᱦᱟᱸᱫᱚ ᱥᱮᱡ ᱫᱷᱟᱹᱨᱛᱤ ᱨᱮᱱᱟᱜ ᱕᱙ ᱜᱚᱴᱟᱝ ᱫᱤᱥᱟᱹᱢ ᱨᱮ ᱵᱮᱵᱷᱟᱨ ᱨᱮᱱᱟᱜ ᱟᱹᱭᱫᱟᱹᱨᱤ ᱦᱚᱸᱭ ᱧᱟᱢ ᱠᱮᱫᱟ᱾ ᱱᱚᱣᱟ ᱴᱤᱠᱟᱹ ᱵᱟᱵᱚᱛ ᱠᱷᱚᱵᱚᱨ ᱠᱟᱜᱚᱡᱽ ᱠᱚᱨᱮ ᱟᱹᱰᱤᱛᱮᱜ ᱟᱹᱰᱤ ᱜᱟᱞᱢᱟᱨᱟᱣ ᱚᱞᱵᱤᱞ ᱦᱩᱭ ᱞᱮᱱᱟ ᱪᱮᱫᱟᱜ ᱡᱮ ᱱᱚᱣᱟ ᱴᱤᱠᱟᱹ ᱵᱮᱵᱷᱟᱨ ᱮᱛᱦᱚᱵ ᱯᱚᱨᱮ ᱦᱚᱸ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱠᱷᱚᱸᱫᱽᱨᱚᱝ ᱵᱟᱝ ᱯᱟᱨᱥᱟᱞ ᱞᱟᱦᱟᱨᱮᱜᱮ ᱱᱚᱣᱟ ᱴᱤᱠᱟᱹ ᱵᱮᱵᱷᱟᱨ ᱨᱮᱱᱟᱜ ᱟᱹᱭᱫᱟᱹᱨᱤ ᱮᱢ ᱦᱩᱭᱞᱮᱱᱟ᱾ ᱛᱟᱵᱮ ᱛᱟᱭᱚᱢ ᱫᱟᱨᱟᱢ ᱛᱮ ᱫᱟ ᱞᱮᱱᱥᱮᱴ ᱨᱮ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱢᱤᱫᱴᱮᱱ ᱵᱤᱥᱞᱮᱥᱚᱱ ᱒᱐᱒᱑ ᱥᱮᱨᱢᱟ ᱨᱮᱱᱟᱜ ᱒ ᱯᱷᱮᱵᱨᱩᱟᱣᱨᱤ ᱯᱟᱨᱥᱟᱞ ᱞᱮᱱᱟ ᱡᱟᱸᱦᱟᱸᱨᱮ ᱱᱚᱣᱟ ᱴᱤᱠᱟᱹ ᱙᱑ᱹ᱖% ᱮ ᱠᱟᱹᱢᱤᱭᱟ ᱢᱮᱱᱛᱮ ᱚᱞ ᱛᱟᱸᱦᱮᱸᱠᱟᱱᱟ᱾
ᱱᱚᱣᱟ ᱴᱤᱠᱟᱹ ᱫᱚ ᱨᱟᱥᱤᱭᱟ, ᱟᱨᱡᱮᱱᱴᱤᱱᱟ, ᱵᱮᱞᱟᱨᱩᱥ, ᱦᱟᱝᱜᱮᱨᱤ, ᱥᱟᱨᱵᱤᱭᱟ, ᱟᱨᱚᱵᱽ ᱟᱢᱤᱨᱟᱛ ᱥᱟᱞᱟᱜ ᱫᱷᱟᱹᱨᱛᱤ ᱨᱮᱱᱟᱜ ᱟᱨᱦᱚᱸ ᱮᱴᱟᱜ ᱫᱤᱥᱟᱹᱢ ᱨᱮᱱ ᱢᱟᱹᱱᱢᱤ ᱠᱩ ᱮᱢ ᱦᱩᱭᱩᱜ ᱠᱟᱱᱟ᱾
ᱯᱷᱚᱠᱤᱨᱟ ᱜᱽᱨᱟᱢ ᱡᱚᱝᱥᱚᱱ ᱨᱮᱹᱞᱣᱮ ᱴᱤᱥᱚᱱ
ᱯᱷᱚᱠᱤᱨᱟ ᱜᱽᱨᱟᱢ ᱫᱚ ᱢᱤᱫ ᱴᱮᱱ ᱨᱮᱹᱞᱣᱮ ᱴᱤᱥᱚᱱ ᱠᱟᱱᱟ| ᱱᱚᱣᱟ ᱫᱚ ᱱᱤᱣ ᱡᱚᱞᱯᱟᱭ ᱜᱩᱲᱤ ᱟᱨ ᱱᱤᱣ ᱵᱚᱝᱜᱟᱭ ᱜᱟᱶ ᱛᱷᱚᱠ ᱨᱮᱭᱟᱜ ᱵᱟᱨᱟᱣᱱᱤ ᱠᱚᱠᱲᱟᱡᱷᱟᱲ ᱞᱟᱭᱤᱱ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ| ᱱᱤᱭᱟᱹ ᱨᱮᱹᱞᱣᱮ ᱴᱤᱥᱚᱱ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱠᱚᱠᱲᱟᱡᱷᱟᱲ ᱦᱚᱱᱚᱛ ᱨᱮ ᱯᱟᱲᱟᱣ ᱟᱠᱟᱱᱟ |
ᱱᱟᱜᱟᱢ
ᱟᱥᱟᱢ ᱵᱤᱦᱟᱨ ᱨᱮᱹᱞ ᱞᱟᱭᱤᱱ ᱵᱮᱱᱟᱣ ᱚᱠᱛᱮ, ᱑᱙᱐᱐-᱑᱙᱑᱐ ᱥᱮᱨᱢᱟ ᱨᱮ ᱜᱚᱞᱚᱠᱜᱚᱧᱡᱽ- ᱟᱢᱤᱱᱜᱟᱶ ᱨᱮᱹᱞᱣᱮ ᱞᱟᱭᱤᱱ ᱛᱟᱵᱮ ᱨᱮ ᱯᱷᱚᱠᱤᱨᱟᱢ ᱨᱮᱹᱞᱣᱮ ᱴᱤᱥᱚᱱ ᱫᱚ ᱵᱮᱱᱟᱣ ᱞᱮᱱᱟ| ᱚᱱ ᱚᱠᱛᱮ ᱨᱮ ᱥᱤᱧᱚᱛ ᱫᱤᱥᱚᱢ ᱠᱦᱚᱱ ᱟᱥᱟᱢ ᱵᱚᱞᱚᱱ ᱞᱟᱹᱜᱤᱫ ᱢᱤᱫ ᱮᱥᱠᱟᱨ ᱰᱟᱦᱟᱨ ᱫᱚ ᱛᱟᱦᱮᱸ ᱠᱟᱱᱟ, ᱥᱟᱢᱟᱝ ᱵᱮᱝᱜᱚᱞ ᱞᱮᱠᱟ ᱛᱮ ᱵᱚᱞᱚᱱ ᱰᱟᱦᱟᱨ
ᱥᱤᱧᱚᱛ ᱯᱷᱩᱨᱜᱟᱹᱞ ᱢᱟᱲᱟᱝ, ᱚᱱ ᱚᱠᱛᱮ ᱫᱚ ᱢᱤᱴᱨ ᱜᱮᱡᱽ ᱞᱟᱭᱤᱱ ᱛᱟᱦᱮᱸ ᱠᱟᱱᱟ, ᱡᱮᱞᱮᱠᱟ- ᱠᱟᱴᱤᱦᱟᱨ ᱠᱷᱚᱱ ᱨᱟᱫᱷᱤᱠᱟ ᱯᱩᱨ, ᱨᱟᱫᱷᱤᱠᱟ ᱯᱩᱨ ᱠᱷᱚᱱ ᱵᱤᱨᱟᱞ, ᱵᱤᱨᱟᱞ ᱠᱷᱚᱱ ᱯᱟᱨᱵᱟᱛᱤᱢ ᱯᱩᱨ, ᱯᱟᱨᱵᱟᱛᱤ ᱯᱩᱨ ᱠᱷᱚᱱ ᱛᱤᱥᱴᱟ, ᱛᱤᱥᱴᱟ ᱠᱷᱚᱱ ᱱᱜᱤᱛᱟᱞ ᱫᱚᱦᱟ, ᱜᱤᱛᱟᱞ ᱫᱚᱦᱟ ᱠᱷᱚᱱ ᱜᱚᱞᱚᱠ ᱜᱚᱧᱡᱽ, ᱜᱚᱞᱚᱠ ᱜᱚᱧᱡᱽ ᱠᱷᱚᱱ ᱯᱷᱚᱨᱤᱚᱜᱽᱨᱟᱢ |
᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱦᱟᱯᱟᱴᱤᱧ ᱚᱠᱛᱮ ᱨᱮ ᱟᱥᱟᱢ ᱥᱟᱶ ᱥᱟᱢᱟᱝ ᱵᱮᱝᱜᱚᱞ ᱨᱮᱭᱟᱜ ᱨᱮᱹᱞᱣᱮ ᱡᱚᱲᱟᱣ ᱫᱚ ᱛᱚᱯᱟᱜ ᱮᱱᱟ ᱟᱨ ᱟᱥᱟᱢ ᱨᱮᱭᱟᱜ ᱥᱟᱨᱮᱡ ᱦᱤᱸᱥ ᱥᱤᱧᱚᱛ ᱠᱷᱚᱱ ᱵᱮᱜᱟᱨ ᱩᱛᱟᱹᱨ ᱮᱱᱟ| ᱥᱤᱧᱚᱴ᱾ᱭᱟᱹ ᱨᱮᱹᱞᱣᱮ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱯᱷᱚᱠᱤᱨᱟ ᱜᱽᱨᱟᱢ ᱠᱷᱚᱱ ᱠᱤᱥᱟᱱ ᱜᱚᱧᱡᱽ ᱦᱟᱹᱵᱤᱡ ᱰᱟᱦᱟᱨᱮ ᱵᱮᱱᱟᱣ ᱠᱮᱫᱟ| ᱯᱦᱚᱠᱤᱨᱟ ᱜᱽᱨᱟᱢ ᱫᱚ ᱑᱙᱕᱐ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮᱹᱞᱣᱮ ᱥᱟᱶ ᱡᱚᱲᱟᱣ ᱩᱛᱟᱹᱨᱮᱱᱟ |
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱮᱹᱞ ᱴᱤᱥᱚᱱ
ᱥᱤᱞᱯᱟ ᱨᱟᱣ
ᱥᱤᱞᱯᱟ ᱨᱟᱣ (ᱡᱟᱱᱟᱢ ᱺ ᱚᱯᱮᱠᱷᱭᱟ ᱨᱟᱣ; ᱑᱑ ᱮᱯᱨᱤᱞ᱑᱙᱘᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱡᱟᱢᱥᱮᱫᱽᱯᱩᱨ ᱨᱮᱭ ᱡᱟᱱᱟᱢ ᱟᱠᱟᱱᱟ ᱟᱨ ᱮ ᱦᱟᱨᱟ ᱵᱩᱨᱩ ᱟᱠᱟᱱᱟ ᱾ ᱥᱤᱞᱯᱟ ᱨᱟᱣ ᱫᱚ ᱑᱓ ᱵᱚᱨᱥᱚ ᱵᱚᱭᱚᱥ ᱨᱮ ᱵᱚᱢᱵᱮᱭ ᱪᱟᱞᱟᱣ ᱮᱱᱟ ᱾ ᱚᱸᱰᱮ ᱩᱱᱤ ᱫᱚ ᱥᱮᱸᱴ ᱡᱮᱵᱤᱭᱚᱨᱥ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱯᱞᱟᱭᱤᱰ ᱥᱴᱮᱴᱤᱥᱴᱤᱠᱥ ᱨᱮ ᱥᱚᱱᱮᱨᱥᱤᱫᱽ ᱨᱮᱱᱟᱜ ᱯᱚᱲᱦᱚᱱ ᱮ ᱥᱟᱹᱛ ᱠᱮᱫ ᱛᱟᱭᱚᱢ ᱯᱮ ᱥᱮᱨᱢᱟ ᱫᱷᱟᱹᱵᱤᱡ ᱮᱠᱞᱟ ᱥᱮᱨᱮᱧᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱩᱱᱤᱭᱟᱜ ᱵᱤᱨᱫᱟᱹᱜᱟᱲ ᱯᱟᱲᱦᱟᱣᱜ ᱚᱠᱛᱚ ᱨᱮ ᱥᱮᱱᱮᱨᱮᱧᱤᱭᱟᱹ ᱢᱤᱛᱷᱩᱱ ᱫᱚ ᱩᱱᱤ ᱚᱱᱣᱚᱨ (᱒᱐᱐᱗) ᱨᱮᱱᱟᱜ ᱥᱮᱨᱮᱧ "ᱜᱟᱵᱮᱸᱫᱟ ᱡᱤᱱᱫᱮᱜᱤ" ᱥᱮᱨᱮᱧ ᱮ ᱥᱮᱨᱮᱧ ᱠᱮᱫ-ᱟ ᱾ ᱡᱟᱦᱟᱸ ᱫᱚ ᱩᱱᱤᱭᱟᱜ ᱯᱩᱭᱞᱩ ᱵᱚᱞᱤᱣᱩᱰ ᱥᱮᱨᱮᱧ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
᱑᱑ ᱮᱯᱨᱤᱞ ᱑᱙᱘᱔ ᱦᱤᱞᱚᱜ ᱡᱟᱢᱥᱮᱫᱽᱯᱩᱨ ᱨᱮᱭ ᱡᱟᱱᱟᱢ ᱟᱠᱟᱱ ᱥᱤᱞᱯᱟ ᱨᱟᱣ ᱟᱜ ᱜᱤᱫᱽᱨᱟᱹ ᱧᱩᱛᱩᱢ ᱫᱚ ᱚᱯᱮᱠᱷᱭᱟ ᱨᱟᱣ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱫᱚ ᱩᱱᱤ ᱛᱟᱭᱚᱢ ᱛᱮ ᱵᱚᱫᱚᱞ ᱠᱟᱛᱮ ᱥᱤᱞᱯᱟ ᱨᱟᱣ ᱮ ᱫᱚᱦᱚ ᱠᱮᱫ-ᱟ ᱾ ᱟᱡᱟᱜ ᱦᱤᱥᱟᱹᱵᱽ ᱛᱮ ᱩᱱᱤ ᱫᱚ ᱥᱤᱞᱯᱟ ᱧᱩᱛᱩᱢ ᱛᱮᱜᱮ ᱵᱟᱹᱲᱛᱤ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱭᱟ ᱾ ᱪᱮᱫᱟᱜ ᱥᱮ ᱱᱚᱚᱶᱟ ᱧᱩᱛᱩᱢ ᱥᱟᱶ ᱫᱚ "ᱦᱩᱱᱟᱹᱨ ᱥᱟᱶ ᱥᱟᱹᱜᱟᱹᱭ" ᱢᱮᱱᱟᱜ-ᱟ ᱾ ᱟᱹᱰᱤ ᱠᱚᱢ ᱵᱚᱭᱚᱥ ᱩᱢᱮᱨ ᱠᱷᱚᱱ ᱜᱮ ᱩᱱᱤ ᱫᱚ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱚᱠᱛᱚ ᱨᱮ ᱟᱡ ᱵᱟᱵ, ᱮᱥ, ᱵᱮᱝᱠᱚᱴ ᱨᱟᱣ ᱜᱮ ᱟᱡ ᱫᱚ ᱥᱮᱨᱮᱧ ᱮ ᱪᱮᱫ ᱟᱭ ᱠᱟᱱ ᱛᱟᱦᱮᱸᱫ ᱾ ᱡᱟᱦᱟᱸᱭ ᱴᱷᱮᱱ ᱫᱚ ᱥᱮᱱᱮᱨᱮᱧ ᱨᱮᱫᱚ ᱰᱤᱜᱽᱨᱤ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱪᱮᱥ
ᱪᱮᱥ ᱫᱚ ᱵᱟᱨ ᱦᱚᱲ ᱮᱱᱮᱡᱟᱜ ᱠᱷᱮᱞ ᱠᱟᱱᱟ᱾ ᱱᱚᱶᱟ ᱫᱚ ᱚᱲᱟᱜ ᱵᱷᱤᱛᱤᱨ ᱨᱮᱠᱚ ᱮᱱᱮᱡ ᱠᱟᱱ ᱠᱷᱮᱞ ᱠᱷᱚᱱᱟᱜ ᱢᱤᱫᱴᱟᱝ ᱠᱟᱱᱟ᱾ ᱘×᱘ ᱥᱟᱡᱟᱣ ᱟᱠᱟᱱ ᱖᱔ ᱜᱚᱴᱟᱝ ᱯᱩᱱ ᱠᱚᱬ ᱚᱲᱟᱜ ᱨᱮ ᱱᱚᱶᱟ ᱪᱮᱥ ᱫᱚ ᱮᱱᱮᱡ ᱦᱩᱭᱩᱜᱼᱟ᱾ ᱱᱚᱶᱟ ᱫᱷᱟᱹᱨᱛᱤ ᱡᱟᱠᱟᱛ ᱨᱮ ᱢᱤᱫ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱪᱮᱥ ᱠᱚ ᱮᱱᱮᱡᱼᱟ᱾ ᱱᱚᱶᱟ ᱨᱮ ᱵᱟᱱᱟᱨ ᱠᱷᱮᱞᱟᱰᱤᱭᱟᱹ ᱴᱷᱮᱱ ᱜᱮᱛᱩᱨ ᱜᱚᱴᱟᱝ (᱑᱖) ᱜᱚᱴᱟᱝ ᱫᱟᱱᱟ ᱛᱟᱦᱮᱸᱱᱟ ᱟᱨ ᱱᱩᱠᱩ ᱞᱟᱲᱟᱣ ᱦᱩᱭᱩᱜᱼᱟ᱾
ᱧᱩᱛᱩᱢᱟᱱ ᱪᱮᱥ ᱠᱷᱮᱞᱚᱸᱰᱤᱭᱟᱹ
ᱧᱩᱛᱩᱢᱟᱱ ᱪᱮᱥ ᱠᱷᱮᱞᱚᱸᱰᱤᱭᱟᱹ ᱠᱚᱣᱟᱜ ᱞᱤᱥᱴᱤ ᱞᱟᱛᱟᱨ ᱨᱮ ᱮᱢ ᱮᱱᱟ :-
ᱥᱩᱯᱚᱨ ᱓᱐
ᱥᱩᱯᱚᱨ ᱓᱐ ᱫᱚ ᱥᱤᱧᱚᱛ ᱨᱮᱱᱟᱜ ᱥᱮᱪᱮᱫᱤᱭᱟ. ᱟᱥᱲᱟ ᱠᱟᱱᱟ ᱾ ᱱᱚᱶᱟ ᱫᱚ ᱯᱟᱴᱱᱟ,ᱵᱤᱦᱟᱨ ᱵᱷᱟᱨᱚᱛ ᱨᱮᱭᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱨᱟᱢᱟᱱᱩᱡᱚᱱ ᱥᱠᱩᱞ ‌ᱚᱯᱷ ᱢᱮᱛᱷᱤᱢᱮᱴᱤᱠᱥ ᱞᱟᱛᱟᱨ ᱨᱮ ᱵᱮᱱᱟᱣ ᱞᱮᱫ-ᱟᱭ ᱾ ᱱᱚᱶᱟ ᱫᱚ ᱟᱱᱚᱱᱫᱽ ᱠᱩᱢᱟᱨ, ᱢᱤᱫ ᱮᱞᱠᱷᱟ ᱢᱟᱪᱮᱫ ᱟᱨ ᱚᱵᱷᱚᱭᱟᱱᱚᱱᱫᱽ, ᱥᱮᱫᱟᱭ ᱵᱤᱦᱟᱨ ᱰᱤ.ᱡᱤ.ᱯᱳ. ᱛᱤᱠᱤᱱᱠᱤᱱ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱟ.ᱢᱤ ᱦᱚᱨᱟ ᱨᱮ ᱫᱚ ᱵᱤᱦᱟᱨ ᱥᱩᱨ ᱥᱩᱯᱩᱨ ᱨᱮᱱ ᱨᱮᱸᱜᱮᱡᱽ ᱱᱟᱪᱟᱨ ᱓᱐ ᱜᱚᱴᱟᱝ ᱜᱤᱫᱽᱨᱟ. ᱠᱚ ᱵᱟᱪᱷᱟᱣ ᱥᱟᱨᱮᱡ ᱠᱟᱛᱮ ᱡᱮ.ᱤ.ᱤ. ᱵᱤᱱᱤᱰ ᱞᱟ.ᱜᱤᱱ ᱠᱚ ᱥᱮᱪᱮᱫᱮᱫ ᱠᱟ ᱛᱟᱦᱮᱸᱫ ᱾ ᱱᱚᱶᱟ ᱠᱟ.ᱦᱱᱤ ᱞᱮᱠᱟᱱᱟᱜ ᱥᱟ.ᱨᱤ ᱠᱟᱛᱷᱟ ᱫᱚ ᱒᱐᱑᱙ ᱨᱮᱭᱟᱜ ᱯᱷᱤᱞᱢ, ᱥᱩᱯᱚᱨ ᱓᱐ ᱨᱮ ᱠᱚ ᱯᱟᱨᱥᱟᱞ ᱞᱮᱫ-ᱟ ᱾ ᱱᱚᱶᱟ ᱨᱮ ᱟᱠᱴᱚᱨ ᱦᱨᱤᱛᱤᱠ ᱨᱳᱥᱚᱱ ᱫᱚ ᱟᱱᱚᱱᱫᱽ ᱠᱩᱢᱟᱨ-ᱟᱜ ᱠᱮᱨᱮᱠᱴᱚᱨ ᱨᱮ ᱟᱠᱴᱤᱝ ᱞᱮᱫ-ᱟ ᱾ ᱟᱱᱚᱱᱫᱽ ᱟᱨ ᱟᱡᱟᱜ ᱟᱥᱲᱟ ᱫᱚ ᱥᱤᱧᱚᱛ ᱨᱮᱭᱚᱜ ᱥᱮᱪᱮᱫ ᱛᱟᱞᱟ ᱨᱮ ᱟᱭᱢᱟ ᱦᱚᱲ ᱠᱚᱭ ᱤᱱᱥᱯᱟᱭᱟᱨ ᱞᱮᱫ ᱠᱚᱣᱟ ᱾ ᱱᱚᱶᱟ ᱠᱚ ᱫᱚ ᱠᱤᱪᱷᱩ ᱜᱟᱱ ᱥᱤᱧᱚᱛᱤᱭᱟ. ᱢᱤᱰᱤᱭᱟ ᱛᱟᱞᱟ ᱨᱮ ᱯᱟᱨᱥᱟᱞ ᱵᱟᱲᱟ ᱞᱮᱱᱟ ᱾
ᱟᱜᱟᱢ
᱒᱐᱑᱒ ᱨᱮ, ᱚᱵᱷᱚᱭᱟᱱᱚᱱᱫᱽ ᱟᱨ ᱚᱱᱚᱱᱫᱽ ᱠᱩᱢᱟᱨ ᱛᱤᱠᱤᱱ ᱢᱮᱥᱟᱠᱟᱛᱮ ᱥᱩᱯᱚᱨ ᱓᱐ ᱟᱥᱲᱟ ᱠᱤᱱ ᱵᱮᱨᱮᱫ ᱞᱟ.ᱜᱤᱱ ᱠᱤᱱ ᱠᱩᱨᱩᱢᱩᱴᱩ ᱠᱮᱫ-ᱟ ᱟᱨ ᱡᱟᱦᱟᱸᱭ ᱜᱤᱫᱽᱨᱟ. ᱠᱚ ᱟᱭ.ᱟᱭ.ᱴᱤ. ᱠᱳᱪᱤᱝ ᱵᱟᱝᱠᱚ ᱦᱟᱛᱟᱣ ᱫᱟᱜᱲᱮᱭᱟᱜ ᱠᱟᱱᱟ, ᱩᱬᱠᱩ ᱜᱮ ᱱᱚᱶᱟ ᱨᱮ ᱠᱚ ᱥᱮᱞᱮᱫ ᱠᱚᱣᱟ ᱠᱤᱱ ᱾ ᱛᱚᱵᱮ ᱓᱐ ᱜᱚᱴᱟᱝ ᱜᱤᱫᱽᱨᱟ. ᱜᱮ ᱱᱚᱶᱟ ᱟᱭ.ᱟᱭ.ᱴᱤ-ᱡᱮ.ᱤ.ᱤ. ᱵᱤᱱᱤᱰ ᱞᱟ.ᱷᱤᱱ ᱠᱚ ᱪᱷᱩᱴᱟ.ᱣᱮᱱᱟ ᱾ ᱟᱱᱚᱱᱫᱽ ᱠᱩᱢᱟᱨ ᱟᱡ ᱟᱭᱚ ᱫᱟ ᱱᱩᱠᱩ ᱜᱤᱫᱽᱨᱟ. ᱵᱟᱠᱷᱨᱟ ᱫᱟᱠᱟ ᱠᱚᱭ ᱪᱚᱸᱫᱟ ᱵᱟᱲᱟᱭ ᱛᱟᱦᱮᱸᱫ ᱟᱨ ᱚᱵᱷᱚᱭᱟᱱᱚᱱᱫᱽ ᱮᱢᱟᱱ ᱮᱴᱟᱠ ᱢᱟᱪᱮᱫ ᱫᱚ ᱠᱚ ᱯᱟᱜᱲᱟᱣ-ᱟ ᱾ ᱢᱤᱫ ᱥᱮᱨᱢᱟ ᱞᱟ.ᱜᱤᱱ ᱡᱷᱚᱛᱚ ᱜᱤᱫᱽᱨᱟ. ᱜᱮ ᱯᱟᱜᱲᱟᱣ ᱥᱟᱢᱟᱱ ᱟᱨ ᱛᱟᱦᱮᱸᱱ ᱫᱚ ᱯᱚᱞᱟ ᱜᱮ ᱛᱟᱦᱮᱸᱫ ᱾
ᱯᱩᱭᱞᱩ ᱥᱮᱨᱢᱟ ᱠᱳᱪᱤᱝ ᱛᱮ ᱓᱐ ᱠᱷᱟᱱ ᱑᱘ ᱜᱚᱴᱟᱝ ᱜᱤᱫᱽᱨᱟ. ᱫᱚ ᱟᱭ.ᱟᱭ.ᱴᱤ‌. ᱛᱮ ᱠᱚ ᱥᱮᱱ ᱞᱮᱱᱟ ᱾ ᱱᱚᱶᱟ ᱠᱚ ᱠᱷᱚᱵᱚᱨ ᱟᱸᱡᱚᱢ ᱠᱟᱛᱮ ᱫᱚᱥᱟᱨ ᱥᱮᱨᱢᱟ ᱛᱮ ᱡᱟ.ᱥᱛᱤ ᱥᱮᱪᱮᱫᱤᱭᱟ. ᱱᱚᱰᱮ ᱚᱞᱚᱜ ᱞᱟ.ᱜᱤᱱ ᱟ.ᱨᱡᱤ ᱠᱚ ᱯᱮᱨᱮᱡ ᱠᱮᱫ-ᱟ ᱟᱨ ᱟᱠᱚ ᱵᱟᱪᱷᱚᱱ ᱞᱟ.ᱜᱤᱱ ᱵᱤᱱᱤᱰ ᱠᱚ ᱦᱩᱭ ᱥᱟ.ᱵᱤᱛ ᱞᱮᱱᱟ ᱾ ᱱᱚᱝᱠᱟ ᱞᱮᱠᱟᱛᱮ ᱫᱚᱥᱟᱨ ᱥᱮᱨᱢᱟ ᱫᱚ ᱓᱐ ᱜᱚᱴᱟᱝ ᱜᱤᱫᱽᱨᱟ. ᱠᱚ ᱵᱟᱪᱷᱟᱣ ᱞᱮᱫ ᱠᱚᱣᱟ ᱾ ᱒᱐᱐᱔ ᱥᱟ.ᱦᱤᱛ ᱨᱮ ᱓᱐ ᱠᱷᱟᱱ ᱒᱒ ᱜᱚᱴᱟᱝ ᱥᱮᱪᱮᱫᱤᱭᱟ. ᱟᱭ.ᱟᱭ.ᱴᱤ-ᱡᱮ.ᱤ.ᱤ. ᱠᱚ ᱯᱟᱥ ᱞᱮᱫ-ᱟ ᱾ ᱛᱚᱵᱮ ᱱᱚᱶᱟ ᱥᱩᱯᱚᱨ ᱓᱐ ᱧᱩᱛᱩᱢ ᱫᱚ ᱟᱭᱢᱟ ᱡᱟᱭᱜᱟ ᱯᱷᱚᱴᱮᱞ ᱮᱱᱟ ᱟᱨ ᱡᱟ.ᱥᱛᱤ ᱜᱤᱫᱽᱨᱟ. ᱟ.ᱨᱡᱤ ᱥᱟᱠᱟᱢ ᱠᱚ ᱯᱮᱨᱮᱡ ᱤᱫᱤ ᱠᱮᱫ-ᱟ ᱾
᱒᱐᱐᱕ ᱨᱮ ᱓᱐ ᱠᱷᱟᱱ ᱒᱖ ᱜᱚᱴᱟᱝ ᱜᱤᱫᱽᱨᱟ. ᱟᱭ.ᱟᱭ.ᱴᱤ-ᱡᱮ.ᱤ.ᱤ. ᱵᱤᱱᱤᱰ ᱥᱟᱠᱟᱢ ᱠᱚ ᱛᱟᱞᱚᱢ ᱯᱟᱨᱚᱢ ᱞᱮᱫ-ᱟ ᱾ ᱟᱨ ᱒᱐᱐᱖ ᱨᱮ ᱫᱚ ᱟᱭ.ᱟᱭ.ᱴᱤ ᱵᱤᱱᱤᱰ ᱥᱟᱠᱟᱢ ᱛᱷᱚᱠ ᱠᱚᱭ ᱵᱚᱫᱚᱞ ᱫᱟᱲᱟ ᱠᱟᱛᱮ ᱨᱮ ᱦᱚᱸ ᱒᱘ ᱜᱚᱴᱟᱝ ᱠᱚ ᱯᱟᱥ ᱞᱮᱫ-ᱟ ᱾ ᱱᱚᱶᱟ ᱠᱷᱚᱵᱚᱨ ᱟᱸᱡᱚᱢ ᱠᱚᱛᱮ ᱵᱤᱦᱟᱨ ᱨᱤᱱᱤᱡ ᱩᱱ ᱚᱠᱛᱚ ᱢᱩᱠᱷᱭᱚ ᱢᱚᱱᱛᱨᱤ ᱱᱤᱛᱤᱥ ᱠᱩᱢᱟᱨ ᱯᱟᱥ ᱟᱠᱟᱫ ᱡᱷᱚᱛᱟ ᱜᱤᱫᱽᱨᱟ. ₹᱕0,000 ᱴᱟᱠᱟ ᱥᱤᱨᱯᱷᱟ. ᱞᱮᱠᱟᱛᱮ ᱦᱟ.ᱴᱤᱧᱟᱫ ᱠᱚᱣᱟ ᱾
ᱫᱚᱥᱟᱨ ᱥᱮᱨᱢᱟ ᱢᱮᱱ ᱫᱚ ᱒᱐᱐᱗ ᱨᱮ ᱟᱨ ᱦᱚᱸ ᱒᱘ ᱜᱚᱴᱟᱝ ᱟᱨ ᱒᱐᱐᱘ ᱨᱮ ᱫᱚ ᱓᱐ ᱜᱚᱴᱮᱡ ᱡᱟᱠᱟᱛ ᱜᱤᱫᱽᱨᱟ. ᱠᱚ ᱯᱟᱥ ᱞᱮᱫ-ᱟ ᱾ ᱚᱱᱟ ᱛᱟᱭᱚᱢ ᱚᱵᱷᱚᱭᱟᱱᱚᱱᱫᱽ ᱫᱚ ᱥᱩᱯᱚᱨ ᱓᱐ ᱵᱟ.ᱜᱤ ᱠᱟᱛᱮ ᱥᱮᱱ ᱮᱱᱟᱭ ᱟᱨ ᱞᱟ.ᱭ-ᱟᱭ ᱡᱮ "ᱱᱚᱶᱟ ᱠᱟ.ᱢᱤᱦᱚᱨᱟ ᱥᱟ.ᱛ ᱮᱱᱟ ᱾" ᱟᱱᱚᱱᱫᱽ ᱨᱮ ᱠᱤᱪᱷᱩ ᱜᱟᱱ ᱢᱟᱨᱮ ᱥᱮᱪᱮᱫᱤᱭᱟ. ᱫᱚ ᱱᱚᱶᱟ ᱥᱩᱯᱚᱨ ᱓᱐ ᱨᱮ ᱢᱟᱪᱮᱫ ᱞᱮᱠᱟ ᱯᱟᱲᱦᱟᱣ ᱠᱚ ᱮᱦᱚᱵ ᱠᱮᱫ-ᱟ ᱟᱨ ᱒᱐᱐᱙ ᱨᱮ ᱦᱚᱸ ᱓᱐ ᱜᱚᱴᱟᱝ ᱡᱟᱠᱟᱛ ᱜᱤᱫᱽᱨᱟ ᱠᱚ ᱯᱟᱥ ᱠᱮᱫ-ᱟ ᱾ ᱚᱱᱟ ᱛᱟᱭᱚᱢ : ᱒᱐᱑᱑ (᱒᱔ ᱜᱤᱫᱽᱨᱟ.), ᱒᱐᱑᱒ (᱒᱗ ᱜᱤᱫᱽᱨᱟ.), ᱒᱐᱑᱓ (᱒᱘ ᱜᱤᱫᱽᱨᱟ.), ᱒᱐᱑᱔ (᱒᱗ ᱜᱤᱫᱽᱨᱟ.), ᱒᱐᱑᱕ (᱒᱕ ᱜᱤᱫᱽᱨᱟ.), ᱟᱨ ᱒᱐᱑᱖ (᱒᱘ ᱜᱤᱫᱽᱨᱟ.) ᱠᱚ ᱯᱟᱥ ᱞᱮᱫ-ᱟ ᱾ ᱟᱨ ᱒᱐᱑᱗ ᱨᱮ ᱫᱚ ᱓᱐ ᱜᱚᱴᱟᱝ ᱡᱟᱠᱟᱛ ᱠᱚ ᱯᱟᱥ ᱞᱮᱫ-ᱟ ᱾ ᱒᱐᱑᱘ ᱨᱮ ᱫᱚ ᱒᱖ ᱜᱚᱴᱟᱝ ᱠᱚ ᱯᱟᱥ ᱞᱮᱫ-ᱟ ᱾
ᱪᱮᱠᱷᱚᱵᱽ ᱟᱱᱴᱚᱱ
ᱡᱟᱱᱟᱢ ᱟᱨ ᱚᱞ ᱯᱚᱲᱦᱚᱱ
ᱩᱱᱤᱭᱟᱜ ᱡᱟᱱᱟᱢ ᱫᱚ ᱫᱩᱠᱷᱤᱱ ᱨᱩᱥ ᱨᱮᱭᱟᱜ ᱛᱚᱜᱟᱱᱨᱳᱜᱽ ᱨᱮ ᱒᱙ ᱡᱟᱱᱩᱣᱟᱨᱤ ᱑᱘᱖᱐ ᱥᱟᱞᱮᱨᱮ ᱢᱤᱫ ᱫᱚᱠᱟᱱᱤᱭᱟᱹ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ ᱾ ᱑᱘᱖᱘ ᱠᱷᱚᱱ ᱑᱘᱗᱙ ᱫᱷᱟᱹᱵᱤᱡ ᱪᱮᱠᱷᱚᱵᱽ ᱫᱚ ᱩᱱᱩᱥᱩᱞ ᱟᱥᱲᱟ ᱨᱮ ᱥᱮᱪᱮᱫ ᱮ ᱟᱨᱡᱟᱣ ᱠᱮᱜᱼᱟ ᱾ ᱑᱘᱗᱙ ᱠᱷᱚᱱ ᱑᱘᱘᱔ ᱫᱷᱟᱹᱵᱤᱡ ᱪᱮᱠᱷᱚᱵᱽ ᱫᱚ ᱢᱟᱥᱠᱳ ᱨᱮᱭᱟᱜ ᱢᱮᱰᱤᱠᱟᱞ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱮ ᱯᱩᱨᱟᱹᱣ ᱠᱮᱜᱼᱟ ᱟᱨ ᱰᱟᱠᱛᱚᱨᱤ ᱠᱟᱹᱢᱤᱭ ᱮᱛᱚᱦᱚᱵ ᱠᱮᱜᱼᱟ ᱾
ᱡᱤᱭᱚᱱ ᱩᱯᱨᱩᱢ
᱑᱘᱘᱐ ᱨᱮ ᱪᱮᱠᱷᱚᱵᱽ ᱫᱚ ᱟᱡᱟᱜ ᱯᱩᱭᱞᱩ ᱠᱟᱹᱦᱱᱤᱭ ᱯᱟᱨᱥᱟᱞ ᱠᱮᱜᱼᱟ ᱟᱨ ᱑᱘᱘᱔ ᱨᱮ ᱚᱱᱟ ᱨᱮᱭᱟᱜ ᱟᱡᱟᱜ ᱯᱩᱭᱞᱩ ᱠᱟᱹᱦᱱᱤ ᱜᱩᱸᱴ ᱚᱰᱚᱠ ᱮᱱᱟ ᱾ ᱑᱘᱘᱖ ᱨᱮ "ᱨᱚᱝᱜᱚᱵᱤᱨᱤᱜᱤ ᱠᱟᱹᱦᱱᱤ ᱠᱚ" ᱧᱩᱛᱩᱢᱟᱱ ᱯᱩᱛᱷᱤ ᱯᱟᱨᱥᱟᱞ ᱮᱱᱟ ᱟᱨ ᱑᱘᱘᱗ ᱨᱮ ᱯᱩᱭᱞᱩ ᱜᱟᱭᱟᱱ "ᱤᱵᱟᱱ" ᱑᱘᱙᱐ ᱨᱮ ᱪᱮᱠᱷᱚᱵᱽ ᱫᱚ ᱥᱚᱠᱷᱟᱝᱤᱱ ᱰᱷᱤᱯ ᱮ ᱥᱟᱸᱜᱷᱟᱨ ᱠᱮᱜᱼᱟ ᱡᱟᱦᱟᱸᱨᱮ ᱩᱱᱤ ᱫᱮᱥ ᱵᱟᱦᱮᱨ ᱟᱠᱟᱱ ᱦᱚᱲ ᱠᱚᱣᱟᱜ ᱦᱟᱨᱠᱮᱛᱟᱱᱟᱜ ᱡᱤᱭᱚᱱ ᱮ ᱩᱨᱩᱢ ᱧᱟᱢ ᱠᱮᱜᱼᱟ ᱾ ᱱᱚᱣᱟ ᱥᱟᱸᱜᱷᱟᱨ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ "ᱥᱚᱠᱷᱟᱞᱤᱱ ᱤᱡᱽᱞᱟᱸᱰ" ᱧᱩᱛᱩᱢᱟᱱ ᱢᱤᱫ ᱯᱚᱛᱚᱵ ᱮ ᱚᱞ ᱠᱮᱜᱼᱟ ᱾ ᱑᱘᱙᱒ ᱠᱷᱚᱱ ᱑᱘᱙᱙ ᱫᱷᱟᱹᱵᱤᱡ ᱪᱮᱠᱷᱚᱵᱽ ᱢᱟᱥᱠᱳ ᱨᱮᱭᱟᱜ ᱠᱱᱝᱠᱨᱤᱴ ᱟᱹᱛᱩ "ᱢᱮᱞᱤᱠᱷᱳᱵᱳ" ᱨᱮᱭ ᱛᱟᱦᱮᱸ ᱞᱮᱱᱟ ᱾ ᱱᱚᱶᱟ ᱥᱮᱨᱢᱟ ᱨᱮ ᱟᱠᱟᱞ ᱚᱠᱛᱚ ᱨᱮ ᱪᱮᱠᱷᱚᱵᱽ ᱫᱚ ᱪᱟᱹᱥᱤ ᱠᱚ ᱜᱚᱲᱚ ᱥᱚᱦᱚᱫ ᱠᱚ ᱨᱮᱭᱟᱜ ᱮ ᱠᱩᱨᱩᱢᱩᱴᱩ ᱠᱮᱜᱼᱟ ᱟᱨ ᱦᱟᱹᱭᱡᱟᱹ ᱛᱮ ᱦᱟᱨᱠᱮᱛᱚᱜ ᱠᱟᱱ ᱚᱠᱛᱚ ᱨᱮᱦᱚᱸ ᱟᱹᱰᱤ ᱪᱩᱦᱩᱞ ᱢᱚᱱᱮᱛᱮ ᱰᱟᱠᱛᱚᱨᱤ ᱠᱟᱹᱢᱤᱭ ᱛᱚᱨᱟᱣ ᱞᱮᱜᱼᱟ ᱾ ᱑᱘᱙᱙ ᱨᱮ ᱪᱮᱠᱷᱚᱵᱽ ᱮ ᱵᱮᱢᱟᱨ ᱮᱱᱟ ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤ ᱠᱨᱤᱢ (ᱠᱨᱟᱭᱢᱤᱭᱟ) ᱨᱮᱭᱟᱜ ᱭᱮᱞᱴᱟ ᱱᱟᱜᱟᱨ ᱨᱮᱭ ᱵᱟᱥᱟ ᱵᱚᱥᱠᱚᱫ ᱮᱱᱟ ᱾ ᱚᱸᱰᱮ ᱪᱮᱠᱷᱚᱵᱽ ᱫᱚ ᱜᱳᱨᱠᱤ ᱥᱟᱞᱟᱜ ᱮ ᱩᱯᱨᱩᱢ ᱮᱱᱟ ᱾
ᱡᱚᱞᱯᱟᱭᱜᱩᱲᱤ
ᱡᱚᱞᱯᱟᱭᱜᱩᱲᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱟᱨ ᱥᱟᱶᱛᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱱᱚᱣᱟ ᱫᱚ ᱠᱚᱧᱮ ᱵᱟᱸᱜᱽᱞᱟ ᱨᱮᱱᱟᱜ ᱢᱚᱬᱮ ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱴᱚᱴᱷᱟ ᱫᱚ ᱫᱟᱯᱟᱞ ᱟᱠᱟᱫᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱛᱤᱥᱛᱟ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱱᱚᱣᱟ ᱜᱟᱝᱱᱟᱹᱭ ᱛᱟᱭᱚᱢ ᱦᱤᱢᱟᱞ ᱵᱩᱨᱩ ᱨᱮᱱᱟᱜ ᱛᱟᱞᱦᱟᱴᱤ ᱨᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱜᱟᱰᱟ ᱢᱮᱱᱟᱜᱼᱟ ᱾ ᱥᱚᱦᱚᱨ ᱠᱚᱞᱠᱟᱛᱟ ᱦᱟᱭ ᱠᱚᱨᱴ ᱨᱤᱱᱤᱡ ᱥᱚᱨᱠᱤᱴ ᱵᱮᱸᱪ ᱟᱜ ᱚᱲᱟᱜ ᱢᱮᱱᱟᱜᱼᱟ, ᱫᱚᱥᱟᱨ ᱢᱟᱹᱪᱤ ᱫᱚ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱨᱮᱱᱟᱜ ᱯᱚᱨᱴ ᱵᱞᱮᱭᱚᱨ ᱨᱮ ᱢᱮᱱᱟᱜᱼᱟ ᱾ ᱡᱚᱞᱯᱟᱭᱜᱩᱲᱤ ᱨᱮ JGEC ᱰᱤᱢᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱚᱧᱮ ᱵᱟᱸᱜᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱫᱚᱥᱟᱨ ᱚᱲᱟᱜ, ᱱᱟᱣᱟ ᱵᱮᱱᱟᱣᱟᱜ ᱡᱚᱞᱯᱟᱭᱜᱩᱲᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱵᱤᱥᱣᱟ ᱵᱟᱸᱜᱽᱞᱟ ᱠᱨᱤᱨᱟᱸᱜᱚᱱ/ ᱡᱚᱞᱯᱟᱭᱜᱩᱲᱤ ᱠᱷᱮᱞᱚᱸᱰ ᱚᱲᱟᱜ ᱢᱮᱱᱟᱜᱼᱟ ᱾ ᱱᱚᱣᱟ ᱟᱡᱟᱜ ᱡᱟᱣᱟ ᱥᱚᱦᱚᱨ ᱥᱤᱞᱤᱜᱩᱲᱤ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱵᱟᱱᱟᱨ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱱᱚᱜᱚᱨ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱡᱟᱞᱯᱟᱭᱜᱩᱲᱤ ᱧᱩᱛᱩᱢ ᱫᱚ: ᱵᱷᱩᱴᱟᱱᱤ ᱟᱹᱲᱟᱹ ᱡᱮᱼᱞᱮᱼᱯᱮᱼᱜᱚᱼᱨᱤ ᱠᱷᱚᱱ ᱦᱮᱡ ᱟᱠᱟᱱᱟ, ᱚᱠᱚᱭᱟᱜ ᱠᱟᱱᱟ ᱢᱤᱫ ᱞᱚᱞᱚ ᱞᱩᱜᱽᱲᱤ ᱵᱮᱯᱟᱨ ᱨᱟᱠᱚ, ᱱᱚᱣᱟ ᱢᱤᱫ ᱵᱮᱯᱟᱨ ᱛᱟᱞᱢᱟ ᱨᱮᱱᱟᱜ ᱥᱩᱜᱮᱥᱥᱚᱱ ᱮᱢᱚᱜᱼᱟ ᱾ ᱢᱤᱫ ᱟᱨ ᱥᱩᱜᱮᱥᱥᱚᱱ ᱱᱚᱣᱟ ᱢᱮᱱᱟᱜᱼᱟ ᱡᱮ ᱱᱚᱣᱟ ᱡᱟᱞᱯᱟᱭ ᱟᱹᱲᱟᱹ ᱠᱷᱚᱱ ᱢᱮᱱᱟᱜᱼᱟ ᱚᱠᱚᱭᱟᱜ ᱢᱮᱱᱟᱜᱼᱟ ᱡᱮᱭᱛᱩᱱ, ᱟᱨ ᱜᱩᱨᱤ ᱨᱮᱱᱟᱜ ᱟᱹᱲᱟᱹ ᱢᱮᱱᱟᱜᱼᱟ ᱢᱤᱫ ᱴᱷᱟᱶ ᱾ ᱥᱚᱦᱚᱨ ᱨᱮ ᱢᱤᱫ ᱫᱷᱟᱣ ᱟᱹᱰᱤ ᱜᱟᱱ ᱡᱮᱭᱛᱩᱱ ᱫᱟᱨᱮ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ
ᱨᱟᱭᱠᱟᱛ ᱜᱷᱟᱨᱚᱸᱡᱽ ᱫᱚ ᱢᱤᱫ ᱨᱟᱡᱽᱥᱤ ᱜᱷᱟᱨᱚᱸᱡᱽ ᱠᱚ ᱛᱟᱦᱮᱸ ᱠᱟᱱᱟ ᱱᱚᱣᱟ ᱵᱮᱠᱩᱸᱴᱷᱯᱩᱨ ᱨᱮ ᱢᱟᱨᱟᱝ ᱫᱚᱱ ᱥᱚᱢᱯᱚᱛᱤ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱱᱤᱛᱚᱜ ᱯᱚᱪᱷᱤᱢ ᱵᱟᱸᱜᱽᱞᱟ, ᱥᱤᱧᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱢᱮᱱᱟᱜᱼᱟ, ᱱᱚᱣᱟ ᱢᱟᱨᱟᱝ ᱠᱚᱪ ᱵᱤᱦᱟᱨ ᱯᱚᱱᱚᱛ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ, ᱛᱟᱭᱚᱢ ᱫᱚ ᱡᱟᱢᱤᱸᱫᱟᱨ ᱨᱮ ᱵᱟᱸᱜᱟᱞ ᱨᱤᱱᱤᱡ ᱢᱩᱜᱚᱞ ᱥᱟᱥᱠᱚᱸ ᱟᱨᱦᱚᱸ ᱵᱨᱤᱴᱤᱥ ᱨᱟᱡᱽ ᱫᱷᱟᱹᱵᱤᱡ ᱾ ᱨᱟᱭᱟᱠ ᱜᱷᱟᱨᱚᱸᱡᱽ ᱫᱚ ᱠᱚᱠ ᱵᱚᱝᱥᱚ ᱠᱷᱚᱱ ᱚᱸᱰᱚᱠ ᱠᱚᱜᱼᱟ, ᱱᱚᱣᱟ ᱑᱕᱑᱕ ᱥᱟᱞ ᱨᱮ ᱠᱟᱢᱛᱟ ᱥᱟᱢᱨᱟᱡᱽ ᱴᱷᱮᱱ ᱦᱚᱠ ᱤᱫᱤ ᱞᱮᱜᱼᱟ ᱛᱟᱦᱮᱸᱫ ᱾ ᱜᱷᱟᱨᱚᱸᱡᱽ ᱨᱤᱱ ᱥᱟᱸᱛᱷᱟᱯᱟᱠ (founded) ᱥᱤᱥᱣᱟ ᱥᱤᱝᱦᱟ ᱛᱟᱦᱮᱸ ᱠᱟᱱᱟᱭ, ᱱᱚᱣᱟ ᱫᱚᱥᱟᱨ ᱠᱚᱪ ᱢᱟᱦᱟᱨᱟᱡᱤᱜ ᱵᱤᱥᱣᱟ ᱥᱤᱝᱦᱟ ᱤᱡ ᱢᱟᱨᱟᱝ ᱵᱚᱭᱦᱟ ᱛᱟᱦᱮᱸ ᱠᱟᱱᱟᱭ ᱾
ᱚᱛᱱᱚᱜ
ᱡᱚᱞᱯᱟᱭᱜᱩᱲᱤ 26.52°N, 88.73°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱗᱕ ᱢᱤᱴᱚᱨ (᱒᱔᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱡᱚᱞᱯᱟᱭᱜᱩᱲᱤ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱮᱛᱚᱢ ᱨᱮ ᱟᱹᱰᱤ ᱢᱟᱨᱟᱝ ᱡᱚ ᱮᱢᱚᱜᱟᱜ ᱴᱟᱺᱰᱤ (ᱛᱮᱨᱟᱭ) ᱛᱟᱞᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱟᱹᱰᱤ ᱜᱟᱱ ᱜᱟᱰᱟ ᱟᱨ ᱱᱟᱞᱟ ᱠᱷᱚᱱ ᱞᱤᱸᱜᱤᱱᱟ ᱟᱨ ᱦᱮᱢᱟᱞ ᱵᱩᱨᱩ ᱞᱟᱛᱟᱨ ᱛᱮ ᱞᱤᱸᱜᱤᱱᱟ ᱾ ᱛᱤᱨᱛᱟ ᱠᱷᱚᱱ ᱤᱛᱚᱨ, ᱠᱚᱨᱟᱞᱟ ᱜᱟᱰᱟ, ᱚᱠᱚᱭᱟᱜ ᱧᱩᱛᱩᱢ ᱡᱚᱞᱯᱟᱭᱦᱜᱩᱲᱤ ᱨᱮᱱᱟᱜ ᱴᱮᱢᱥ ᱢᱮᱱᱟᱜᱼᱟ, ᱥᱚᱦᱚᱨ ᱞᱮᱠᱟᱛᱮ ᱞᱤᱸᱜᱤᱱᱟ, ᱚᱠᱟ ᱠᱷᱚᱱ ᱱᱚᱣᱟ ᱵᱟᱨ ᱴᱷᱟᱶ ᱨᱮ ᱦᱟᱴᱤᱧ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱡᱚᱞᱯᱟᱭᱜᱩᱲᱤ ᱨᱤᱱ ᱦᱚᱲ ᱮᱞ ᱫᱚ ᱑᱐᱗,᱓᱔᱑ (᱕᱓,᱗᱐᱘ ᱠᱚᱲᱟ ᱟᱨ ᱕᱓,᱖᱓᱓ ᱛᱤᱨᱛᱟᱹ) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱱᱚᱜᱚᱨ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱫᱚ ᱑᱖᱙,᱐᱐᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ; ᱘᱕,᱒᱒᱖ ᱠᱚᱲᱟ ᱟᱨ ᱘᱓,᱗᱘᱗ ᱛᱤᱨᱛᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱥᱟᱞ ᱦᱚᱲ ᱮᱞ ᱑᱔,᱕᱒᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱗+ ᱦᱚᱲ ᱮᱞ ᱞᱮᱠᱟᱛᱮ ᱥᱮᱪᱮᱫ ᱫᱚᱨ ᱫᱚ ᱘᱖.᱔᱓% ᱛᱟᱦᱮᱸ ᱠᱟᱱᱟ ᱾
ᱡᱚᱞᱯᱟᱭᱜᱩᱲᱤ ᱨᱮ ᱦᱤᱱᱫᱩ ᱛᱟᱭᱚᱢ ᱵᱟᱸᱜᱟᱞᱤ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱫᱷᱚᱨᱚᱢ ᱫᱚ ᱤᱥᱞᱟᱢ ᱠᱟᱱᱟ, (ᱢᱩᱬ ᱞᱮᱠᱟᱛᱮ ᱥᱩᱱᱱᱤ) ᱾ ᱟᱹᱰᱤ ᱠᱚᱢ ᱜᱩᱴ ᱨᱮ ᱜᱚᱨᱠᱷᱟ (ᱱᱮᱯᱟᱞᱤ), ᱢᱟᱨᱣᱟᱲᱤ, ᱵᱤᱦᱟᱨᱤ, ᱯᱚᱸᱡᱟᱵᱤ, ᱟᱥᱟᱢᱤᱭᱟ ᱟᱨ ᱢᱟᱬᱤᱯᱩᱨᱤ ᱥᱮᱞᱮᱞ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱮᱞ ᱢᱤᱫ ᱱᱟᱯᱟᱭ ᱴᱷᱟᱶ ᱢᱮᱱᱟᱜᱼᱟ ᱥᱤᱭᱟ ᱢᱩᱥᱞᱤᱢ ᱤᱫᱤ ᱛᱮ ᱨᱟᱱ ᱠᱚᱣᱟ ᱠᱚ, ᱱᱚᱣᱟ ᱫᱚ ᱟᱹᱰᱤ ᱞᱟᱛᱟᱨ ᱨᱮ ᱦᱤᱡᱩᱜᱼᱟ ᱾
ᱥᱤᱵᱤᱞ ᱥᱟᱥᱚᱱ ᱡᱩᱜᱽ
ᱥᱤᱵᱤᱞ ᱥᱟᱥᱚᱱ ᱡᱩᱜᱽ ᱡᱚᱞᱯᱟᱭᱜᱩᱲᱤ ᱱᱚᱜᱚᱨ ᱯᱟᱞᱤᱠᱟ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱠᱚᱞᱠᱟᱛᱟ, ᱦᱟᱵᱽᱲᱟ, ᱵᱮᱨᱦᱟᱢᱯᱩᱨ ᱟᱨ ᱵᱚᱨᱫᱷᱚᱢᱟᱱ ᱛᱟᱭᱚᱢ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱮ ᱜᱮᱭᱟ ᱾ ᱑᱘᱘᱕ ᱥᱟᱞ ᱨᱮ ᱴᱷᱟᱯᱚᱱ ᱞᱮᱱᱟ, ᱱᱚᱣᱟ ᱢᱤᱫ ᱫᱤᱥᱟᱹ ᱩᱫᱩᱜᱤᱦ ᱟᱭᱩᱨᱛᱮ ᱢᱮᱱᱟᱜᱼᱟ ᱱᱚᱣᱟ ᱥᱚᱦᱚᱨ ᱨᱤᱱ ᱡᱚᱛᱚ ᱚᱱᱰᱮ ᱨᱤᱱ ᱦᱚᱲ ᱤᱫᱤ ᱠᱚ ᱵᱟᱪᱷᱚᱱᱚᱜᱼᱟ ᱾ ᱚᱱᱰᱮ ᱔᱕ ᱣᱟᱨᱰ ᱢᱮᱱᱟᱜᱼᱟ ᱱᱚᱣᱟ ᱣᱟᱨᱰ ᱯᱟᱨᱥᱟᱫ ᱟᱜ ᱵᱟᱪᱷᱱᱟᱣ ᱦᱩᱭᱩᱜᱼᱟ ᱾ ᱵᱷᱟᱨᱚᱛ ᱡᱟᱠᱟᱛ ᱛᱨᱤᱬᱢᱩᱞ ᱠᱚᱸᱜᱽᱨᱮᱥ ᱱᱚᱣᱟ ᱱᱚᱜᱚᱨ ᱞᱮᱠᱟᱛᱮ ᱥᱟᱥᱚᱱ ᱨᱮ ᱢᱮᱱᱟᱭᱟ ᱾ ᱱᱟᱜᱟᱨ ᱯᱟᱞᱤᱠᱟ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱦ ᱢᱚᱦᱚᱱ ᱵᱳᱥ ᱢᱮᱱᱟᱭᱟ ᱾
ᱦᱚᱨ ᱰᱟᱦᱟᱨ
ᱪᱟᱪᱞᱟᱣ ᱦᱤᱡᱩᱜ ᱥᱮᱱᱚᱜ ᱫᱚ ᱰᱩᱞᱩᱝ ᱜᱟᱰᱤ ᱨᱤᱠᱥᱟ, ᱳᱴᱚ ᱨᱤᱥᱠᱟ, ᱞᱚᱠᱟᱞ ᱵᱟᱥ ᱟᱧ ᱴᱤᱢᱯᱩ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱹᱰᱤ ᱜᱟᱱ ᱢᱤᱴᱚᱨᱰ ᱜᱟᱹᱰᱤ ᱵᱟᱱᱩᱜ ᱟ ᱾ ᱟᱫᱚ ᱖-ᱥᱤᱴᱟᱨ ᱥᱚᱦᱚᱨ ᱳᱴᱚ ᱑᱐ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱵᱟᱨᱭᱟ ᱛᱷᱟᱱ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱚᱠᱚᱭ ᱦᱚᱸ ᱱᱟᱜᱟᱨ ᱯᱟᱞᱤᱠᱟ ᱟᱹᱢᱟᱹᱞᱮᱛ ᱤᱫᱤ ᱛᱮ ᱫᱚᱨ ᱨᱮ ᱳᱴᱚ ᱠᱷᱚᱱ ᱯᱮᱴᱨᱚᱞ ᱰᱨᱟᱭᱵᱮᱱ ᱳᱴᱚ ᱨᱤᱥᱠᱟ ᱨᱮᱱᱴ ᱨᱮ ᱤᱫᱤ ᱾ ᱱᱟᱜᱟᱨ ᱱᱤᱜᱟᱢ ᱤᱫᱤ ᱜᱩᱴ ᱑᱖,᱐᱐᱐ ᱨᱤᱥᱠᱚ ᱨᱮᱱᱟᱜ  ᱞᱟᱭᱥᱮᱸᱥ ᱢᱮᱱᱟᱜᱼᱟ ᱾
ᱨᱮᱞ
ᱡᱚᱞᱯᱟᱭᱜᱩᱲᱤ ᱥᱚᱦᱚᱨ ᱜᱩᱴ ᱨᱮᱱᱟᱜ ᱢᱚᱬᱮ ᱢᱩᱬ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ:-
ᱥᱚᱲᱚᱠ
ᱠᱚᱸᱧᱮ ᱵᱟᱸᱜᱽᱞᱟ ᱯᱚᱱᱚᱛ ᱦᱤᱡᱩᱜ ᱥᱮᱱᱚᱜ ᱱᱤᱜᱟᱢ (NBSTC) ᱵᱟᱥ ᱛᱤᱜᱩᱱ ᱫᱷᱟᱨᱮ ᱨᱮ ᱢᱮᱱᱟᱜ ᱱᱮᱛᱟᱡᱤ ᱥᱩᱵᱟᱥ ᱪᱚᱱᱫᱨᱚ ᱵᱳᱥ ᱛᱟᱞᱢᱟ ᱵᱟᱥ ᱴᱟᱨᱢᱤᱱᱚᱥ ᱴᱚᱴᱷᱟ ᱨᱮ ᱯᱨᱟᱵᱷᱮᱴ ᱟᱨ ᱯᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱵᱟᱥ ᱞᱟᱹᱜᱤᱫ ᱢᱤᱫ ᱢᱩᱬ ᱛᱤᱜᱩᱱ (Stop) ᱢᱮᱱᱟᱜᱼᱟ ᱾ ᱵᱷᱩᱴᱟᱱ ᱨᱮᱱᱟᱜ ᱥᱟᱦᱤ ᱥᱚᱨᱠᱟᱨ ᱡᱚᱞᱯᱟᱭ ᱜᱩᱲᱤ ᱠᱷᱚᱱ ᱟᱡᱟᱜ ᱥᱤᱢᱟᱹ ᱛᱮ ᱥᱚᱦᱚᱨ ᱯᱷᱩᱸᱴᱥᱚᱞᱤᱝ, ᱵᱷᱩᱴᱟᱱ ᱫᱷᱟᱹᱶᱤᱡ ᱵᱟᱥ ᱨᱮᱱᱟᱜ ᱪᱟᱪᱞᱟᱣ ᱢᱮᱱᱟᱜᱼᱟ ᱾ ᱡᱚᱞᱯᱟᱭ ᱜᱩᱲᱤ ᱠᱷᱚᱱ ᱠᱚᱞᱠᱟᱛᱟ, ᱯᱟᱴᱱᱟ ᱟᱨ ᱜᱩᱣᱟᱦᱟᱴᱤ ᱞᱟᱹᱜᱤᱫ ᱮᱭᱟᱨ ᱠᱚᱱᱰᱤᱥᱚᱱ ᱥᱞᱤᱯᱟᱨ ᱠᱚᱪ ᱵᱟᱥ ᱥᱮᱵᱟ ᱦᱚᱸ ᱵᱮᱵᱚᱥᱛᱟ ᱢᱮᱱᱟᱜᱼᱟ:-
ᱩᱰᱟᱹᱱ
ᱵᱟᱜᱽᱰᱚᱜᱽᱨᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱔᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ, ᱟᱫᱚ ᱥᱚᱦᱚᱨ ᱨᱮᱱᱟᱜ ᱢᱤᱫ ᱢᱩᱬ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱥᱟᱶᱛᱮ, ᱡᱚᱞᱯᱟᱭᱜᱩᱲᱤ ᱮᱭᱨᱚᱰᱨᱚᱢ, ᱢᱤᱪ ᱩᱰᱟᱹᱱ ᱯᱟᱴᱤ ᱯᱚᱸᱜᱟ ᱥᱩᱨ ᱩᱯᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱟᱫᱚ ᱱᱤᱛᱚᱜ ᱛᱟᱸᱦᱮ ᱦᱟᱛᱟᱨ ᱞᱟᱹᱜᱤᱫ ᱢᱩᱬ ᱞᱮᱠᱟᱛᱮ ᱢᱤᱫ ᱦᱮᱞᱤᱯᱮᱰ ᱞᱮᱠᱟᱛᱮ ᱪᱟᱪᱞᱟᱣ ᱠᱟᱱᱟ ᱟᱨ ᱜᱮᱨᱼᱯᱷᱟᱸᱥᱥᱚᱱᱟᱞ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱡᱚᱞᱯᱟᱭ ᱜᱩᱲᱤ ᱨᱮᱱᱟᱜ ᱟᱥᱲᱟ ᱯᱚᱱᱚᱛ ᱥᱚᱨᱠᱟᱨ ᱟᱨ ᱯᱨᱟᱵᱷᱮᱴ ᱚᱨᱜᱟᱱᱤᱥᱟᱥᱚᱱ ᱤᱫᱤ ᱛᱮ ᱪᱟᱪᱞᱟᱜ ᱠᱟᱱᱟ, ᱚᱸᱰᱮ ᱠᱷᱚᱱ ᱟᱹᱰᱤ ᱜᱟᱱ ᱫᱷᱚᱢᱤᱥ ᱢᱮᱱᱟᱜᱼᱟ ᱾ ᱵᱟᱸᱜᱟᱞᱤ ᱟᱨ ᱤᱝᱜᱽᱨᱟᱹᱡᱽ ᱥᱮᱪᱮᱫ ᱫᱚ ᱮᱛᱚᱦᱚᱵ ᱯᱟᱹᱨᱥᱤ ᱠᱟᱱᱟ; ᱱᱮᱯᱟᱞᱤ ᱟᱨ ᱦᱤᱱᱫᱤ ᱦᱤᱱᱫᱤ ᱦᱚᱸ ᱵᱮᱵᱷᱟᱨ ᱟᱠᱚ ᱾ ᱡᱚᱞᱯᱟᱭ ᱜᱩᱲᱤ ᱨᱮ ᱟᱥᱲᱟ ᱑᱐+᱒+᱓ ᱭᱚᱡᱱᱟ ᱨᱮᱱᱟᱜ ᱯᱟᱞᱟᱱ ᱱᱟᱠᱚ ᱾ ᱟᱡᱟᱜ ᱢᱤᱰᱤᱞ ᱥᱮᱪᱮᱫ ᱯᱩᱨᱟᱹ ᱠᱟᱛᱮ ᱛᱟᱭᱚᱢ ᱫᱚ, ᱟᱪᱮᱫ ᱫᱤᱥᱩᱣᱟᱹ ᱞᱮᱠᱟ ᱛᱮ ᱚᱱᱟ ᱟᱥᱲᱟ ᱨᱮ ᱵᱚᱱᱚᱞ ᱤᱫᱤᱭᱟ ᱚᱱᱰᱮ ᱩᱥᱩᱞ ᱢᱤᱰᱤᱞ ᱵᱮᱵᱚᱥᱛᱟ ᱦᱩᱭᱟᱜ ᱟᱨ ᱚᱱᱟ ᱯᱚᱪᱷᱤᱢ ᱵᱟᱸᱜᱽᱞᱟ ᱠᱚᱣᱩᱱᱥᱤᱞ ᱳᱯᱷ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱮᱡᱩᱠᱮᱥᱚᱱ, ᱤᱱᱰᱤᱭᱟᱱ ᱥᱟᱨᱴᱤᱯᱷᱤᱠᱮᱴ ᱳᱯᱷ ᱥᱮᱠᱮᱱᱰᱟᱨᱤ ᱮᱡᱩᱠᱮᱥᱚᱱ (ICSE) ᱟᱨ ᱥᱮᱱᱴᱨᱟᱞ ᱵᱚᱨᱰ ᱳᱯᱷ ᱥᱮᱠᱮᱱᱰᱟᱨᱤ ᱮᱡᱩᱠᱮᱥᱚᱱ (CBSE) ᱠᱷᱚᱱ ᱥᱮᱞᱮᱫ ᱦᱩᱭᱟᱜ ᱟ ᱾ ᱒᱐᱑᱒ ᱨᱮ, ᱥᱚᱨᱠᱟᱨ ᱫᱚ ᱯᱟᱦᱟᱲᱯᱩᱨ ᱨᱮᱱᱟᱜ ᱩᱯᱱᱚᱜᱚᱨ ᱞᱟᱹᱜᱤᱫ ᱢᱤᱫ ᱢᱮᱰᱤᱠᱚᱞ ᱠᱚᱞᱮᱡᱽ ᱛᱷᱟᱯᱚᱱ ᱠᱮᱜᱼᱟ ᱾ ᱵᱤᱨᱫᱟᱹᱜᱟᱲ ᱨᱮ ᱟᱱᱱᱟᱫᱽ ᱪᱚᱱᱫᱽᱨᱚ ᱵᱤᱨᱫᱟᱹᱜᱟᱲ, ᱟᱱᱱᱟᱫᱽ ᱪᱚᱱᱫᱽᱨᱚ ᱠᱚᱞᱮᱡᱽ ᱳᱯ ᱠᱳᱢᱨᱥ, ᱯᱤ.ᱰᱤ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ, ᱥᱮᱸᱴ ᱡᱮᱵᱤᱭᱟᱨᱥ ᱵᱤᱨᱫᱟᱹᱜᱟᱲ, ᱱᱚᱣᱟ ᱡᱚᱛᱚ ᱠᱚᱸᱭᱮ ᱵᱟᱸᱜᱟᱞ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱥᱟᱶᱛᱮ, ᱒᱐᱑᱑ ᱛᱟᱭᱚᱢ ᱠᱷᱚᱱ, ᱱᱚᱣᱟ ᱧᱩᱛᱩᱢ ᱥᱟᱶᱛᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱫᱚᱥᱟᱨ ᱚᱲᱟᱜ ᱟᱨᱴᱥ, ᱥᱟᱬᱮᱥ ᱟᱨ ᱠᱚᱢᱨᱥ ᱨᱮ ᱢᱟᱪᱮᱛ ᱰᱤᱜᱨᱤ ᱟᱠᱟᱫᱟ ᱾ ᱡᱚᱞᱯᱟᱭᱜᱩᱲᱤ ᱯᱳᱞᱤᱴᱮᱠᱱᱤᱠ ᱤᱱᱴᱤᱴᱭᱩᱴ, ᱢᱤᱫ ᱥᱚᱨᱠᱟᱨᱤ ᱰᱤᱯᱞᱚᱢᱟ ᱞᱮᱵᱟᱞ ᱨᱮᱱᱟᱜ ᱤᱱᱴᱤᱴᱭᱩᱴ ᱢᱮᱱᱟᱜᱼᱟ ᱚᱱᱰᱮ ᱓ ᱥᱟᱞ (᱑᱐+) ᱥᱤᱵᱤᱞ, ᱤᱞᱮᱠᱴᱨᱤᱠᱚᱞ, ᱢᱮᱠᱮᱱᱤᱠᱚᱞ ᱟᱨ ᱳᱴᱚᱢᱚᱵᱟᱭᱤᱞ ᱤᱸᱡᱤᱱᱤᱭᱟᱨᱤᱝ ᱟᱨ ᱒ ᱥᱮᱨᱢᱟ ᱢᱮᱱᱟᱜᱼᱟ ᱾ (᱑᱒+) ᱯᱷᱟᱨᱢᱮᱥᱤ ᱤᱱᱴᱤᱴᱭᱩᱴ, ᱡᱚᱞᱯᱟᱭᱜᱩᱲᱤ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱢᱤᱫᱴᱟᱹᱝ ᱯᱷᱨᱢᱟᱥᱤᱥᱴ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱟᱫᱚ ᱯᱨᱚᱵᱷᱟᱭᱤᱰ ᱟᱠᱚ ᱾ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱴᱮᱪᱱᱚᱞᱚᱡᱤ ᱥᱮᱨᱮᱫ ᱠᱚᱱᱥᱤᱞ, ᱠᱚᱞᱠᱟᱛᱟ ᱞᱮᱠᱟ ᱯᱷᱟᱨᱢᱮᱥᱤ ᱥᱞᱞᱟᱭᱟᱵᱟᱥ ᱾ ᱥᱚᱦᱚᱨ ᱨᱮ ᱢᱤᱫ ᱤᱱᱰᱤᱥᱴᱨᱤᱭᱟᱞ ᱪᱮᱫᱚᱜ ᱤᱱᱴᱤᱴᱭᱩᱴ ᱦᱚᱸ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱚᱞᱯᱟᱭᱜᱩᱲᱤ
ᱮᱞᱟᱝ ᱮᱸᱜᱮᱞ
ᱮᱞᱟᱝ ᱮᱸᱜᱮᱞ ᱫᱚ ᱡᱚᱛᱚ ᱠᱷᱚᱱ ᱠᱟᱹᱴᱤᱡ ᱟᱨ ᱵᱷᱤᱛᱨᱤ ᱨᱮ ᱢᱮᱱᱟᱜ ᱫᱚᱨᱮᱱ ᱤᱯᱤᱞ ᱠᱟᱱᱟᱭ ᱾ ᱱᱚᱶᱟ ᱥᱤᱧ ᱪᱟᱸᱫᱚ ᱴᱷᱮᱱ ᱜᱩᱞᱟᱹᱭ ᱛᱮ ᱟᱹᱪᱩᱨᱚᱜ ᱠᱟᱱᱟᱭ ᱾ ᱮᱞᱟᱝ ᱮᱸᱜᱮᱞ ᱫᱚ ᱘᱗.᱙᱗ ᱫᱤᱱ ᱮ ᱞᱟᱜᱟᱣᱟᱭᱟ, ᱚᱠᱟ ᱫᱚ ᱡᱚᱛᱚ ᱮᱸᱜᱮᱞ ᱠᱷᱚᱱ ᱫᱚ ᱟᱹᱰᱤ ᱦᱩᱰᱤᱧ ᱜᱮᱭᱟ ᱾ ᱱᱚᱶᱟ ᱤᱯᱤᱞ ᱫᱚ ᱤᱝᱨᱟᱡᱤ ᱯᱟᱹᱨᱥᱤ ᱛᱮ ᱢᱟᱹᱨᱠᱭᱩᱨᱤ ᱠᱚ ᱢᱮᱛᱟᱜᱼᱟ, ᱢᱟᱹᱨᱠᱭᱩᱨᱤ ᱫᱚ ᱨᱚᱢᱟᱱ ᱵᱚᱝᱜᱟ ᱧᱩᱛᱩᱢ ᱨᱮ ᱯᱟᱲᱟᱣ ᱠᱟᱱᱟ ᱾ ᱩᱱᱤ ᱫᱚ ᱵᱚᱝᱜᱟᱤᱡ ᱜᱚᱲᱮᱛ ᱢᱮᱱᱛᱮ ᱠᱚ ᱢᱮᱱᱟ ᱾ ᱪᱤᱱᱦᱟᱹ: ᱾
ᱵᱷᱤᱛᱨᱤ ᱰᱷᱟᱸᱪᱟ
ᱮᱞᱟᱝ ᱥᱮᱸᱜᱮᱞ ᱴᱷᱮᱱ ᱠᱮᱴᱮᱡ ᱥᱤᱞᱤᱠᱮᱴ ᱟᱴᱟᱞ ᱢᱮᱱᱟᱜᱼᱟ ᱟᱨ ᱟᱡᱟᱜ ᱢᱮᱱᱴᱟᱞ ᱨᱮ ᱫᱚ ᱟᱭᱨᱚᱱ ᱥᱟᱹᱯᱷᱭᱤᱰ ᱢᱮᱱᱟᱜᱼᱟ ᱾ ᱚᱱᱟ ᱤᱯᱤᱞ ᱨᱮᱭᱟᱜ ᱟᱹᱰᱤ ᱵᱷᱤᱛᱨᱤ ᱨᱮ ᱛᱚᱨᱚᱞ ᱡᱤᱱᱤᱥ ᱠᱚ ᱮᱢᱟᱱ ᱢᱮᱱᱟᱜᱼᱟ ᱟᱨ ᱢᱤᱫᱴᱟᱹᱝ ᱵᱷᱤᱛᱨᱤ ᱠᱮᱴᱮᱡ ᱟᱴᱟᱞ ᱢᱮᱱᱟᱜᱼᱟ ᱾
ᱳᱱᱰᱟ ᱵᱚᱱᱚᱛ
ᱳᱱᱰᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱟᱸᱠᱩᱲᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱳᱱᱰᱟ 23.13°N, 87.2°W ᱨᱮ ᱢᱮᱱᱟᱜᱼᱟ ᱾
ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱟᱸᱠᱩᱲᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱤᱥᱱᱩᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱛᱟᱞᱰᱟᱝᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱤᱸᱫᱽᱯᱩᱨ ᱟᱨ ᱵᱟᱸᱠᱩᱲᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱐᱒.᱔᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱘᱕ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱒᱙᱑ ᱜᱚᱴᱟᱝ ᱢᱚᱣᱡᱟ ᱟᱨ ᱒᱗᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱳᱱᱰᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱳᱱᱰᱟ ᱨᱮ ᱢᱮᱱᱟᱜᱼᱟ ᱾
ᱳᱱᱰᱟ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱪᱤᱸᱜᱟᱱᱤ, ᱪᱩᱨᱟᱢᱚᱬᱤᱯᱩᱨ, ᱠᱚᱞᱭᱟᱬᱤ, ᱠᱟᱸᱴᱟᱵᱮᱨᱤᱭᱟ, ᱞᱳᱫᱽᱱᱟ, ᱢᱚᱡᱽᱰᱤᱦᱟ, ᱢᱮᱫᱤᱱᱤᱯᱩᱨ, ᱱᱚᱠᱚᱭᱡᱩᱨᱤ, ᱱᱤᱠᱩᱸᱡᱽᱯᱩᱨ, ᱳᱱᱰᱟ ᱑, ᱳᱱᱰᱟ ᱒, ᱯᱩᱱᱤᱥᱳᱞ, ᱨᱟᱢᱥᱟᱜᱚᱨ, ᱨᱚᱛᱚᱱᱯᱩᱨ ᱟᱨ ᱥᱚᱱᱛᱳᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱕᱒,᱙᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱒᱙,᱒᱔᱘ (᱕᱑%) ᱠᱚᱲᱟ ᱟᱨ ᱑᱒᱓,᱗᱓᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱓,᱒᱗᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱘᱓,᱙᱓᱓ (᱓᱓.᱑᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱒,᱔᱔᱓ (᱔.᱙᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱳᱱᱰᱟ (᱕,᱙᱓᱓), ᱚᱜᱩᱨᱤ ᱵᱮᱸᱰ ᱯᱩᱱᱤᱥᱳᱞ (᱒᱒,᱑᱙᱓), ᱱᱩᱛᱚᱱᱜᱨᱟᱢ (᱔,᱐᱗᱗) ᱟᱨ ᱪᱤᱸᱜᱟᱱᱤ (᱔,᱐᱐᱔) ᱾
ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱚᱡᱽᱰᱤᱦᱟ (᱑,᱑᱗᱓), ᱪᱩᱨᱟᱢᱚᱬᱤᱯᱩᱨ (᱙᱙᱒), ᱢᱮᱫᱤᱱᱤᱯᱩᱨ (᱒,᱖᱖᱒), ᱞᱳᱫᱽᱱᱟ (᱓,᱐᱗᱒), ᱠᱚᱞᱭᱟᱬᱤ (᱑,᱖᱓᱒), ᱨᱚᱛᱚᱱᱯᱩᱨ (᱑,᱘᱒᱒), ᱥᱮᱱᱴᱳᱨ (᱑,᱗᱓᱙), ᱱᱤᱠᱩᱸᱡᱽᱯᱩᱨ (᱒,᱒᱓᱙), ᱵᱚᱦᱩᱞᱟᱨᱟ (᱑,᱑᱒᱔) ᱟᱨ ᱨᱟᱢᱥᱟᱜᱚᱨ (᱗᱑᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱒᱖% ᱛᱟᱦᱮᱸ ᱠᱟᱱᱟ, ᱒᱐᱐᱑ ᱨᱮ ᱖᱓.᱔᱔% ᱟᱨ ᱑᱙᱙᱑ ᱨᱮ ᱕᱒.᱐᱐% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱤᱠᱷᱱᱟᱹᱛ ᱫᱚ ᱗᱗.᱐᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱖.᱐᱗% ᱫᱚ ᱵᱟᱝᱞᱟ, ᱓.᱘᱖% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱱᱫᱤᱨ, ᱯᱩᱨᱤ
ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱸᱫᱤᱨ, ᱯᱩᱨᱤ ᱫᱚ ᱯᱩᱨᱤ ᱡᱤᱞᱟ ᱨᱮᱭᱟᱜ ᱢᱤᱫᱴᱟ.ᱝ ᱤᱝᱨᱟᱡᱤ ᱰᱷᱟᱸᱪᱟ ᱵᱟᱥᱟᱣᱟᱱᱛᱮ ᱤᱛᱩᱱ ᱟᱥᱲᱟ ᱠᱟᱱᱟ ᱾ ᱱᱚᱶᱟ ᱟᱥᱲᱟ ᱫᱚ ᱜᱷᱚᱱᱥᱭᱟᱢ ᱟᱨ ᱦᱮᱢᱞᱚᱛᱟ ᱡᱮᱱᱟ ᱛᱤᱠᱤᱱᱟᱜ ᱜᱚᱲᱚ ᱛᱮ ᱩᱨᱟ.ᱯ ᱞᱮᱱᱼᱟ ᱾ ᱱᱚᱶᱟ ᱟᱥᱲᱟ ᱫᱚ ᱯᱷᱩᱰ ᱠᱚᱨᱯᱚᱨᱮᱥᱚᱱ ᱚᱯ‌ᱷ ᱤᱱᱰᱤᱭᱟ ᱨᱮᱱᱟᱜ ᱣᱟᱨᱠᱚᱨ ᱭᱩᱱᱤᱭᱚᱱ ᱨᱮᱭᱟᱜ ᱯᱷᱚᱱᱰᱤᱸᱜ ᱛᱮ ᱯᱨᱩᱛᱷᱩᱢ ᱪᱟ.ᱞᱩᱜ ᱠᱟᱱ ᱛᱟᱷᱮᱱ ᱯᱚᱨᱮ ᱱᱚᱶᱟ ᱟᱥᱲᱟ ᱫᱚ ᱯᱨᱟᱤᱵᱷᱮᱴ ᱤᱛᱩᱱ ᱟᱥᱲᱟ ᱛᱮ ᱠᱚ ᱵᱚᱫᱚᱞ ᱠᱮᱜᱼᱟ ᱾ ᱚᱱᱟ ᱧᱩᱛᱩᱢ ᱛᱮ ᱦᱚᱸ ᱟᱨ ᱢᱤᱫᱴᱟ.ᱝ ᱟᱥᱲᱟ ᱢᱮᱱᱟᱜ-ᱟ ᱢᱚᱭᱩᱨ ᱵᱷᱚᱸᱡᱽ,ᱳᱰᱤᱥᱟ ᱨᱮ ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱱᱫᱤᱨ, ᱡᱷᱟᱨᱥᱩᱜᱩᱰᱟ ᱾ ᱱᱚᱶᱟ ᱟᱥᱲᱟ ᱫᱚ ᱑᱙᱙᱕ ᱥᱮᱨᱢᱟ ᱨᱮ ᱛᱮᱭᱟᱨ ᱞᱮᱱᱟ ᱾ ᱱᱚᱶᱟ ᱟᱥᱲᱟ ᱫᱚ ᱥᱤ‌. ᱵᱤ. ᱮᱥ. ᱤ ( ᱥᱮᱱᱴᱨᱟᱞ ᱵᱚᱨᱰ ᱚᱯᱷ ᱥᱮᱠᱚᱱᱰᱟᱨᱤ ᱮᱡᱩᱠᱮᱥᱚᱱ- C.B.S.E) ᱵᱚᱰ ᱥᱤᱥᱴᱚᱢ ᱛᱮ ᱪᱟᱞᱩᱜ ᱠᱟᱱᱟ ᱾ ᱱᱚᱶᱟ ᱟᱥᱲᱟ ᱨᱮᱟᱜ ᱟᱹᱯᱷᱤᱞᱤᱮᱥᱚᱱ ᱱᱚᱢᱵᱚᱨ ᱫᱚ ᱦᱩᱭᱩᱜ ᱠᱟᱱᱟ ᱑᱕᱓᱐᱐᱖᱓   ᱾
ᱳᱱᱰᱟ ᱵᱚᱱᱚᱛ
ᱦᱮᱡ ᱥᱮᱱ
ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱵᱟᱸᱠᱩᱲᱟ-ᱟᱫᱽᱨᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱠᱟᱞᱤᱥᱮᱱ, ᱳᱱᱰᱟᱜᱨᱟᱢ ᱟᱨ ᱨᱟᱢᱥᱟᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱱᱫᱤᱨ, ᱯᱩᱨᱤ
ᱮᱰᱢᱤᱱᱤᱥᱴᱨᱮᱥᱚᱱ
ᱱᱚᱶᱟ ᱤᱛᱩᱱ ᱟᱥᱲᱟ ᱨᱮ ᱫᱚ ᱥᱤ. ᱵᱤ. ᱮᱥ ᱤ. (C.B.S.E) ᱰᱷᱟᱸᱪᱟ ᱨᱮ ᱠᱚ ᱯᱟᱲᱦᱟᱣ ᱮᱫ ᱠᱚᱣᱟ ᱾ ᱱᱚᱰᱮ ᱫᱚ ᱱᱚᱨᱥᱚᱨᱤ ᱪᱟᱱᱚᱪ ᱠᱷᱚᱱ ᱪᱮᱛᱟᱱ ᱛᱟᱱᱟᱞᱟ ᱦᱟᱹᱵᱤᱡ ᱜᱤᱫᱽᱨᱟ. ᱠᱚ ᱯᱟᱲᱦᱟᱣ ᱠᱟᱱᱟ ᱠᱚ ᱾ ᱱᱚᱶᱟ ᱟᱥᱲᱟ ᱨᱮ ᱫᱚ ᱪᱮᱛᱟᱱ ᱛᱟᱱᱟᱞᱟ ᱦᱟᱹᱵᱤᱡ ᱠᱚ ᱯᱟᱲᱦᱟᱣ ᱮᱫ ᱠᱚᱣᱟ ᱠᱚ ᱾ ᱱᱚᱶᱟ ᱟᱥᱲᱟ ᱫᱚ ᱑᱕᱐ ᱮᱠᱚᱨ ᱨᱮᱭᱟᱜ ᱡᱚᱢᱤ ᱨᱮ ᱛᱮᱭᱟᱨ ᱟᱠᱟᱱᱟ ᱾ ᱱᱚᱰᱮ ᱫᱚ ᱟ.ᱰᱤ ᱨᱚᱠᱚᱢ ᱠᱷᱮᱞ, ᱢᱮᱰᱤᱠᱟᱞ ᱠᱮᱸᱯ, ᱭᱳᱜᱟ ᱠᱮᱸᱯ ᱠᱚ ᱮᱢᱟᱱ ᱦᱩᱭᱩᱜ ᱜᱮᱭᱟ ᱾ ᱱᱚᱶᱟ ᱟᱥᱲᱟ ᱨᱮ ᱫᱚ ᱑ ᱠᱷᱚᱱ ᱕ (ᱯᱨᱭᱢᱮᱨᱤ), ᱖ ᱠᱷᱚᱱ ᱑᱐ (ᱥᱮᱠᱮᱱᱰᱟᱨᱤ) ᱟᱨ ᱑᱑ ᱠᱷᱚᱱ ᱑᱒ (ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ) ᱠᱚ ᱯᱟᱲᱦᱟᱣ ᱠᱚᱣᱟ ᱠᱚ ᱾
ᱳᱱᱰᱟ ᱵᱚᱱᱚᱛ
ᱦᱮᱡ ᱥᱮᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔ (ᱢᱟᱨᱮ ᱮᱞ ᱮᱱ.ᱮᱪ ᱖᱐) ᱫᱚ ᱢᱳᱨᱜᱨᱟᱢ ᱠᱷᱚᱱ ᱠᱷᱚᱲᱚᱜᱽᱯᱩᱨ ᱫᱷᱟᱹᱨᱤᱡ ᱪᱟᱞᱟᱜᱟᱜ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱱᱫᱤᱨ, ᱯᱩᱨᱤ
ᱡᱟᱭᱜᱟ
ᱱᱚᱶᱟ ᱟᱥᱲᱟ ᱫᱚ ᱯᱩᱨᱤ ᱨᱮᱭᱟᱜ ᱛᱚᱴᱤᱭᱚ ᱡᱟᱭᱜᱟ ᱨᱮ ᱛᱮᱭᱟᱨ ᱟᱠᱟᱱᱟ ᱾ ᱱᱚᱶᱟ ᱟᱥᱲᱟ ᱫᱚ ᱯᱩᱨᱤ ᱨᱮᱭᱟᱜ ᱵᱷᱩᱟᱱ ᱴᱷᱮᱱ ᱢᱮᱱᱟᱜᱼᱟ ᱾ ᱵᱷᱩᱟᱱ ᱫᱚ ᱯᱩᱨᱤ ᱫᱚᱨᱮᱭᱟ ᱟᱲᱮ ᱵᱮᱭ ᱚᱯ ᱵᱮᱝᱜᱚᱞ ᱵᱤᱪ ᱠᱷᱚᱱ ᱓ ᱠᱤ.ᱢᱤ ᱜᱟᱱ ᱡᱷᱟ.ᱞ ᱨᱮ ᱢᱮᱱᱟᱜ-ᱟ‌ ᱾
ᱳᱱᱰᱟ ᱵᱚᱱᱚᱛ
ᱦᱮᱡ ᱥᱮᱱ
ᱫᱩᱨᱜᱟᱯᱩᱨ (ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱱᱟᱭᱟᱜᱨᱟᱢ (ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱙ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱔᱖ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱒᱔,᱑᱔᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱓᱒ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱓,᱗᱑᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱖ ᱩᱱᱩᱥᱩᱞ ᱟᱥᱲᱟ ᱨᱮ ᱑᱔,᱓᱙᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱘,᱔᱔᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱱᱫᱤᱨ, ᱯᱩᱨᱤ
ᱤᱛᱩᱱ ᱟᱥᱲᱟ ᱫᱤᱥ-ᱦᱩᱫᱤᱥ
ᱜᱷᱚᱱᱥᱭᱟᱢ ᱡᱮᱱᱟ ᱟᱨ ᱦᱮᱢᱞᱟ.ᱛᱟ ᱡᱮᱱᱟ ᱛᱤᱠᱤᱱᱟᱜ ᱭᱩᱜᱫᱟᱱ ᱤᱫᱤ ᱠᱟᱛᱮ ᱟ.ᱰᱤᱜᱟᱱ ᱯᱟᱲᱷᱟᱣ ᱥᱚᱱᱥᱛᱷᱟ ᱠᱚ ᱛᱮᱭᱟᱨ ᱟᱠᱟᱱᱟ ᱾ ᱜᱷᱚᱱᱥᱭᱟᱢ ᱦᱮᱢᱞᱟ.ᱛᱟ ᱣᱤᱫᱭᱟ ᱢᱚᱸᱫᱤᱨ, ᱡᱷᱟᱨᱥᱩᱜᱤᱰᱟ (ᱡᱤ. ᱮᱪ. ᱵᱷᱤ. ᱮᱢ, ᱡᱷᱟᱨᱥᱩᱜᱩᱰᱟ), ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱸᱫᱤᱨ, ᱯᱩᱨᱤ (ᱡᱤ. ᱮᱪ. ᱵᱷᱤ. ᱮᱢ,ᱯᱩᱨᱤ), ᱟᱨ ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱤᱱᱥᱴᱤᱴᱭᱩᱴ ᱚᱯᱷ ᱴᱮᱠᱱᱚᱞᱚᱡᱤ ᱢᱮᱱᱮᱡᱽᱢᱮᱸᱴ (ᱡᱤ. ᱮᱪ. ᱟᱤ. ᱴᱤ. ᱮᱢ) ᱞᱮᱠᱟᱱ ᱧᱩᱛᱩᱢᱟᱱ ᱥᱮᱪᱮᱫ ᱟᱥᱲᱟ ᱠᱤᱱ ᱵᱮᱱᱟᱣ ᱟᱠᱟᱜᱼᱟ ᱾ ᱩᱱᱠᱤᱱᱟᱜ‌ ᱫᱤᱥ-ᱦᱩᱫᱤᱥ (vision) ᱫᱚ ᱛᱟᱦᱮᱸ ᱠᱟᱱᱟ ᱡᱮ ᱨᱮᱝᱜᱮᱡ ᱜᱤᱫᱽᱨᱟ. ᱚᱠᱚᱭ ᱯᱟᱲᱷᱟᱣ ᱞᱟᱹᱜᱤᱫ ᱠᱷᱚᱨᱪᱟ ᱚᱵᱷᱟᱵ ᱛᱮ ᱮᱰᱢᱤᱥᱚᱱ ᱵᱟᱠᱚ ᱧᱟᱢ ᱮᱜᱼᱟ ᱩᱱᱠᱩ ᱠᱚ ᱠᱚᱢ ᱠᱷᱚᱨᱪᱟ ᱛᱮ ᱱᱚᱶᱟ ᱤᱛᱩᱱ ᱟᱥᱲᱟ ᱠᱤᱱ ᱵᱷᱚᱨᱛᱤ ᱠᱚᱣᱟ ᱟᱨ ᱥᱮᱪᱮᱫ ᱠᱤᱱ ᱮᱢᱟ ᱠᱚᱣᱟ ᱾
ᱳᱱᱰᱟ ᱵᱚᱱᱚᱛ
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱒᱗᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱓᱗ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱒ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱖᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱙ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱳᱱᱰᱟ ᱛᱷᱟᱱᱟ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱗ ᱥᱟᱞ ᱨᱮ ᱢᱩᱨᱟᱠᱟᱴᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱜᱷᱚᱱᱥᱭᱟᱢ ᱦᱮᱢᱞᱚᱛᱟ ᱣᱤᱫᱭᱟ ᱢᱚᱱᱫᱤᱨ, ᱯᱩᱨᱤ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱳᱰᱤᱥᱟ ᱨᱮᱟᱜ ᱠᱚᱞᱮᱠ ᱠᱚ
ᱳᱱᱰᱟ ᱵᱚᱱᱚᱛ
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱳᱱᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱢᱚᱬᱮ ᱜᱚᱴᱟᱝ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱖᱖ ᱵᱮᱰ ᱟᱨ ᱑᱒ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱪᱤᱞᱤ
ᱪᱤᱞᱤ ᱫᱤᱥᱚᱢ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱫᱤᱥᱚᱢ ᱨᱮᱭᱟᱜ ᱛᱟᱞᱢᱟ ᱚᱱᱪᱚᱞ ᱨᱮ ᱠᱚ ᱛᱟᱦᱮᱱᱟ᱾ ᱫᱤᱥᱚᱢ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱫᱚ ᱥᱯᱮᱱᱤᱥ ᱟᱨ ᱱᱚᱰᱮᱱ ᱠᱩᱡᱽ ᱟᱹᱫᱤᱢ ᱟᱹᱫᱤᱵᱟᱥᱤ ᱟᱢᱮᱨᱤᱠᱟ ᱢᱮᱥᱟᱞ ᱡᱟᱹᱛᱤ ᱠᱟᱱᱟᱠᱚ᱾ ᱥᱯᱮᱱᱤᱥ ᱯᱟᱹᱨᱥᱤ ᱱᱚᱰᱮᱱᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱪᱤᱞᱤ ᱞᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱢᱤᱫ ᱠᱤᱥᱟᱹᱬ ᱫᱤᱥᱚᱢ ᱠᱟᱱᱟ᱾ ᱱᱚᱰᱮ ᱱᱟᱜ ᱠᱟᱹᱣᱰᱤᱟᱹᱨᱤ ᱨᱮ ᱫᱚ ᱠᱷᱟᱫᱟᱱ ᱫᱤᱞᱯᱳ ᱟᱨ ᱪᱟᱥᱵᱟᱥ ᱜᱮ ᱢᱤᱬᱩᱛ-ᱟ᱾
ᱱᱟᱜᱟᱢ
ᱪᱤᱠᱤ ᱑᱖00 ᱥᱮᱨᱢᱟ ᱠᱷᱚᱱ ᱮᱥᱯᱮᱱ ᱨᱮᱭᱟᱜ ᱩᱯᱚᱱᱤᱵᱮᱥ ᱛᱟᱦᱮ ᱠᱟᱱᱟ᱾ ᱑᱘ ᱥᱮᱯᱴᱮᱢᱵᱚᱨ ᱑᱘᱑0 ᱮᱯᱥᱮᱱ ᱠᱷᱚᱱ ᱪᱤᱞᱤ ᱯᱷᱩᱨᱜᱟᱹᱞ. ᱞᱮᱱᱟ᱾
ᱚᱛᱱᱚᱜ
ᱪᱤᱠᱤ ᱠᱚᱧᱮ ᱜᱳᱞᱟᱨᱫᱷᱚ(Hemisphere) ᱨᱮᱭᱟᱜ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱭᱟᱜ ᱞᱳᱠᱮᱥᱟᱱ ᱑᱗° ᱠᱷᱚᱱ ᱕᱖°S ᱟᱨ ᱖᱖° ᱠᱷᱚᱱ ᱗᱕°W᱾ ᱪᱤᱞᱤ ᱮᱛᱚᱢ-ᱠᱚᱧᱮ ᱥᱮᱫ ᱛᱮ ᱡᱮᱜᱮᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱡᱤᱞᱤᱝ ᱫᱤᱥᱚᱢ ᱠᱟᱱᱟ᱾ ᱮᱛᱚᱢ-ᱠᱚᱧᱮ ᱡᱤᱞᱤᱝ ᱦᱩᱭᱩᱜ ᱠᱟᱱᱟ ᱔᱓᱐᱐ ᱠᱤᱢᱤ (᱒᱖᱗᱐ ᱢᱤᱴᱟᱨ)᱾ ᱪᱤᱞᱤ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱥᱮᱫ ᱟᱨᱡᱮᱱᱴᱤᱱᱟ, ᱮᱛᱚᱢ-ᱥᱟᱢᱟᱝ ᱥᱮᱫ ᱵᱚᱞᱤᱵᱷᱤᱭᱟ, ᱮᱛᱚᱢ ᱥᱮᱫ ᱯᱮᱨᱩ ᱟᱨ ᱯᱟᱪᱮ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱢᱮᱱᱟᱜ-ᱟ᱾
ᱠᱟᱹᱣᱰᱤᱟᱹᱨᱤ
ᱥᱟᱱᱛᱤᱭᱟᱜᱳ ᱨᱮ ᱪᱤᱞᱤ ᱨᱮᱱᱟᱜ ᱛᱟᱞᱢᱟ ᱵᱮᱝᱠ ᱢᱮᱱᱟᱜ-ᱟ, ᱱᱚᱣᱟ ᱫᱚ ᱪᱤᱠᱤ ᱨᱮᱭᱟᱜ ᱛᱟᱞᱢᱟ ᱵᱮᱝᱠ ᱞᱮᱠᱟᱛᱮᱭ ᱠᱟᱹᱢᱤᱭᱟᱭ᱾ ᱪᱤᱠᱤ ᱨᱮᱭᱟᱜ ᱠᱟᱹᱣᱰᱤ ᱫᱚ ᱪᱤᱞᱤ ᱯᱮᱥᱳ (CLP) ᱠᱟᱱᱟ᱾ ᱫᱤᱥᱚᱢ ᱨᱮᱭᱟᱜ ᱞᱮᱡᱷᱟᱜᱩᱴ ᱜᱷᱟᱨᱚᱡᱽ ᱵᱮᱱᱟᱨᱡᱟᱣ, ᱢᱟᱹᱱᱢᱤ ᱩᱛᱱᱟᱹᱣ ᱩᱱᱩᱫᱩᱜ ᱮᱢᱟᱱ ᱠᱚ ᱟᱹᱰᱤ ᱩᱥᱩᱞ ᱜᱮᱛᱮ ᱪᱤᱞᱤ ᱠᱚᱧᱮ ᱟᱢᱮᱨᱤᱠᱟ ᱨᱮᱭᱟᱜ ᱢᱤᱫ ᱩᱛᱱᱟᱹᱣ(developed) ᱫᱤᱥᱚᱢ ᱞᱮᱠᱟᱛᱮ ᱵᱟᱲᱟᱭᱚᱜᱼᱟ᱾
ᱵᱟᱦᱚᱨᱮ ᱡᱚᱱᱚᱲ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱮᱛᱚᱢ ᱟᱢᱮᱨᱤᱠᱟ ᱨᱮᱱᱟᱜ ᱫᱤᱥᱚᱢ
ᱫᱷᱤᱱᱟᱺᱝ
ᱫᱷᱤᱱᱟᱺᱝ ᱦᱩᱭᱩᱜ ᱠᱟᱱᱟ ᱵᱮᱲᱟ ᱨᱟᱠᱟᱵ ᱠᱷᱚᱱ ᱧᱤᱫᱟᱹ ᱦᱩᱭᱩᱜ ᱫᱷᱟᱹᱵᱤᱡ ᱚᱠᱛᱚ᱾ ᱫᱷᱤᱱᱟᱺᱝ ᱞᱮᱱᱠᱷᱟᱱ ᱚᱱᱟ ᱧᱤᱫᱟᱹ ᱞᱮᱠᱟᱛᱮ ᱵᱩᱡᱷᱟᱣ ᱜᱚᱫᱚᱜ-ᱟ᱾ ᱟᱨ ᱚᱱᱟ ᱫᱚ ᱥᱮᱨᱢᱟ ᱯᱩᱨᱟᱣ ᱨᱮ ᱵᱚᱫᱚᱞ ᱦᱚᱸ ᱦᱩᱭᱩᱜ ᱜᱮᱭᱟ᱾ ᱱᱤᱭᱟᱸ ᱫᱚ ᱢᱤᱫ ᱱᱟᱥᱮ ᱚᱠᱛᱚ ᱞᱟᱹᱜᱤᱫ ᱜᱮ ᱛᱟᱦᱮᱱᱟ᱾ ᱟᱨᱦᱚᱸ ᱱᱤᱭᱟᱸ ᱫᱚ ᱵᱮᱲᱟ ᱦᱟᱹᱥᱩᱨ ᱵᱤᱠᱟᱹᱞ ᱦᱚᱸ ᱦᱩᱭᱩᱜ ᱜᱟᱱᱚᱜ ᱜᱮᱭᱟ᱾  ᱱᱤᱭᱟᱸ ᱨᱮᱱᱟᱜ ᱜᱷᱩᱲᱤ ᱚᱠᱛᱚ ᱫᱚ ᱱᱤᱨᱫᱤᱥᱴᱚ ᱵᱟᱹᱱᱩᱜ ᱨᱮᱦᱚᱸ, ᱥᱟᱵ ᱦᱟᱛᱟᱣ‌ ᱦᱩᱭᱟᱠᱟᱱ ᱵᱤᱠᱟᱹᱞ ᱕ ᱴᱟ ᱠᱷᱚᱱ ᱟᱹᱣᱨᱤ ᱜᱤᱛᱤᱡ ᱡᱟᱹᱯᱤᱫ ᱫᱷᱟᱹᱵᱤᱡ ᱛᱮ᱾
ᱱᱤᱣᱮᱫᱤᱛᱟ ᱢᱮᱱᱚᱱ
ᱱᱤᱣᱮᱫᱤᱛᱟ ᱢᱮᱱᱚᱱ ᱢᱤᱫ ᱥᱤᱧᱚᱛ ᱨᱤᱱᱤᱡ ᱯᱷᱮᱢᱤᱱᱤᱡᱚᱢ ᱚᱱᱚᱞᱤᱭᱟᱹ ᱟᱨ ᱡᱚᱣᱟᱦᱚᱨ ᱞᱟᱞ ᱱᱮᱦᱨᱩ ᱡᱮᱜᱮᱫ ᱵᱤᱨᱫᱟᱹ ᱜᱟᱲ, ᱫᱤᱞᱞᱤ ᱨᱮ ᱨᱟᱡᱽ ᱱᱤᱛᱤ ᱵᱤᱪᱟᱹᱨ ᱨᱤᱱᱤᱡ ᱢᱤᱫ ᱯᱚᱨᱚᱯᱷᱮᱥᱟᱨ ᱠᱟᱱᱟᱭ ᱾ ᱩᱱᱤ ᱫᱚ ᱢᱟᱲᱟᱝ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱨᱮ ᱞᱮᱰᱤ ᱥᱮᱤ ᱨᱟᱢ ᱠᱟᱞᱮᱡᱽ ᱟᱨ ᱨᱟᱡᱽ ᱱᱤᱛᱤ ᱥᱟᱬᱮᱥ ᱛᱷᱚᱱᱚᱛ ᱨᱮ ᱯᱟᱲᱦᱟᱣ ᱵᱟᱲᱟ ᱮᱫ ᱠᱚ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱨᱢᱟᱬᱩ ᱫᱟᱲᱮ ᱟᱨ ᱠᱚᱥᱢᱤᱨ ᱥᱚᱝᱜᱷᱚᱨᱥ ᱥᱟᱶᱛᱮ ᱟᱭᱢᱟ ᱨᱟᱡᱽᱱᱤᱛᱤᱠ ᱢᱩᱫᱽᱫᱟ ᱨᱮ ᱠᱮᱴᱮᱡᱽ ᱯᱚᱫᱽ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟᱭ ᱾
ᱴᱤᱴᱞᱟᱜᱚᱲ
ᱴᱤᱴᱤᱞᱟᱜᱚᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱨᱮ ᱵᱚᱞᱟᱝᱜᱤᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾
ᱚᱛᱱᱚᱜ ᱟᱨ ᱦᱚᱭ ᱫᱟᱜ
ᱴᱤᱴᱞᱟᱜᱚᱲ 20.3°N, 83.15°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱑᱕ ᱢᱤᱴᱚᱨ (᱗᱐᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱤᱴᱞᱟᱜᱚᱲ ᱨᱤᱱ ᱦᱚᱲ ᱮᱞ ᱫᱚ ᱓᱔,᱐᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱗,᱔᱐᱕ (᱕᱒%) ᱠᱚᱲᱟ ᱟᱨ ᱑᱖,᱖᱖᱒ (᱔᱘.᱙᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱴᱤᱴᱞᱟᱜᱚᱲ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱑.᱘᱙% ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱗᱗.᱗᱖% ᱫᱚ ᱠᱚᱲᱟ ᱟᱜ ᱥᱤᱠᱷᱱᱟᱹᱛ ᱢᱮᱱᱟᱜᱼᱟ ᱟᱨ ᱖᱕.᱗᱗% ᱫᱚ ᱛᱤᱨᱞᱟᱹ ᱭᱟᱜ ᱥᱤᱠᱷᱱᱟᱹᱛ ᱢᱮᱱᱟᱜᱼᱟ ᱾ ᱴᱤᱴᱞᱟᱜᱚᱲ ᱨᱮ, ᱦᱚᱲ ᱮᱞ ᱟᱜ ᱑᱒% ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱮᱡ ᱥᱮᱱ
ᱴᱤᱴᱤᱞᱟᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱥᱩᱜᱩᱰᱟ-ᱵᱤᱡᱚᱭᱱᱟᱜᱟᱢ ᱞᱟᱭᱤᱱ ᱟᱨ ᱨᱟᱭᱯᱩᱨ-ᱵᱤᱡᱚᱭᱱᱟᱜᱟᱢ ᱞᱟᱭᱤᱱ ᱨᱮ ᱢᱮᱱᱟᱜ ᱢᱤᱫ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱣᱟ ᱞᱮᱠᱟᱛᱮ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱴᱚᱴᱷᱟ ᱵᱷᱤᱛᱤᱨ ᱨᱮ ᱥᱚᱢᱵᱚᱞᱯᱩᱨ ᱨᱮᱞᱣᱮ ᱦᱟᱹᱴᱤᱧ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ ᱾
ᱴᱤᱴᱤᱞᱟᱜᱚᱲ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱙ (ᱡᱟᱦᱟᱸ ᱫᱚ ᱢᱟᱬᱟᱝ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱑᱗ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ) ᱥᱩᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱳᱰᱤᱥᱟ ᱨᱮᱱᱟᱜ ᱜᱚᱯᱟᱞᱯᱩᱨ ᱟᱨ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱨᱟᱭᱯᱩᱨ ᱛᱟᱞᱟ ᱛᱮ ᱪᱟᱞᱟᱜᱼᱟ ᱾ ᱴᱤᱴᱤᱞᱟᱜᱚᱲ ᱟᱨ ᱵᱚᱞᱟᱝᱜᱤᱨ ᱦᱚᱱᱚᱛ ᱛᱟᱞᱟ ᱛᱮ ᱥᱚᱸᱛᱞᱟ ᱞᱮᱠᱟᱛᱮ ᱟᱨ ᱥᱤᱸᱫᱷᱠᱮᱞᱟ ᱞᱮᱠᱟᱛᱮ ᱴᱤᱴᱤᱞᱟᱜᱚᱲ ᱠᱷᱚᱱ ᱵᱷᱚᱣᱟᱱᱤᱯᱟᱴᱱᱟ ᱛᱟᱞᱟ ᱛᱮ ᱢᱤᱫᱴᱟᱹᱝ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱚᱞᱟᱝᱜᱤᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱵᱚᱞᱟᱝᱜᱤᱨ ᱦᱚᱱᱚᱛ
ᱛᱩᱞᱩ ᱯᱟᱹᱨᱥᱤ
ᱛᱩᱞᱩ ᱯᱟᱹᱨᱥᱤ (ᱛᱩᱞᱩ ᱯᱟᱹᱨᱥᱤ ᱛᱮ; ತುಳು ಭಾಷೆ/Tulu Bāse) ᱢᱤᱫ ᱰᱨᱟᱵᱷᱤᱰᱤᱭᱟᱹᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱫᱚᱨᱭᱟ ᱟᱨᱮ ᱵᱟᱨᱭᱟ ᱦᱚᱱᱚᱛ ᱟᱨ ᱠᱮᱨᱟᱞᱟ ᱨᱮᱭᱟᱜ ᱠᱟᱥᱟᱨᱜᱚᱰ ᱦᱚᱱᱚᱛ ᱨᱮ ᱠᱚ ᱨᱚᱲᱼᱟ ᱾ ᱡᱟᱦᱟ ᱫᱚ ᱛᱩᱞᱩᱱᱟᱰᱩ ᱦᱚᱠᱚ ᱢᱮᱛᱟᱜᱼᱟ ᱾ ᱛᱩᱞᱩ ᱯᱟᱹᱨᱥᱤ ᱛᱮ ᱨᱚᱲ ᱦᱚᱲ ᱫᱚ ᱛᱩᱞᱩᱵᱷᱟ ᱥᱮ ᱛᱩᱞᱩ ᱦᱚᱲ ᱠᱚ ᱢᱮᱛᱟᱠᱚᱣᱟ ᱾ ᱒0᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱘᱔᱖,᱔᱒᱗ ᱜᱟᱱ ᱦᱚᱲ ᱛᱩᱞᱩ ᱯᱟᱹᱨᱥᱤ ᱛᱮ ᱠᱚ ᱨᱚᱲᱼᱟ ᱾
᱒᱐᱐᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱞᱮᱠᱷᱟᱜᱩᱴ ᱑,᱗᱒᱒,᱗᱖᱘ ᱛᱷᱟᱱᱤᱛ ᱨᱚᱲᱼᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱒᱐᱐᱙ ᱨᱮᱭᱟᱜ ᱢᱤᱫ ᱨᱤᱯᱳᱨᱴ ᱨᱮᱭᱟᱜ ᱟᱢᱫᱟᱡᱽ ᱞᱮᱠᱟᱛᱮ, ᱡᱮᱜᱮᱛ ᱨᱮ ᱓ ᱠᱷᱚᱱ ᱕ ᱢᱤᱞᱤᱭᱚᱱ ᱜᱟᱱ ᱛᱩᱞᱩ ᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱛᱩᱞᱩ ᱨᱚᱲ ᱦᱚᱲ ᱠᱚ ᱞᱮᱠᱷᱟ ᱨᱮ ᱛᱷᱚᱨᱟ ᱜᱟᱱ ᱮᱴᱠᱮᱴᱚᱬᱮᱸ ᱦᱩᱭᱩᱜ ᱠᱟᱱᱟ, ᱡᱟᱦᱟᱸᱭ ᱠᱚ ᱟᱠᱚᱣᱟᱜ ᱡᱟᱱᱟᱢ ᱫᱤᱥᱚᱢ ᱠᱷᱚᱱ ᱮᱴᱟᱜ ᱴᱚᱴᱷᱟ ᱠᱚᱨᱮ ᱠᱚ ᱱᱟᱞᱦᱟ ᱛᱩᱢᱟᱹᱞ ᱟᱠᱟᱱᱟ ᱩᱱᱠᱩ ᱫᱚ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱨᱮ ᱠᱚᱱᱱᱚᱲ ᱯᱟᱹᱨᱥᱤ ᱨᱚᱲᱼᱦᱚᱲ ᱞᱮᱠᱟᱛᱮ ᱠᱚ ᱞᱮᱠᱷᱟᱜ ᱠᱟᱱᱟ ᱾
ᱛᱩᱞᱩ ᱛᱩᱞᱩ ᱱᱟᱰᱩ ᱨᱮᱭᱟᱜ ᱢᱩᱲᱩᱫ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱨᱱᱟᱴᱚᱠ ᱨᱮᱭᱟᱜ ᱫᱟᱠᱥᱤᱱᱚ ᱠᱚᱱᱱᱚᱲ ᱟᱨ ᱩᱫᱩᱯᱤ ᱦᱚᱱᱚᱛ ᱟᱨ ᱠᱮᱨᱟᱞᱟ ᱨᱮᱭᱟᱜ ᱠᱟᱥᱚᱨᱜᱚᱰ ᱦᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾
ᱦᱟᱹᱴᱤᱝ
ᱛᱩᱞᱩ ᱫᱚ ᱰᱨᱟᱵᱷᱤᱰᱤᱭᱟᱹᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱛᱚᱢ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱥᱚᱡᱷᱮ ᱯᱨᱳᱴᱳᱼᱮᱛᱚᱢ ᱰᱨᱟᱵᱷᱤᱰᱤᱭᱟᱹᱱ ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ, ᱡᱟᱦᱟᱸ ᱫᱚ ᱟᱨᱦᱚᱸ ᱯᱨᱳᱴᱳᱼᱰᱨᱟᱵᱷᱤᱰᱤᱭᱟᱹᱱ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱛᱩᱞᱩ ᱯᱟᱹᱨᱥᱤ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱥᱤᱨᱡᱚᱱ ᱟᱠᱟᱱᱟ ᱾
ᱥᱚᱨᱠᱟᱨᱤ ᱢᱟᱹᱱ
ᱛᱩᱞᱩ ᱫᱚ ᱥᱤᱧᱚᱛ ᱟᱨ ᱮᱴᱟᱜ ᱚᱠᱟ ᱫᱤᱥᱚᱢ ᱨᱮᱭᱟᱜ ᱦᱚᱸ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱵᱟᱝ ᱠᱟᱱᱟ ᱾ ᱛᱚᱵᱮ ᱛᱩᱞᱩ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱᱟᱜ ᱥᱩᱪᱤᱨᱮ ᱨᱮ ᱥᱮᱞᱮᱫ ᱚᱪᱚ ᱨᱮᱭᱟᱜ ᱠᱩᱨᱩᱢᱩᱴᱩ ᱪᱟᱞᱟᱜ ᱠᱟᱱᱟ ᱾ ᱰᱤᱥᱮᱢᱵᱚᱨ ᱒᱐᱐᱙ ᱨᱮ, ᱯᱩᱭᱞᱩ ᱡᱮᱜᱮᱛ ᱡᱟᱠᱟᱛ ᱛᱩᱞᱩ ᱥᱮᱢᱞᱮᱫ ᱨᱮ ᱩᱱ ᱚᱠᱛᱚ ᱨᱮᱱ ᱠᱚᱨᱱᱟᱴᱚᱠ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱵᱤ. ᱮᱥ. ᱭᱮᱫᱤᱭᱩᱨᱟᱯᱯᱟ ᱛᱩᱞᱩ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮ ᱥᱮᱞᱮᱫ ᱚᱪᱚ ᱨᱮᱭᱟᱜ ᱮ ᱠᱤᱨᱭᱟᱹ ᱞᱮᱫᱟ ᱾ ᱟᱜᱚᱥᱴ ᱒᱐᱑᱗ ᱨᱮ, ᱛᱩᱞᱩ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱘ ᱟᱱ ᱛᱷᱚᱠ ᱨᱮ ᱥᱮᱞᱮᱫ ᱞᱟᱹᱜᱤᱫ ᱢᱤᱫ ᱚᱱᱞᱟᱭᱤᱱ ᱩᱪᱷᱟᱹᱱ ᱯᱟᱥᱱᱟᱣ ᱥᱟᱯᱲᱟᱣ ᱦᱩᱭ ᱞᱮᱱᱟ, ᱚᱠᱴᱚᱵᱚᱨ ᱒᱐᱑᱗ ᱨᱮ, ᱡᱚᱠᱷᱚᱱ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱫᱷᱚᱨᱢᱚᱥᱛᱷᱟᱞᱟ ᱢᱚᱱᱫᱤᱨ ᱦᱤᱬᱤ ᱮ ᱥᱮᱱ ᱞᱮᱱᱟ ᱩᱱ ᱚᱠᱛᱚ ᱩᱱᱤ ᱥᱟᱢᱟᱝ ᱨᱮ ᱦᱚᱸ ᱱᱚᱣᱟ ᱟᱨᱥᱟᱫ ᱫᱚᱦᱚ ᱦᱩᱭ ᱞᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱰᱨᱟᱵᱷᱤᱰᱤᱭᱟᱹᱱ ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ
ᱚᱱᱩᱨᱟᱫᱷᱟ ᱜᱟᱸᱰᱤ
ᱚᱱᱩᱨᱟᱫᱷᱟ ᱜᱟᱸᱰᱤ (ᱡᱟᱱᱟᱢ ᱒᱘ ᱢᱟᱨᱪ ᱑᱙᱕᱔ ᱼ ᱑᱒ ᱟᱯᱨᱤᱞ ᱒᱐᱐᱘ ) ᱢᱤᱫ ᱥᱤᱧᱚᱛ ᱨᱤᱱᱤᱡ ᱠᱚᱢᱭᱩᱱᱤᱥᱴ, ᱚᱱᱚᱞᱤᱭ ᱟᱨ ᱠᱚᱨᱱᱛᱤᱠᱟᱨᱤ ᱱᱮᱛᱟ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱭ ᱢᱤᱫ ᱥᱤᱧᱚᱛ ᱨᱤᱱᱤᱡ ᱠᱚᱢᱭᱩᱱᱤᱥᱴ ᱯᱟᱨᱴᱤ ᱨᱤᱱᱤᱡ ᱨᱟᱹᱥᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱭ ᱵᱟᱹᱲᱛᱤ ᱯᱨᱚᱪᱚᱨ ᱨᱮ ᱥᱮᱞᱮᱫ ᱛᱟᱦᱮᱸ ᱠᱚᱜ ᱛᱟᱦᱮᱱ ᱠᱟᱱ ᱛᱟᱦᱮᱱ ᱟᱭ, ᱟᱨ ᱫᱚᱦᱚᱨ ᱴᱚᱴᱷᱟ ᱨᱮ ᱥᱤ ᱯᱤ ᱟᱭᱤ ᱨᱮᱱᱟᱜ ᱦᱩᱞ ᱨᱮ ᱩᱱᱤ ᱫᱚ ᱥᱤᱧᱚᱛ ᱠᱚᱢᱭᱩᱱᱤᱥᱴ ᱯᱟᱨᱴᱤ ᱨᱮᱱᱟᱜ ᱢᱚᱦᱟᱨᱥᱴᱨᱚ ᱨᱮ ᱥᱚᱝᱥᱟᱯᱚᱠ ᱨᱟᱹᱥᱤᱭᱟᱹ ᱨᱮ ᱢᱤᱫ ᱮ ᱛᱟᱦᱮᱸ ᱠᱟᱱᱟ ᱾
ᱢᱟᱨᱠᱥ ᱵᱟᱫᱤ ᱟᱸᱫᱚᱞᱟᱱ ᱦᱚᱛᱮᱛᱮ ᱥᱟᱯᱭ ᱦᱩᱭ ᱟᱠᱟᱱ ᱢᱤᱫ ᱦᱚᱨᱟ ᱯᱚᱛᱨᱚ ᱨᱮ ᱚᱱᱩᱨᱟᱫᱷᱟ ᱫᱚ ᱡᱟᱹᱛ ᱟᱨ ᱯᱷᱮᱢᱤᱱᱤᱡᱚᱢ ᱟᱨ ᱴᱟᱨᱠᱥᱣᱟᱫᱽ ᱨᱮ ᱟᱹᱰᱤ ᱜᱮ ᱫᱟᱣ ᱮ ᱮᱢ ᱟᱠᱟᱫ ᱟᱭ ᱾ ᱩᱱᱤ ᱫᱚ ᱫᱚᱱᱰᱠᱚᱨᱚᱬ ᱨᱮ ᱠᱨᱤᱥᱤ ᱨᱮ ᱟᱹᱰᱤ ᱫᱟᱣ ᱮᱢ ᱟᱠᱟᱫᱟᱭ ᱾ ᱡᱮᱞᱮᱠᱟ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱥᱚᱦᱠᱟᱨᱤ ᱥᱟᱢᱤᱛᱤ ᱨᱮᱱᱟᱜ ᱪᱷᱚᱢᱛᱟ ᱨᱮ ᱟᱹᱭᱠᱟᱹᱣ ᱚᱪᱚ ᱟᱠᱟᱫ ᱠᱚᱣᱟᱭ ᱾ ᱩᱱᱤ ᱫᱚ ᱯᱤᱛᱨᱤ ᱥᱚᱛᱢᱚᱠ ᱵᱤᱪᱟᱹᱨ ᱨᱮ ᱵᱚᱫᱚᱞ ᱨᱮ ᱦᱚᱸ ᱟᱹᱰᱤ ᱤᱢᱯᱚᱨᱴᱮᱱᱴ ᱟᱛᱮ ᱩᱱ ᱚᱠᱛᱮ ᱯᱟᱨᱴᱤ ᱨᱮ ᱟᱹᱰᱤ ᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ ᱾
ᱚᱱᱩᱨᱟᱫᱷᱟ ᱞᱟᱹᱜᱤᱫ ᱩᱱᱤᱭᱟᱜ ᱚᱵᱷᱤᱡᱟᱛ ᱦᱟᱹᱴᱤᱧ‌ ᱨᱮ, ᱡᱟᱦᱟᱸᱭ ᱥᱟᱶ ᱩᱱᱤ ᱩᱱ ᱚᱠᱛᱮ ᱩᱱᱤ ᱥᱟᱶ ᱩᱱᱤ ᱨᱤᱱ ᱜᱟᱛᱮ ᱠᱚ ᱛᱟᱦᱮᱸ ᱠᱟᱱᱟ, ᱡᱚᱠᱷᱚᱱ ᱩᱱᱤ ᱑᱙᱗᱐ ᱨᱮᱱᱟᱜ ᱫᱚᱥᱚᱠ ᱨᱮ ᱠᱟᱞᱮᱡᱽ ᱨᱤᱱᱤᱡ ᱢᱤᱫ ᱯᱟᱹᱴᱷᱩᱣᱟᱹ ᱛᱟᱦᱮᱸ ᱠᱟᱱᱟᱭ ᱾ ᱡᱽᱭᱳᱛᱤ ᱯᱩᱣᱟᱱᱤ ᱫᱚ ᱚᱞ ᱟᱠᱟᱫᱟᱭ ᱱᱚᱠᱥᱚᱞᱤ ᱠᱷᱟᱛᱨᱟ ᱨᱮ, ᱢᱚᱱᱴᱚᱦᱚᱱ ᱥᱤᱝ ᱢᱮᱱ ᱮᱫᱟᱭ ᱥᱟᱱᱟᱢ ᱠᱷᱚᱱ ᱢᱟᱨᱟᱝ‌ ᱠᱷᱟᱛᱨᱟ ᱫᱤᱥᱚᱢ ᱢᱮᱱᱠᱷᱟᱱ ᱩᱱᱤ ᱭᱟᱜ ᱢᱮᱱ ᱞᱮᱠᱟᱛᱮ ᱢᱤᱫ ᱠᱩᱲᱤ ᱩᱭᱦᱟᱹᱨ ᱦᱮᱡ ᱟᱭ ᱠᱟᱱᱟ  ᱡᱮ ᱡᱟᱦᱟᱸᱭ ᱥᱟᱨᱟ ᱜᱷᱟᱹᱲᱤᱡ ᱞᱟᱸᱫᱟ ᱮᱫ ᱛᱟᱦᱮᱱ ᱟᱭ ᱟᱨ ᱡᱟᱦᱟᱸᱭᱮᱴᱟᱜ ᱠᱚᱣᱟᱜ ᱡᱤᱭᱚᱱ ᱨᱮ ᱞᱟᱹᱜᱤᱫ ᱥᱟᱱᱟᱢ ᱞᱮᱠᱟᱱ ᱵᱚᱫᱚᱞ ᱛᱮ ᱠᱩᱥᱤ ᱟᱹᱜᱩ ᱮᱫ ᱛᱟᱦᱮᱱ ᱟᱭ ᱾
ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ
ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ ᱫᱚ ᱥᱟᱱᱛᱟᱲ ᱠᱚᱨᱮᱱ ᱟᱹᱭᱩᱨᱤᱭᱟᱹ ᱟᱨ ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱨᱮᱱ ᱫᱤᱥᱚᱢ ᱯᱟᱨᱜᱟᱱᱟ ᱮ ᱛᱟᱦᱮᱸ ᱠᱟᱱᱟ᱾ ᱱᱩᱭ ᱜᱮ ᱯᱩᱭᱞᱩ ᱵᱤᱫᱮᱥ ᱯᱷᱮᱨᱚᱛ ᱥᱟᱱᱛᱟᱲ ᱞᱮᱠᱛᱮᱭ ᱩᱨᱩᱢᱚᱜᱼᱟ᱾
ᱮᱛᱚᱦᱚᱵ ᱟᱨ ᱟᱯᱱᱟᱨᱟᱜ ᱡᱤᱭᱚᱱ
ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ ᱫᱚ ᱑ ᱡᱟᱱᱩᱣᱟᱨᱤ ᱑᱙᱓᱕ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱩᱱᱚᱠᱛᱚ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱱᱤᱛ (ᱡᱷᱟᱲᱜᱨᱟᱢ ᱦᱚᱱᱚᱛ) ᱨᱮᱭᱟᱜ ᱥᱤᱞᱫᱟᱹ ᱥᱩᱨ ᱥᱭᱟᱢᱯᱩᱨ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱧᱩᱛᱩᱢ ᱫᱚ ᱠᱟᱞᱤᱨᱟᱢ ᱦᱮᱢᱵᱽᱨᱚᱢ ᱟᱨ ᱟᱭᱳ ᱫᱚ ᱥᱩᱨᱯᱟ ᱦᱮᱢᱵᱽᱨᱚᱢ᱾ ᱟᱡ ᱨᱮᱱ ᱠᱚᱲᱟ ᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱥᱚᱱᱛᱳᱥ ᱠᱩᱢᱟᱨ ᱦᱮᱢᱵᱽᱨᱚᱢ᱾
ᱚᱞᱚᱜ ᱯᱟᱲᱦᱟᱜ
᱑᱙᱖᱐ ᱥᱮᱨᱢᱟ ᱨᱮ ᱤᱱᱰᱤᱭᱟᱱ ᱤᱱᱥᱴᱤᱴᱤᱭᱩᱰ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱟᱨᱠᱤᱴᱮᱠᱪᱟᱨ ᱨᱮ ᱢᱟᱹᱱᱟᱱ (ᱚᱱᱟᱨᱥ) ᱮ ᱯᱟᱲᱦᱟᱣ ᱞᱮᱫᱟ᱾ ᱠᱮᱞᱤᱯᱷᱳᱨᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤ.ᱮᱥᱥᱤ ᱟᱨ ᱟᱨᱠᱤᱴᱮᱠᱪᱟᱨ ᱨᱮ ᱢᱟᱥᱴᱟᱨᱥ ᱮ ᱠᱚᱨᱟᱣ ᱞᱮᱫᱟ᱾ ᱦᱮᱢᱵᱨᱚᱢ ᱜᱚᱢᱠᱮ ᱫᱚ ᱥᱤᱧᱚᱛ ᱨᱮᱭᱟᱜ ᱟᱨᱠᱤᱴᱮᱠᱪᱟᱨ ᱢᱟᱱᱰᱣᱟ ᱨᱮᱱ ᱥᱚᱦᱮᱫ ᱦᱚᱸᱭ ᱛᱟᱦᱮᱸ ᱠᱟᱱᱟ᱾
ᱠᱟᱹᱢᱤ
ᱚᱞᱚᱜ ᱯᱟᱲᱦᱟᱜ ᱯᱩᱨᱟᱹᱣ ᱛᱟᱭᱚᱢ ᱩᱱᱤ ᱫᱚ ᱵᱷᱟᱨᱚᱛ ᱥᱚᱨᱠᱟᱨᱟᱜ ᱴᱷᱮᱱ ᱟᱨᱠᱤᱴᱮᱠᱪᱟᱨ ᱞᱮᱠᱟᱛᱮ ᱠᱟᱹᱢᱤ ᱮ ᱮᱦᱚᱵ ᱠᱮᱫᱟ᱾ ᱵᱷᱟᱨᱚᱛ ᱥᱚᱨᱠᱟᱨᱟᱜ ᱫᱩᱜᱼᱫᱟᱨᱟᱢ ᱢᱚᱱᱛᱨᱤ ᱢᱟᱰᱮᱨ ᱟᱜ ᱛᱟᱹᱨᱤ ᱨᱮ ᱩᱱᱤ ᱫᱚ ᱡᱟᱹᱥᱛᱤ ᱠᱟᱭᱛᱮ ᱟᱱᱫᱟᱢᱟᱱ ᱨᱮᱭᱟᱜ ᱥᱚᱦᱚᱨ ᱠᱚᱨᱮᱭ ᱠᱟᱹᱢᱤ ᱟᱠᱟᱫᱟ᱾ ᱑᱙᱙᱒ ᱨᱮ ᱩᱱᱤ ᱫᱚ ᱢᱩᱬᱩᱛ ᱟᱨᱠᱤᱴᱮᱠᱪᱟᱨ ᱞᱮᱠᱟᱛᱮ ᱠᱟᱹᱢᱤ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫᱟ᱾
ᱚᱱᱚᱞᱤᱭᱟᱹ ᱞᱮᱠᱟᱛᱮ
ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ ᱫᱚ ᱥᱟᱱᱛᱟᱲᱤ, ᱵᱟᱝᱞᱟ ᱟᱨ ᱤᱝᱞᱤᱥ ᱯᱮᱭᱟ ᱯᱟᱹᱨᱥᱤ ᱛᱮ ᱥᱟᱱᱛᱟᱲ ᱟᱨ ᱥᱟᱱᱛᱟᱲ ᱥᱟᱶ ᱡᱚᱯᱲᱟᱣ ᱱᱟᱱᱟᱼᱦᱩᱱᱟᱹᱨ ᱯᱩᱛᱷᱤ ᱮ ᱚᱞ ᱟᱠᱟᱫᱟ᱾ ᱯᱩᱛᱷᱤ ᱠᱚᱫᱚ ᱦᱩᱭᱩᱜ ᱠᱟᱱᱟᱺ
ᱜᱟᱶᱛᱟ ᱟᱨ ᱥᱮᱢᱞᱮᱫ ᱥᱟᱶ ᱡᱚᱯᱲᱟᱣ
ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ ᱫᱚ ᱑᱙᱗᱔ ᱠᱷᱚᱱ ᱑᱙᱙᱒ ᱫᱷᱟᱹᱵᱤᱡ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ (ᱟᱥᱮᱠᱟ), ᱯᱚᱯᱷᱤᱢ ᱵᱟᱝᱞᱟ ᱨᱮᱱ ᱢᱤᱫ ᱥᱚᱦᱮᱫ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ ᱟᱨ ᱒᱐᱐᱓ ᱫᱷᱟᱹᱵᱤᱡ ᱵᱷᱟᱥᱟ ᱢᱳᱨᱪᱟ ᱨᱮ ᱦᱚᱸᱭ ᱛᱟᱦᱮᱸ ᱠᱟᱱᱟ᱾
᱑᱙᱙᱒ ᱨᱮ ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱢᱟᱱᱰᱣᱟ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱟᱨ ᱑᱙᱙᱖ ᱨᱮ ᱫᱤᱥᱚᱢ ᱢᱟᱹᱡᱷᱤ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱟᱨ ᱒᱐᱑᱓ ᱫᱷᱟᱹᱵᱤᱡ ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱥᱟᱶ ᱥᱮᱞᱮᱫᱚᱜ ᱢᱟᱲᱟᱝ ᱦᱟᱹᱵᱤᱡ ᱚᱱᱟ ᱦᱩᱫᱟᱹ ᱨᱮᱜᱮᱭ ᱛᱟᱦᱮᱸ ᱠᱟᱱᱟ, ᱰᱤᱥᱮᱢᱵᱚᱨ ᱒᱐᱑᱓ ᱨᱮ ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱨᱮᱱ ᱫᱤᱥᱚᱢ ᱯᱟᱨᱜᱟᱱᱟ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ᱾
ᱥᱤᱨᱯᱷᱟᱹ
ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱟᱹᱫᱤᱵᱟᱹᱥᱤ ᱥᱟᱱᱛᱟᱲ ᱠᱚᱣᱟᱜ ᱠᱟᱛᱷᱟ ᱟᱡᱟᱜ ᱯᱩᱛᱷᱤ ᱛᱟᱞᱟᱛᱮ ᱥᱟᱵ ᱨᱟᱠᱟᱵᱽ ᱞᱟᱹᱜᱤᱫ ᱩᱱᱤ ᱫᱚ ᱟᱹᱰᱤ ᱜᱟᱱ ᱥᱤᱨᱯᱷᱟᱹ ᱟᱨ ᱢᱟᱹᱱ ᱠᱚ ᱪᱟᱞ ᱟᱠᱟᱫᱮᱭᱟ᱾
ᱵᱚᱸᱜᱟ ᱛᱟᱞᱟ
ᱥᱟᱱᱛᱟᱲ ᱥᱟᱶᱛᱟ ᱨᱮᱱ ᱡᱩᱭᱩᱜ ᱤᱯᱤᱞ ᱢᱟᱱᱚᱛᱟᱱ ᱱᱤᱛᱭᱟᱱᱚᱱᱫᱚ ᱦᱮᱢᱵᱨᱚᱢ ᱫᱚ ᱑᱑ ᱡᱩᱞᱟᱭ ᱒᱐᱒᱓ ᱥᱮᱨᱢᱟ ᱨᱮᱭ ᱵᱚᱸᱜᱟ ᱛᱟᱞᱟᱭᱮᱱᱟ᱾ ᱟᱡᱟᱜ ᱜᱩᱨ ᱢᱟᱦᱟᱸ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱢᱚᱢᱚᱛᱟ ᱵᱟᱱᱟᱨᱡᱤ ᱫᱩᱠᱷ ᱮ ᱥᱚᱫᱚᱨ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ
ᱚᱱᱚᱱᱛᱚᱯᱩᱨ ᱯᱚᱱᱚᱛ
ᱚᱱᱚᱱᱛᱚᱯᱩᱨ ᱯᱚᱱᱚᱛ (ᱚᱯᱷᱤᱥᱤᱭᱟᱞᱤᱺ ᱚᱱᱚᱱᱛᱚᱯᱩᱨᱚᱢ ᱯᱚᱱᱚᱛ ) ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱨᱮᱭᱟᱞᱥᱤᱢᱟᱹ ᱦᱟᱹᱴᱤᱧ ᱨᱮᱱᱟᱜ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱚᱱᱚᱱᱛᱚᱯᱩᱨ ᱱᱟᱜᱟᱨ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱯᱚᱱᱚᱛ ᱫᱚ ᱮᱨᱤᱭᱟ ᱞᱮᱠᱟᱛᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮ ᱔,᱐᱘᱓,᱓᱑᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱤᱨᱟᱹᱞ ᱟᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚ ᱯᱚᱱᱚᱛ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱚᱱᱚᱱᱛᱚᱯᱩᱨ ᱫᱚ ᱢᱤᱫ ᱢᱟᱨᱟᱝ ᱴᱮᱝᱠ (tank) ᱚᱱᱚᱱᱛᱚᱥᱟᱜᱚᱨ ᱠᱷᱚᱱ ᱦᱩᱭ ᱟᱠᱟᱱᱟ ᱾ ᱵᱤᱡᱚᱭᱱᱟᱜᱟᱨᱟᱢ ᱥᱟᱢᱨᱟᱡᱽ ᱨᱮᱱᱟᱜ ᱨᱟᱡᱮᱫ ᱚᱠᱛᱚ ᱨᱮ ᱱᱚᱶᱟ ᱫᱚ ᱚᱱᱚᱱᱛᱷᱟᱢᱟ ᱠᱚ ᱧᱩᱢ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱥᱟᱢᱨᱟᱡᱽ ᱜᱚᱲᱦᱚᱱ ᱥᱚᱦᱮᱫ ᱵᱩᱠᱟᱨᱟᱭᱟᱞᱩ' ᱭᱤᱡ ᱡᱤᱭᱚᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ
ᱦᱟᱭᱫᱚᱨ ᱚᱞᱞᱤ ᱴᱷᱮᱱ ᱢᱟᱨᱟᱴᱷᱟᱥ ᱠᱚ ᱜᱚᱴᱤ ᱯᱷᱚᱨᱴ ᱠᱚ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱑᱗᱘᱙ ᱨᱮ ᱟᱡᱤᱡ ᱦᱚᱯᱚᱱ ᱴᱤᱯᱩ ᱥᱩᱞᱛᱟᱱ ᱫᱚ ᱦᱟᱭᱫᱨᱟᱵᱟᱫᱽ ᱨᱤᱱᱤᱡ ᱱᱤᱡᱟᱢ ᱮ ᱮᱢᱟᱫ ᱫᱮᱭᱟ ᱟᱨ ᱑᱘᱐᱐ ᱥᱟᱞᱮ ᱨᱮ ᱱᱤᱡᱟᱢ ᱫᱚ ᱥᱩᱨᱥᱩᱯᱩᱨ ᱦᱚᱱᱚᱛ ᱠᱚ ᱫᱩᱜ ᱫᱟᱨᱟᱢ ᱠᱩᱲᱟᱹᱭ ᱞᱮᱠᱟᱛᱮᱭ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱑᱙᱘᱒ ᱥᱟᱞᱮ ᱨᱮ ᱚᱱᱚᱱᱛᱚᱯᱩᱨᱚᱢ ᱯᱚᱱᱚᱛ ᱫᱚ ᱵᱮᱱᱟᱣ ᱮᱱᱟ ᱵᱮᱞᱟᱨᱤ ᱯᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱾
ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱚᱱᱚᱱᱛᱚᱯᱩᱨ ᱯᱚᱱᱚᱛ ᱨᱮ ᱫᱚ ᱔,᱐᱘᱑,᱑᱔᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱗ ᱟᱱᱟᱜ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚ ᱴᱷᱟᱶ ᱞᱮᱠᱟᱛᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱶᱟ ᱫᱚ ᱮᱨᱤᱭᱟ ᱞᱮᱠᱟᱛᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱚᱱᱟ ᱯᱚᱱᱚᱛ ᱨᱮᱱᱟᱜ ᱾ ᱱᱚᱣᱟ ᱯᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱗᱗ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱨᱮᱱᱟᱝ ᱫᱚᱨ ᱫᱚ ᱖᱔ᱹ᱒᱘% ᱾ ᱩᱱᱠᱩ ᱢᱩᱸᱫᱽ ᱠᱷᱚᱱ ᱒᱘ᱹ᱙% ᱦᱚᱲ ᱫᱚ ᱥᱚᱦᱚᱨ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱫᱷᱟᱞᱟᱭ ᱦᱚᱱᱚᱛ
ᱫᱷᱟᱞᱟᱭ ᱦᱚᱱᱚᱛ  ᱫᱚ ᱥᱤᱧᱚᱛ ᱫᱤᱥᱚᱢ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱨᱟ. ᱟ.ᱢᱟ.ᱞᱤ ᱪᱟᱪᱞᱟᱣ ᱚᱯᱷᱤᱥ ᱫᱚ ᱟᱢᱵᱟᱥᱥᱟ Ambassa ᱒᱐᱑᱑ ᱦᱚᱲ ᱞᱮᱠᱷᱟ ᱵᱟᱰᱟᱭ ᱟᱠᱟᱱᱟ,ᱱᱚᱣᱟ ᱦᱚᱱᱚᱛ ᱨᱮ ᱡᱮᱛᱮ ᱠᱷᱚᱱ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾(᱘ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽᱨᱮ) ᱤᱠᱷᱟ.ᱱ ᱱᱣᱟ ᱫᱚ ᱡᱮᱛᱮ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ,
ᱴᱷᱟ.ᱣᱠᱟ.ᱱ
ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱟᱨ ᱠᱚᱧᱮ ᱱᱟᱠᱷᱟ ᱨᱮ ᱵᱟᱝᱞᱟᱫᱮᱥ ᱫᱤᱥᱚᱢ ᱥᱤᱢᱟ. ᱥᱟᱶ ᱞᱟᱜᱟᱣ ᱟᱠᱟᱱᱟ ᱾                    ᱥᱟᱢᱟᱝ ᱥᱮᱦᱮᱫ ᱨᱮ ᱮᱛᱚᱢ ᱛᱨᱤᱯᱩᱨᱟ ᱟᱨ ᱩᱱᱳᱠᱳᱴᱤ ᱦᱚᱱᱚᱛ ᱟᱨ  ᱯᱟᱪᱮ ᱥᱮᱦᱮᱫ ᱨᱮᱫᱚ ᱜᱳᱢᱚᱛᱤ ᱟᱨ ᱠᱷᱚᱣᱟᱭ ᱦᱚᱱᱚᱛ ᱥᱮᱫᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱯᱨᱟᱭ ᱒᱔᱒᱖ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾ ᱗᱐ % ᱠᱷᱚᱱ ᱵᱤᱥᱛᱤ ᱮᱨᱤᱭᱟ ᱜᱮ ᱵᱤᱨ,ᱵᱩᱨᱩ ᱜᱮ ᱢᱮᱱᱟᱜ-ᱟ ᱾ ᱱᱚᱸᱰᱮ ᱞᱤᱸᱜᱤᱱ ᱠᱟᱱ ᱜᱟᱰᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱜᱳᱢᱚᱛ,ᱠᱷᱳᱣᱟᱭ,ᱫᱷᱟᱞᱟᱭ ᱟᱨ ᱢᱳᱱᱩ ᱾ ᱚᱱᱠᱟᱜᱮ ᱱᱚᱸᱰᱮᱱᱟᱜ ᱢᱮᱡᱚᱨ ᱵᱩᱨᱩ ᱠᱚᱫᱚ ᱞᱳᱝᱛᱷᱟᱨᱟᱭ,ᱠᱟᱞᱟᱡᱷᱟᱨᱤ ᱟᱨ ᱥᱟᱠᱷᱟᱱ ᱠᱚ ᱠᱟᱱᱟ ᱾  ᱱᱚᱸᱰᱮᱱᱟᱜ ᱟᱢᱵᱟᱥᱥᱟ ᱵᱟᱡᱟᱨ ᱠᱷᱚᱱ  ᱯᱚᱱᱚᱛ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ Agartala ᱫᱚ ᱘᱕ ᱠᱤ.ᱢᱤ ᱥᱟ.ᱜᱤᱧ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱫᱷᱟᱞᱟᱭ ᱦᱚᱱᱚᱛ ᱨᱮ ᱓᱗᱘,᱒᱓᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱢᱟᱞᱫᱤᱵᱷ Maldives ᱫᱤᱥᱚᱢ ᱨᱤᱱ ᱦᱚᱲ ᱮᱞᱮᱞ ᱠᱚ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾                            ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱕᱖᱔ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱰᱮᱱᱥᱤᱴᱤ ᱫᱚᱨ ᱫᱚ ᱑᱕᱗ ᱦᱚᱲ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱾ ᱥᱟᱱᱟᱢ ᱦᱚᱱᱚᱛ ᱨᱤᱱ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ   ᱘᱖.᱘᱒ % ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ( average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱔᱕ ᱾  ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱒᱒.᱗᱘ % ᱦᱚᱲ ᱠᱚ ᱰᱷᱮᱨ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾ ,
ᱱᱟᱜᱟᱢ
ᱦᱚᱱᱚᱛ ᱨᱮᱭᱟᱜ ᱜᱚᱲᱦᱚᱱ ᱫᱚ ᱑᱙᱙᱕ ᱥᱟ.ᱦᱤᱛ ᱨᱮ ᱮᱛᱚᱢ ᱛᱨᱤᱯᱩᱨᱟ ᱨᱮᱭᱟᱜ ᱛᱤᱢᱤᱱ ᱮᱞᱟᱠᱟ ᱟᱨ ᱠᱚᱧᱮ ᱛᱨᱤᱯᱩᱨᱟ ᱨᱮᱭᱟᱜ ᱚᱢᱚᱨᱯᱩᱨ ᱥᱚᱵ-ᱰᱤᱵᱷᱤᱡᱚᱱ ᱠᱚ ᱦᱟ.ᱴᱤᱧ ᱚᱰᱚᱠ ᱠᱟᱛᱮ ᱦᱩᱭ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱝ ᱵᱷᱟ.ᱜᱤ ᱪᱟᱪᱞᱟᱣ ᱞᱟᱦᱟᱱᱛᱤ ᱟᱨ ᱱᱚᱸᱰᱮᱱ ᱟ.ᱫᱤᱵᱟ.ᱥᱤ ᱠᱚᱣᱟᱜ ᱵᱷᱟ.ᱞᱟ.ᱭ ᱫᱤᱥᱟ. ᱠᱟᱛᱮ ᱜᱚᱲᱦᱚᱱ ᱟᱠᱟᱱᱟ ᱾ ᱱᱚᱸᱰᱮᱱᱟᱜ "ᱫᱷᱟᱞᱟᱭ ᱜᱟᱰᱟ" ᱠᱷᱚᱱ ᱦᱚᱱᱚᱛ ᱨᱮᱭᱟᱝ ᱧᱩᱢ ᱦᱟᱞᱟᱝ ᱟᱠᱟᱫᱟ ᱠᱚ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱹᱦᱤᱛ, ᱯᱚᱱᱪᱟᱭᱚᱛ ᱨᱟᱡᱽ ᱢᱤᱱᱤᱥᱴᱨᱤ Ministry of Panchayati Raj ᱱᱚᱣᱟ ᱫᱚ ᱒᱕᱐ ᱟᱱᱟᱜ ᱯᱟᱹᱪᱷᱞᱟᱹ ᱦᱚᱱᱚᱛ ᱮ ᱪᱷᱟᱹᱴᱭᱟᱹᱨ ᱞᱮᱫᱟ ᱾ (᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱛᱨᱤᱯᱩᱨᱟ ᱨᱮᱱᱟᱜ ᱱᱚᱣᱟ ᱦᱚᱱᱚᱛ ᱥᱩᱢᱩᱝ ᱜᱮ Backward Regions Grant Fund Programme(BRGFP) ᱡᱚᱡᱚᱱᱟ ᱛᱮ, ᱛᱟᱞᱢᱟ ᱥᱚᱨᱠᱟᱨ ᱴᱷᱮᱫ ᱠᱷᱚᱱ ᱠᱟᱹᱣᱰᱤ ᱜᱚᱲᱚ ᱥᱚᱦᱚᱫ ᱧᱟᱢ ᱮᱫᱟᱭ ᱾ ᱠᱨᱤᱥᱤ ᱥᱟᱶᱛᱮ ᱱᱟᱥᱮ ᱦᱩᱰᱤᱧ ᱢᱟᱨᱟᱝ ᱠᱟᱹᱨᱠᱷᱟᱱᱟ ᱨᱮ ᱠᱟᱹᱢᱤ ᱠᱟᱛᱮᱫ ᱠᱟᱹᱣᱰᱤ ᱠᱚ ᱟᱨᱡᱟᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1995 establishments in Tripura
ᱨᱚᱱᱮ ᱫᱮᱠᱟᱨᱛ
ᱨᱚᱱᱮ ᱫᱮᱠᱟᱨᱛ (ᱯᱷᱚᱨᱟᱥᱤ: René Descartes) ᱫᱚᱭ ᱦᱩᱭᱩᱜ ᱠᱟᱱᱟ ᱯᱜᱟᱨᱥᱤ ᱨᱮᱱ ᱫᱟᱥᱚᱱᱤᱠ, ᱜᱚᱱᱤᱛ ᱵᱤᱥᱮᱥᱚᱜ ᱟᱨ ᱵᱤᱜᱜᱟᱱᱤ ᱠᱟᱱᱟᱭ᱾ ᱩᱱᱤ ᱫᱚ ᱯᱚᱧᱪᱚ ᱫᱚᱥᱚᱠ ᱨᱮ ᱯᱩᱭᱞᱩ ᱫᱟᱨᱥᱟᱱᱤᱠ ᱥᱤᱠᱨᱤᱛᱤ ᱮᱭ ᱦᱟᱢᱮᱴ ᱟᱠᱟᱫᱟ᱾ ᱚᱱᱟ ᱚᱠᱛᱚ ᱨᱮ ᱩᱱᱤ ᱫᱚ ᱫᱚᱭᱤᱛᱛᱚ ᱫᱟᱨᱥᱚᱱᱤᱠ ᱮᱭ ᱛᱟᱦᱮ ᱠᱟᱱᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱡᱮᱢᱮᱛᱤ ᱟᱨ ᱵᱤᱡᱽ ᱜᱚᱱᱤᱛ ᱨᱮᱱᱟᱜ ᱩᱯᱟᱭᱮ ᱩᱸᱰᱩᱠ ᱦᱟᱠᱟᱫᱟ᱾ ᱡᱟᱦᱟ ᱫᱚ ᱵᱤᱡᱽ ᱜᱚᱱᱤᱛ ᱨᱮᱱᱟᱜ ᱮᱴᱠᱮᱴᱚᱬᱮ ᱦᱮᱢᱮᱛᱤ ᱫᱟᱨᱟᱭ ᱛᱮ ᱡᱩᱛᱩᱜ-ᱟ᱾ ᱩᱱᱤ ᱱᱟᱶᱟ ᱠᱚ ᱢᱤᱫ ᱱᱟᱶᱟ ᱫᱷᱟᱨᱚᱱᱟᱭ ᱮᱢᱟ ᱠᱚᱣᱟᱜ ᱠᱚᱣᱟ᱾
ᱡᱟᱱᱟᱢ ᱟᱨ ᱠᱟᱹᱴᱤᱡᱽ ᱵᱮᱲᱟ
ᱫᱮᱠᱟᱨᱛ ᱫᱚ ᱑᱕᱙᱖ ᱥᱮᱨᱢᱟ ᱨᱮᱱᱟᱜ ᱓᱑ ᱢᱧᱨᱪ ᱨᱮ ᱞᱟ ᱨᱮᱭ ᱡᱟᱱᱟᱢ ᱦᱟᱠᱟᱱᱟ᱾ ᱟᱡᱽ ᱵᱟᱵᱟ ᱫᱚ ᱡᱳᱣᱟᱠᱤᱢ ᱫᱮᱠᱟᱨᱛ, ᱟᱨ ᱟᱡᱽ ᱜᱚᱜᱚ ᱫᱚ ᱡᱟᱱ ᱵᱨᱚᱥᱟᱨ᱾ ᱩᱱᱤᱨᱮᱱ ᱟᱨᱦᱚᱸ ᱢᱤᱫ ᱠᱚᱲᱟ ᱵᱚᱭᱦᱟ (ᱯᱤᱭᱮᱨ) ᱟᱨ ᱢᱤᱫ ᱠᱩᱲᱤ ᱵᱚᱭᱦᱟ (ᱡᱟᱵ) ᱠᱤᱱ ᱛᱟᱦᱮ ᱠᱟᱵᱟ᱾ ᱟᱡᱽ ᱶᱟᱵᱟ ᱢᱤᱫ ᱩᱠᱤᱞ ᱟᱨ ᱢᱮᱢᱤᱥᱴᱮᱴ ᱦᱚᱸ ᱠᱟᱵᱟᱭ, ᱚᱱᱟᱛᱮ ᱜᱷᱟᱨᱚᱪ ᱨᱮ ᱟᱹᱰᱤ ᱫᱚ ᱚᱠᱛᱚ ᱠᱚ ᱵᱟᱝ-ᱮ ᱮᱢᱟ ᱮᱟᱲᱮᱭᱟᱜ ᱠᱟᱱ ᱛᱟᱦᱮᱱᱟ᱾ ᱡᱟᱱ ᱵᱨᱚᱥᱟᱨ ᱫᱮᱠᱟᱨᱛ ᱟᱜ ᱡᱟᱱᱟᱢ ᱜᱮ ᱟᱨ ᱪᱟᱸᱫᱚ ᱛᱟᱭᱚᱢ ᱜᱮᱭ ᱵᱚᱝᱜᱟ ᱛᱟᱞᱟᱭᱮᱱᱟ᱾ ᱛᱟᱭᱤᱯ ᱫᱷᱟᱨᱟ ᱨᱮ ᱫᱮᱠᱟᱨᱛ ᱫᱚ ᱟᱡᱽᱨᱮᱱ ᱟᱨᱦᱚᱸ ᱵᱟᱨ ᱵᱚᱭᱦᱟ ᱱᱤᱭᱟᱹ ᱛᱮ ᱞᱟ-ᱨᱮ ᱟᱡᱽ ᱵᱩᱰᱤᱭᱟᱜ ᱚᱲᱟᱜ ᱨᱮᱜᱮ ᱠᱚ ᱥᱮᱱ ᱛᱟᱦᱮᱭ ᱱᱟ᱾ ᱡᱤᱭᱚᱱ ᱨᱮᱱᱟᱜ ᱟᱹᱰᱤ ᱜᱟᱱ ᱚᱠᱛᱚ ᱜᱮ ᱤᱭᱚᱨᱚᱯ ᱨᱮᱱᱟᱜ ᱟᱹᱰᱤ ᱜᱟᱱ ᱡᱟᱜᱟᱨᱮᱭ ᱛᱟᱦᱮᱣ ᱟᱠᱟᱱᱟ᱾
ᱚᱱᱚᱞᱤᱭᱟᱹ ᱡᱤᱭᱚᱱ
᱑᱐ ᱩᱢᱮᱨ ᱨᱮ ᱑᱖᱐᱖ ᱥᱮᱨᱢᱟ ᱫᱮᱠᱟᱨᱛ ᱫᱚ ᱠᱚᱞᱮᱡᱽ ᱨᱟᱭᱟᱞ ᱟᱸᱨᱤ-ᱞᱚ-ᱜᱨᱚ (ᱯᱷᱚᱨᱟᱥᱤ Collège Royal Henry-Le-Grand) ᱛᱮᱠᱚ ᱵᱷᱮᱦᱟ ᱷᱟᱠᱟᱫᱤᱭᱟ᱾ ᱚᱸᱰᱮ ᱩᱱᱤ-ᱫᱚ ᱑᱖᱑᱔ ᱥᱮᱨᱢᱟ ᱫᱷᱟᱹᱵᱤᱡᱽ-ᱮ ᱯᱟᱲᱷᱟᱣ ᱟᱠᱟᱱᱟ᱾ ᱚᱱᱟ ᱛᱟᱭᱚᱢ ᱑᱖᱑᱕ ᱥᱮᱨᱢᱟ ᱨᱮ ᱯᱚᱣᱟᱛᱤᱭᱮ (Poitiers) ᱠᱚᱞᱮᱡᱽ ᱨᱮᱭ ᱥᱮᱞᱮᱫ ᱮᱱᱟ᱾ ᱚᱱᱟ ᱨᱮᱱᱟᱜ ᱢᱤᱫ ᱥᱮᱨᱢᱟ ᱵᱟᱫᱮ ᱜᱮ ᱫᱷᱚᱨᱚᱢ ᱨᱮᱱᱟᱜ ᱚᱱᱩᱥᱟᱥᱚᱱ ᱟᱨ ᱫᱮᱣᱟᱱᱤ ᱟᱭᱤᱱ ᱨᱮᱱᱟᱜ ᱵᱟᱠᱟᱨᱚᱞᱮᱭᱟ (baccalauréat ᱩᱪᱪᱚ ᱢᱟᱫᱷᱚᱢᱤᱠ ᱥᱚᱱᱚᱫᱽ) ᱞᱟᱱᱥᱮᱥ-ᱮ ᱦᱟᱢᱮᱴ ᱟᱠᱟᱫᱟ᱾
ᱠᱟᱹᱢᱤ ᱡᱤᱭᱚᱱ
ᱦᱟᱨᱟ ᱛᱚᱨᱮ ᱩᱢᱮᱨ ᱨᱮᱜᱮ ᱢᱟᱸᱱᱢᱤ ᱟᱨ ᱢᱚᱦᱟ ᱵᱤᱥᱥᱚ ᱶᱟᱰᱟᱭ ᱞᱟᱹᱜᱤᱫ ᱢᱟᱨᱟᱝ ᱤᱪᱪᱷᱟ ᱦᱮᱜ ᱟᱫᱤᱭᱟ᱾ ᱩᱱᱤ ᱟᱹᱰᱤ ᱜᱮ ᱵᱷᱟᱹᱵᱤᱛ ᱠᱟᱛᱮᱜ ᱫᱮᱠᱟᱨᱛ ᱱᱤᱭᱟᱸ ᱜᱮᱭ ᱵᱷᱟᱹᱵᱤᱛ ᱠᱮᱫᱟ ᱡᱮ ᱤᱩᱨᱳᱯ ᱢᱚᱫᱷᱚᱡᱩᱜᱽ ᱠᱜᱚᱱ ᱡᱟᱦᱟ ᱜᱮᱭᱟᱱ ᱯᱨᱚᱡᱚᱱᱢᱚ ᱠᱷᱚᱱ ᱯᱨᱚᱡᱚᱱᱢᱚ ᱫᱷᱟᱹᱵᱤᱡᱽ ᱛᱮ ᱟᱲᱜᱚᱸ ᱦᱟᱠᱟᱱ ᱚᱱᱟ ᱫᱚ ᱟᱹᱰᱤ ᱫᱚ ᱵᱟᱝ ᱱᱤᱨᱵᱷᱚᱨ-ᱟ᱾ ᱚᱱᱟ ᱛᱮ ᱢᱤᱫ ᱥᱤᱫᱷᱟᱱᱛᱚ ᱦᱩᱭᱮᱱ ᱛᱟᱭᱟ ᱡᱮ ᱛᱚᱴᱟ ᱩᱭᱮᱳᱯ -ᱮ ᱫᱟᱲᱟ ᱯᱩᱨᱟᱹᱣ-ᱟ᱾ ᱟᱨ ᱚᱱᱟ ᱚᱠᱛᱚ ᱜᱮ ᱥᱚᱠᱨᱮᱴᱩᱥ ᱟᱛᱷᱮᱱᱥᱮᱨ ᱨᱮᱱ ᱦᱚᱲ ᱠᱚ ᱥᱟᱶ ᱜᱟᱞᱢᱟᱨᱟᱣ ᱜᱟᱞᱚᱡᱽ ᱛᱟᱞᱟᱛᱮ ᱚᱠᱛᱚᱠᱚ ᱯᱟᱨᱚᱢ ᱥᱟᱶ ᱮᱢᱟᱱ ᱛᱮᱭᱟᱜ ᱛᱮᱭᱟᱱ ᱠᱚᱭ ᱷᱟᱢᱮᱴ ᱦᱟᱛᱟᱣ ᱮᱜ ᱠᱟᱱ ᱨᱟᱦᱮᱱᱟ᱾ ᱟᱨᱦᱚᱸ ᱡᱟᱹᱥᱛᱤ ᱵᱟᱰᱟᱭ ᱞᱟᱹᱜᱤᱫ ᱛᱮ ᱥᱮᱱᱟᱵᱟᱦᱤᱱᱤ ᱪᱟᱠᱨᱤ ᱦᱚᱛᱮᱛᱮ ᱩᱭᱮᱳᱯ ᱨᱮ ᱥᱮᱱ ᱟᱨ ᱛᱟᱦᱮᱱ ᱨᱮᱱᱟᱜ ᱥᱩᱡᱚᱜᱽ ᱦᱩᱭᱮᱱ ᱨᱟᱭᱟ᱾ ᱥᱮᱱᱟᱵᱟᱦᱤᱱᱤ ᱨᱮ ᱛᱥᱦᱮ ᱚᱠᱛᱚ ᱪᱮᱫᱠᱚᱭ ᱪᱮᱠᱟᱭᱮᱜ ᱠᱟᱱ ᱛᱟᱦᱮᱱᱟ ᱚᱱᱟᱛᱮᱱ ᱦᱩᱫᱤᱥ ᱫᱚ ᱵᱟᱝ ᱧᱟᱢ ᱞᱮᱱᱟ, ᱤᱠᱷᱟᱹᱱ ᱑᱖᱑᱙ ᱥᱮᱨᱢᱟ ᱨᱮ ᱥᱮᱱᱟᱵᱟᱦᱤᱱᱤ ᱪᱟᱠᱨᱤ ᱫᱚᱭ ᱵᱟᱹᱜᱤᱭᱟᱫᱟ᱾
ᱥᱚᱨᱞᱟ ᱫᱮᱣᱤ ᱪᱳᱣᱫᱷᱩᱨᱟᱱᱤ
ᱥᱚᱨᱞᱟ ᱫᱮᱣᱤ ᱪᱳᱣᱫᱷᱩᱨᱟᱱᱤ  (᱙ ᱥᱮᱯᱴᱮᱢᱵᱚᱨ ᱑᱙᱗᱒ - ᱒᱘ ᱚᱜᱚᱥᱴ ᱑᱙᱘᱔) ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱜᱟᱫᱮᱞ ᱨᱤᱱᱤᱡ ᱥᱮ ᱥᱚᱝᱜᱚᱴᱷᱚᱱ ᱨᱤᱱᱤᱡ ᱥᱚᱝᱥᱚᱛᱷᱟᱯᱚᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱥᱮᱨᱱᱤ ᱦᱚᱸ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱑᱐ ᱨᱮ ᱜᱮ ᱤᱞᱟᱦᱟᱵᱟᱫᱽ ᱨᱮ ᱥᱤᱧᱚᱛ ᱠᱩᱲᱤ ᱢᱟᱦᱟᱸ ᱢᱚᱱᱰᱚᱞ ᱨᱮᱱᱟᱜ ᱥᱚᱝᱥᱚᱛᱷᱟᱯᱚᱠ ᱠᱷᱚᱱ ᱢᱤᱫ ᱮ ᱢᱮᱱᱚᱱ ᱜᱚᱜ ᱠᱟᱱ ᱛᱟᱦᱮᱸ ᱠᱟᱱᱟᱭ ᱾ ᱥᱚᱝᱜᱚᱴᱷᱚᱱ ᱨᱤᱱᱤᱡ  ᱯᱨᱚᱛᱷᱚᱢᱤᱠ ᱮᱭᱢᱥ ᱨᱮ ᱠᱷᱚᱱ  ᱢᱤᱫ ᱱᱩᱭ ᱡᱮ ᱛᱤᱨᱞᱟᱹ ᱥᱤᱠᱱᱟᱹᱛ ᱠᱚ ᱵᱟᱲᱟᱦᱣ ᱮᱢ ᱞᱟᱹᱜᱤᱫ ᱛᱮ ᱡᱚᱨ ᱮᱢ ᱞᱟᱹᱠᱛᱤᱜ, ᱡᱟᱦᱟᱸᱭ ᱩᱱ ᱚᱠᱛᱮ ᱱᱟᱯᱟᱭ ᱥᱟᱺᱦᱤᱡ ᱛᱮ ᱠᱟᱹᱢᱤ ᱦᱚᱨᱟ ᱠᱚ ᱵᱟᱝ ᱞᱟᱦᱟ ᱟᱠᱟᱱ ᱛᱟᱦᱮᱸ ᱠᱟᱱᱟ ᱾ ᱥᱚᱝᱜᱚᱴᱷᱚᱱ ᱨᱮ ᱫᱚ ᱥᱟᱱᱟᱢ ᱥᱤᱧᱚᱛ ᱫᱤᱥᱚᱢ ᱨᱮ ᱠᱩᱲᱤ ᱛᱤᱨᱞᱟᱹ ᱠᱚᱣᱟᱜ ᱴᱷᱟᱶ ᱨᱮ ᱵᱚᱫᱚᱞ ᱞᱟᱹᱜᱤᱫ ᱞᱟᱦᱳᱣᱨ ( ᱩᱱ ᱠᱟᱛᱮ ᱵᱟᱝ ᱦᱟᱹᱴᱤᱧ ᱟᱠᱟᱱ ᱛᱟᱦᱮᱱ ᱥᱤᱧᱚᱛ ᱨᱮᱱᱟᱜ ᱦᱟᱹᱴᱤᱧ ᱜᱮ ) ᱤᱞᱟᱦᱟᱵᱟᱫᱽ, ᱫᱤᱞᱞᱤ, ᱠᱚᱨᱟᱪᱤ, ᱚᱢᱛᱤᱛᱥᱚᱨ, ᱦᱮᱭᱫᱽᱨᱟᱵᱟᱫᱽ, ᱠᱟᱱᱯᱩᱨ, ᱵᱟᱝᱠᱩᱲᱟ, ᱦᱟᱡᱟᱨᱤᱵᱟᱜᱽ, ᱢᱤᱫᱽᱱᱟᱯᱩᱨ ᱟᱨ ᱠᱳᱞᱠᱚᱛᱟ (ᱢᱟᱲᱟᱝ ᱠᱟᱞᱟᱠᱟᱛᱟ) ᱨᱮ ᱟᱭᱢᱟ ᱠᱟᱹᱢᱤ ᱚᱲᱟᱜ ᱡᱷᱤᱡ ᱛᱟᱦᱮᱸ ᱠᱟᱱᱟ ᱾ ᱪᱮᱛᱟᱱ ᱥᱤᱠᱱᱟᱹᱛ, ᱥᱳᱢᱭᱚ ᱠᱷᱟᱱᱟᱜ ᱱᱚᱡᱚᱨ ᱨᱮ ᱜᱟᱹᱦᱤᱨ ᱤᱪᱷᱟ ᱛᱟᱦᱮᱸ ᱠᱟᱱᱟ ᱾ ᱨᱚᱵᱤᱱᱫᱽᱨᱚ ᱴᱣᱭᱜᱚᱨ ᱤᱡ ᱵᱷᱚᱛᱤᱡᱤ ᱛᱟᱦᱮᱸ ᱠᱟᱱᱟᱭ ᱾
ᱟᱡᱟᱜ ᱡᱤᱭᱚᱱ
ᱥᱚᱨᱞᱟ ᱫᱮᱣᱤ ᱟᱜ ᱡᱟᱱᱟᱢ ᱑᱙᱗᱒ ᱨᱮ ᱠᱳᱞᱠᱚᱛᱟ ᱨᱮ ᱢᱤᱫ ᱵᱟᱲᱟᱭ ᱟᱱᱤᱡ ᱵᱟᱝᱜᱟᱞᱤ ᱵᱳᱣᱫᱷᱤᱠ ᱜᱷᱟᱨᱚᱱᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱩᱱᱤ ᱟᱡ ᱵᱟᱵᱟᱡᱟᱱᱠᱤᱱᱟᱛᱷ ᱜᱷᱳᱥᱟᱞ ᱵᱟᱝᱜᱟᱞ ᱡᱚᱝᱜᱽᱨᱮᱥ ᱨᱤᱱᱤᱭ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱥᱚᱪᱤᱵᱽ ᱛᱟᱦᱮᱸ ᱠᱟᱱᱟᱭ ᱾ ᱟᱨ ᱩᱱᱤ ᱨᱤᱱ ᱟᱡ ᱟᱭᱳ ᱥᱣᱚᱨᱬ ᱠᱩᱢᱟᱨᱤ ᱫᱮᱣᱤ ᱵᱟᱝᱜᱟᱞᱤ ᱥᱟᱶᱦᱮᱫ ᱨᱤᱱᱤᱡ ᱯᱩᱭᱞᱩ ᱥᱚᱯᱷᱚᱞ ᱛᱤᱨᱞᱟᱹ ᱩᱳᱱᱭᱚᱥᱠᱟᱨ ᱮ ᱛᱟᱦᱮᱸ ᱠᱟᱱᱟᱭ ᱾
ᱰᱚᱢᱟᱱ ᱦᱟᱸᱥᱫᱟᱜ
ᱰᱚᱢᱟᱱ ᱦᱟᱸᱥᱫᱟᱜ ᱺ ᱯᱟᱦᱤᱞ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱥᱤᱝᱵᱷᱩᱢ ᱡᱤᱞᱟᱹ ᱪᱟᱠᱩᱞᱤᱭᱟᱹ ᱡᱟᱯᱟᱜ ᱵᱟᱲᱮᱰᱤ ᱨᱮ ᱡᱟᱱᱟᱢ ᱛᱟᱭ ᱾ ᱑᱙᱓᱐ ᱥᱟᱹᱦᱤᱛ ᱨᱮᱭᱟᱜ ᱑ ᱯᱳᱭᱞᱟᱭ ᱡᱩᱞᱟᱹᱭ ᱛᱟᱨᱤᱠ ᱨᱮ ᱾ ᱟᱯᱟᱛ ᱧᱩᱛᱩᱢ ᱯᱷᱟᱜᱩ ᱦᱟᱸᱥᱫᱟᱜ ᱟᱨ ᱟᱭᱳ ᱧᱩᱛᱩᱢ ᱪᱷᱤᱛᱟ ᱾ ᱱᱩᱭ ᱚᱱᱚᱞᱤᱭᱟᱹ ᱫᱚ ᱚᱞᱚᱜ ᱡᱤᱭᱚᱱ ᱢᱩᱪᱟᱹᱫ ᱠᱟᱛᱮ ᱢᱟᱪᱮᱫ ᱞᱮᱠᱟᱛᱮ ᱤᱥᱠᱩᱞ ᱨᱮ ᱵᱟᱦᱟᱞ ᱞᱮᱱᱟ᱾ ᱥᱟᱶᱦᱮᱫ ᱪᱟᱨᱪᱟᱣ ᱨᱮᱭᱟᱜ ᱥᱟᱨᱫᱤ ᱚᱠᱛᱚ ᱛᱟᱦᱮᱱ ᱠᱟᱱ ᱛᱟᱭᱟ ᱛᱩᱨᱩᱭ ᱜᱮᱞ ᱫᱚᱥᱚᱠ ᱥᱮᱫ ᱠᱷᱚᱱ ᱟᱨᱮ ᱜᱮᱞ ᱫᱚᱥᱚᱠ ᱦᱟᱹᱵᱤᱡ ᱾
ᱠᱟᱹᱢᱤ ᱡᱤᱭᱚᱱ
ᱟᱡᱟᱜ ᱩᱪᱷᱟᱹᱱ ᱟᱠᱟᱱ ᱚᱞ ᱟᱨ ᱚᱱᱚᱞ ᱠᱚᱫᱚ ᱦᱩᱭᱩᱜ ᱠᱟᱱᱟ- ᱜᱟᱞᱟᱝ ᱵᱟᱦᱟ (᱑᱙᱕᱓), ᱜᱟᱞᱟᱝ ᱜᱮᱞᱮ(᱑᱙᱕᱖), ᱯᱤᱭᱟᱹᱞ ᱯᱩᱨ ᱞᱟᱹᱲᱦᱟᱹᱭ, ᱪᱤᱠᱤ ᱪᱤᱱᱦᱟᱹᱣ , ᱯᱨᱟᱭᱢᱟᱨ (᱑᱙᱘᱒) , ᱟᱹᱛᱩ ᱚᱲᱟᱜ (ᱜᱟᱭᱟᱱ-᱑᱙᱘᱒) ᱮᱢᱟᱱᱟᱜ ᱧᱩᱛᱩᱢ ᱟᱱ ᱚᱱᱚᱬᱦᱮ ᱯᱩᱛᱷᱤ ᱟᱨ ᱚᱱᱚᱞ ᱠᱚᱭ ᱚᱞ ᱦᱚᱴᱚ ᱟᱠᱟᱫᱟ ᱾
ᱚᱴᱳᱢᱮᱴᱮᱰ ᱴᱮᱞᱚᱨ ᱢᱮᱥᱤᱱ (ᱮᱴᱤᱮᱢ)
thumb ᱚᱴᱳᱢᱮᱴᱮᱰ ᱴᱮᱞᱚᱨ ᱢᱮᱥᱤᱱ ᱟᱨ ᱵᱟᱝ ᱚᱴᱳᱢᱮᱴᱤᱠ ᱴᱮᱞᱚᱨ ᱢᱮᱥᱤᱱ   ᱚᱴᱳᱢᱮᱴᱮᱰ ᱵᱭᱟᱸᱠᱤᱝ ᱢᱮᱥᱤᱱ ᱟᱨ ᱵᱟᱝ ᱮᱴᱤᱮᱢ ᱢᱮᱵᱛᱮᱫ ᱩᱯᱩᱨᱩᱢ ᱢᱮᱱᱟᱜᱼᱟ ᱾ ᱱᱚᱣᱟ ᱢᱮᱥᱤᱱ ᱛᱩᱞᱩᱡ  ᱛᱮ ᱵᱤᱱᱟᱹ ᱢᱟᱱᱢᱤ ᱛᱮ ᱢᱤᱫ ᱵᱮᱸᱠ ᱟᱨ ᱵᱟᱝ ᱚᱱᱟ ᱞᱮᱠᱟᱱᱟ ᱠᱟᱹᱣᱰᱤᱟᱹᱨᱤ ᱜᱟᱶᱛᱟ ᱠᱷᱚᱱ ᱱᱚᱣᱟ ᱢᱮᱥᱤᱱ ᱛᱩᱞᱩᱡ ᱢᱤᱫ ᱦᱚᱲ ᱟᱡ ᱞᱟᱹᱠᱛᱤ ᱠᱟᱱ ᱠᱟᱹᱣᱰᱤ ᱟᱡᱟᱜ ᱠᱟᱨᱰ ᱥᱟᱢᱵᱟᱣ ᱠᱟᱛᱮᱫ ᱮ ᱩᱰᱩᱠ ᱫᱟᱲᱮ ᱦᱟᱜᱼᱟ ᱾
ᱰᱚᱢᱟᱱ ᱦᱟᱸᱥᱫᱟᱜ
ᱵᱚᱸᱜᱟ ᱛᱟᱞᱟ
ᱱᱩᱭ ᱧᱩᱢᱨᱩᱢ ᱚᱱᱚᱞᱤᱭᱟᱹ, ᱚᱱᱟᱲᱦᱤᱭᱟᱹ ,ᱟᱨ ᱜᱟᱢᱟᱢᱤᱭᱟᱹ ᱫᱚ ᱑᱙᱙᱒ ᱥᱮᱨᱢᱟ ᱨᱮᱱᱟᱜ ᱒᱒ ᱚᱜᱟᱥᱴ ᱢᱟᱦᱟ ᱨᱮ ᱵᱚᱝᱜᱟ ᱫᱤᱥᱚᱹᱢ ᱛᱮᱭ ᱢᱚᱦᱟᱰᱟᱭᱮᱱᱟ ᱾
ᱚᱴᱳᱢᱮᱴᱮᱰ ᱴᱮᱞᱚᱨ ᱢᱮᱥᱤᱱ (ᱮᱴᱤᱮᱢ)
ᱱᱚᱣᱟ ᱢᱮᱥᱤᱱ ᱵᱮᱱᱟᱣ ᱨᱮᱱᱟᱜ ᱩᱭᱦᱟᱹᱨ ᱯᱩᱭᱞᱩᱛᱮ ᱥᱠᱚᱴᱞᱟᱸᱰ ᱨᱤᱱᱤᱡ ᱢᱤᱫ ᱜᱚᱢᱠᱮ ᱡᱚᱱ ᱥᱮᱯᱷᱳᱨᱰ ᱵᱮᱨᱮᱱ ᱮ ᱨᱤᱠᱟᱹ ᱞᱮᱫᱼᱟ ᱾ ᱟᱡ ᱱᱚᱣᱟ ᱢᱮᱥᱤᱱ ᱵᱮᱱᱟᱣ ᱟᱡ ᱛᱮ ᱪᱟᱹᱞᱩᱜ ᱠᱟᱱ ᱪᱚᱠᱞᱮᱴ ᱵᱷᱮᱱᱰᱤᱝ ᱢᱮᱥᱤᱱ ᱧᱮᱞ ᱛᱮ ᱱᱚᱣᱟᱭ ᱨᱤᱠᱟᱹ ᱠᱮᱫᱼᱟ ᱾ᱯᱩᱭᱞᱩ ᱢᱮᱥᱤᱱ ᱫᱚ ᱒᱗ ᱡᱩᱱ ᱑᱙᱖᱗ ᱨᱮ ᱞᱚᱱᱰᱚᱱ ᱨᱮᱱᱟᱜ ᱵᱟᱨᱠᱞᱮᱭ ᱵᱭᱟᱸᱠ ᱮ ᱵᱮᱵᱷᱟᱨ ᱞᱮᱫᱼᱟ ᱾ᱱᱚᱣᱟ ᱢᱮᱥᱤᱱ ᱢᱤᱫ ᱫᱟᱱᱟᱝ ᱮᱞ ᱛᱮ ᱪᱟᱹᱞᱩᱜᱼᱟ ᱡᱟᱦᱟᱸ ᱫᱚ ᱯᱤᱱ ᱮᱞ ᱵᱚᱱ ᱢᱮᱛᱟᱜ ᱠᱟᱱᱟ।
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱟᱹᱣᱰᱤ ᱟᱹᱨᱤ
ᱴᱤ ᱟᱨ ᱨᱟᱡᱽᱠᱩᱢᱟᱨᱤ
thumb|ᱴᱤ ᱟᱨ ᱨᱟᱡᱽᱠᱩᱢᱟᱨᱤ ᱛᱷᱟᱱᱡᱟᱣᱩᱨ ᱨᱟᱫᱷᱟᱠᱨᱤᱥᱱᱟᱱ ᱨᱟᱡᱟᱭᱤ (ᱢᱮ ᱕, ᱑᱙᱒᱒- ᱥᱮᱯᱴᱮᱢᱵᱚᱨ ᱒᱐, ᱑᱙᱙᱙) ᱵᱟᱹᱲᱛᱤ ᱫᱚ ᱥᱠᱨᱤᱱ ᱧᱩᱛᱩᱢ ᱨᱮ ᱴᱤ ᱟᱨ ᱨᱟᱡᱽ ᱠᱩᱢᱟᱨᱤ ᱢᱮᱱᱛᱮᱭ ᱵᱟᱰᱟᱭᱚᱜ ᱠᱟᱱᱟᱭ, ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟ ᱯᱟᱯᱟᱴᱤᱭᱟᱹ, ᱠᱟᱨᱱᱟᱴᱚᱠ ᱨᱮᱱ ᱵᱟᱰᱚᱦᱤ ᱟᱨ ᱱᱟᱪᱚᱱᱤᱭᱟᱭ ᱛᱟᱦᱮᱸᱜ ᱠᱟᱱᱟ| ᱱᱩᱭ ᱫᱚ ᱛᱟᱢᱤᱞ ᱯᱷᱤᱞᱢ ᱨᱤᱱᱤᱡ ᱯᱩᱭᱞᱩ ᱰᱨᱤᱢ ᱜᱚᱨᱞ ᱢᱮᱱ ᱛᱮᱠᱚ ᱦᱚᱦᱚ ᱟᱠᱟᱫᱮᱭᱟ|
ᱮᱛᱚᱦᱚᱵ ᱡᱤᱭᱚᱱ
ᱨᱟᱡᱟᱭᱤᱭᱟᱜ ᱡᱟᱱᱟᱢ ᱫᱚ ᱑᱙᱒᱒ ᱥᱟᱞᱮ ᱨᱮ ᱠᱟᱨᱱᱟᱴᱚᱠ ᱜᱷᱨᱚᱱᱡᱽ ᱨᱤᱱᱤᱡ ᱢᱤᱫ ᱢᱭᱩᱡᱤᱥᱤᱭᱟᱱ ᱠᱟᱱᱟᱭ| ᱟᱡ ᱟᱭᱳ ᱟᱨ ᱟᱡ ᱴᱷᱹᱠᱩᱨ ᱟᱭᱳ ᱨᱟᱡᱟᱭᱤ ᱫᱚ ᱢᱤᱫ ᱵᱟᱰᱚᱦᱤ ᱟᱨ ᱠᱟᱨᱱᱟᱴᱚᱠ ᱨᱮᱱ ᱴᱨᱮᱱᱰ ᱠᱤᱱ ᱵᱟᱱᱟᱣ ᱮᱫ ᱠᱟᱱ ᱛᱟᱦᱮᱱ| ᱛᱟᱢᱤᱞ ᱯᱷᱤᱞᱢ ᱨᱮᱱ ᱰᱟᱭᱨᱮᱠᱴᱚᱨ ᱟᱡ ᱵᱚᱭᱦᱟ ᱡᱟᱦᱟᱸᱭ ᱫᱚ ᱥᱟᱠᱠᱩᱵᱟᱭᱤ ᱥᱟᱶᱛᱮ ᱵᱟᱯᱞᱟ ᱟᱠᱟᱱᱟᱭ|
ᱠᱚᱴᱚᱠ
ᱠᱚᱴᱚᱠ ᱫᱚ ᱠᱚᱴᱚᱠ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱟᱱᱟ ᱟᱨ ᱳᱰᱤᱥᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱵᱟᱡᱟᱨ ᱾ ᱠᱚᱴᱚᱠ ᱨᱮᱭᱟᱜ ᱥᱚᱱᱟ, ᱨᱩᱯᱟᱹ ᱟᱨ ᱦᱟᱹᱛᱤᱰᱟᱴᱟ ᱨᱮᱭᱟᱜ ᱠᱟᱹᱴᱩᱡ ᱠᱟᱹᱢᱤ ᱥᱟᱶ ᱱᱚᱣᱟ ᱨᱮᱭᱟᱜ ᱥᱩᱛᱟᱹᱢ ᱟᱨ ᱞᱩᱢᱟᱹᱝ ᱞᱩᱜᱽᱲᱤ ᱠᱟᱹᱢᱤ ᱱᱚᱣᱟ ᱵᱟᱡᱟᱨ ᱫᱚ ᱢᱤᱫ ᱵᱷᱮᱜᱟᱨ ᱜᱮ ᱢᱟᱹᱱ ᱮ ᱟᱢᱮᱴ ᱚᱪᱚ ᱟᱠᱟᱫᱮᱭᱟ ᱾ ᱙᱘᱙ ᱠᱷᱤᱥᱴᱟᱫᱽᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱵᱟᱡᱟᱨ ᱵᱷᱩᱵᱽᱱᱮᱥᱚᱨ, ᱯᱩᱨᱤ ᱟᱨ ᱠᱚᱬᱟᱨᱠ ᱥᱩᱨ ᱥᱩᱯᱩᱨ ᱨᱮ ᱢᱮᱱᱟᱜ-ᱟ ᱾ ᱑᱙᱔᱘ ᱨᱮ ᱵᱷᱩᱵᱽᱱᱮᱥᱚᱨ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱵᱤᱠᱱᱟᱹᱣᱜ ᱢᱟᱬᱟᱝ ᱨᱮ, ᱯᱟᱞᱮ ᱙ ᱥᱚᱛᱟᱵᱽᱫᱷᱤ ᱫᱷᱟᱹᱵᱤᱡ ᱠᱚᱴᱚᱠ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸ ᱦᱮᱡ ᱞᱮᱱᱟ ᱾ ᱠᱚᱴᱚᱠ ᱟᱨ ᱵᱷᱩᱵᱽᱱᱮᱥᱚᱨ ᱫᱚ ᱥᱮᱞᱮᱫ ᱠᱟᱛᱮ ᱳᱰᱤᱥᱟ ᱨᱮᱭᱟᱜ ᱡᱟᱣᱲᱟ ᱵᱟᱡᱟᱨ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜ-ᱟ ᱾
ᱱᱟᱜᱟᱢ
ᱠᱚᱴᱚᱠ ᱨᱮᱭᱟᱜ ᱢᱩᱲ ᱱᱟᱜᱟᱢ ᱫᱚ ᱠᱮᱥᱚᱨᱤ ᱵᱚᱝᱥᱚ ᱥᱟᱞᱟᱜ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱠᱮᱥᱚᱨᱤ ᱵᱚᱝᱥᱚ ᱨᱤᱱᱤᱡ ᱨᱟᱡᱟ ᱱᱨᱩᱯᱚ ᱠᱮᱥᱚᱨᱤ ᱦᱚᱛᱮᱛᱮ ᱙᱘᱙ ᱠᱦᱨᱤᱥᱴᱟᱵᱽᱫᱽ ᱨᱮ ᱢᱤᱫ ᱯᱟᱭᱠᱚ ᱥᱤᱵᱤᱨ ᱞᱮᱠᱟᱛᱮ ᱠᱚᱴᱚᱠ ᱨᱮᱭᱟᱜ ᱛᱷᱟᱯᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱨᱤ ᱡᱚᱜᱚᱱᱱᱟᱛᱷ ᱢᱩᱫᱽᱨᱤ ᱨᱮᱭᱟᱜ ᱢᱟᱫᱚᱲᱟ ᱯᱟᱺᱡᱤ ᱠᱷᱚᱱ ᱱᱚᱣᱟ ᱨᱮᱭᱟᱜ ᱫᱚ ᱯᱚᱨᱢᱟᱬ ᱧᱟᱢᱚᱜ-ᱟ ᱾ ᱥᱟᱞ ᱑᱐᱐᱖ ᱨᱮ ᱨᱟᱡᱟ ᱢᱚᱨᱠᱚᱛ ᱠᱮᱥᱚᱨᱤᱭᱟᱜ ᱥᱟᱥᱚᱱ ᱱᱟᱝᱨᱮ ᱢᱚᱦᱟᱱᱚᱫᱤ ᱪᱮᱛᱟᱱ ᱨᱮ ᱫᱷᱤᱨᱤ ᱵᱟᱸᱫᱽ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱟᱨ ᱦᱚᱲ ᱠᱚ ᱵᱟᱱ ᱠᱷᱚᱱ ᱵᱟᱧᱪᱟᱣ ᱠᱚ ᱞᱟᱹᱜᱤᱫ ᱱᱚᱣᱟ ᱫᱷᱤᱨᱤ ᱵᱟᱸᱫᱽ ᱵᱮᱱᱟᱣ ᱯᱟᱹᱪᱷᱞᱟᱹ ᱨᱮᱫᱚᱭ ᱴᱟᱦᱮᱸ ᱠᱟᱱᱟ ᱚᱱᱟᱹᱱᱟᱝ ᱨᱤᱱᱤᱡ ᱫᱟᱭᱟᱱ ᱵᱤᱱᱫᱷᱟᱬᱤ ᱵᱟᱭᱫᱷᱚᱨ ᱢᱩᱱᱰᱤ (ᱦᱚᱲ ᱜᱟᱫᱮᱞ ᱨᱮᱫᱚ ᱵᱟᱭᱢᱩᱱᱰᱤ ᱧᱩᱛᱩᱢ ᱛᱮ ᱵᱟᱹᱲᱛᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ) ᱾
ᱠᱮᱥᱚᱨᱤ ᱵᱚᱝᱥᱚ ᱛᱟᱭᱚᱢ ᱠᱚᱴᱚᱠ ᱫᱚ ᱑᱒᱑᱑ ᱠᱷᱨᱤᱥᱛᱟᱵᱽᱫᱽ ᱨᱮ ᱜᱚᱝᱜᱚ ᱵᱚᱝᱥᱚᱡᱽ ᱚᱱᱚᱝᱜᱚᱵᱷᱤᱢᱫᱮᱵᱽ ᱟᱜ ᱥᱟᱢᱨᱟᱡᱽ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱜᱚᱝᱜᱚ ᱵᱚᱝᱥᱚ ᱛᱟᱭᱚᱢ ᱠᱷᱮᱢᱛᱟ ᱨᱮ ᱛᱟᱦᱮᱸ ᱠᱟᱱ ᱥᱩᱨᱭᱚᱵᱚᱝᱥᱚᱡᱽ ᱜᱚᱡᱽᱯᱚᱛᱤ ᱨᱟᱡᱟ (᱑᱔᱓᱕-᱑᱕᱔᱑ ᱠᱷᱨᱤ.ᱚ.) ᱠᱚᱦᱚᱸ ᱠᱚᱴᱚᱠ ᱫᱚ ᱱᱤᱡᱚᱨᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱞᱮᱫ-ᱟ ᱾ ᱳᱰᱤᱥᱟ ᱨᱤᱱᱤᱡ ᱢᱩᱪᱟᱹᱫ ᱦᱤᱱᱫᱩ ᱨᱟᱡᱟ ᱢᱩᱠᱩᱱᱫᱚᱫᱮᱵᱽ ᱛᱟᱭᱚᱢ ᱫᱚ ᱠᱚᱴᱚᱠ ᱫᱚ ᱢᱩᱥᱞᱤᱢ ᱟᱨ ᱢᱳᱜᱚᱞ ᱠᱚᱣᱟᱜ ᱛᱤ ᱛᱮ ᱦᱮᱡ ᱞᱮᱠᱟ ᱾
ᱜᱮᱨᱟᱹᱞ ᱜᱮᱞᱟᱝ ᱛᱟᱞᱟ ᱥᱮᱫ ᱫᱚ, ᱯᱟᱞᱮ ᱑᱘᱕᱐ ᱚᱠᱛᱚ ᱨᱮ ᱠᱚᱴᱚᱠ ᱫᱚ ᱢᱚᱨᱚᱦᱚᱴᱴᱟ ᱠᱚᱣᱟᱜ ᱜᱚᱵᱚᱞ ᱛᱮ ᱦᱮᱡ ᱮᱱᱟ ᱾ ᱱᱟᱜᱽᱯᱩᱨ ᱨᱤᱱ ᱢᱚᱨᱚᱦᱚᱴᱟ ᱟᱨ ᱠᱚᱞᱠᱟᱛᱟ (ᱩᱱ ᱡᱚᱦᱚᱜ ᱠᱚᱞᱤᱠᱚᱛᱟ) ᱨᱤᱱ ᱤᱝᱨᱮᱡᱽ ᱠᱚ ᱥᱟᱶ ᱦᱮᱡᱥᱮᱱ ᱟᱨ ᱥᱟᱹᱜᱟᱹᱭ ᱞᱟᱹᱜᱤᱫ ᱥᱚᱨᱮᱥ ᱴᱷᱟᱶ ᱨᱮ ᱠᱚᱴᱚᱠ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟ ᱚᱠᱛᱚ ᱨᱮᱭᱟᱜ ᱠᱚᱴᱚᱠ ᱨᱮᱭᱟᱜ ᱵᱟᱹᱱᱤᱡ ᱠᱟᱹᱢᱤ ᱫᱚ ᱜᱚᱴᱟᱯᱟᱲᱟ ᱠᱷᱚᱱ ᱩᱫᱽᱜᱟᱹᱣ ᱮ ᱧᱟᱢ ᱞᱮᱫ-ᱟ ᱾ ᱑᱘᱐᱓ ᱨᱮ ᱤᱝᱨᱮᱡᱽ ᱠᱚ ᱠᱚᱴᱚᱠ ᱠᱚ ᱫᱚᱠᱷᱚᱞ ᱠᱮᱫ-ᱟ ᱟᱨ ᱑᱘᱑᱖ ᱨᱮ ᱱᱚᱣᱟ ᱫᱚ ᱳᱰᱤᱥᱟ ᱰᱤᱵᱷᱤᱡᱚᱱ ᱨᱮᱭᱟᱜ ᱨᱟᱡᱽᱜᱟᱲ ᱢᱮᱱᱛᱮ ᱠᱚ ᱵᱤᱠᱱᱟᱹᱣ ᱠᱮᱫ-ᱟ ᱾ ᱡᱩᱫᱤ ᱦᱚᱸ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱟᱝᱨᱮ ᱑᱙᱔᱘ ᱨᱮ ᱵᱷᱩᱵᱽᱱᱮᱥᱚᱨ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱨᱮ ᱯᱷᱮᱨᱟᱣ ᱮᱱᱟ ᱮᱱ ᱦᱚᱸ ᱥᱟᱥᱚᱱᱛᱚᱸᱛᱨᱚ ᱨᱮ ᱱᱤᱛ ᱫᱷᱟᱹᱵᱤᱡ ᱠᱚᱴᱚᱠ ᱫᱚ ᱟᱡᱟᱜ ᱢᱤᱫ ᱯᱷᱩᱨᱜᱟᱹᱞ ᱞᱮᱠᱟᱛᱮ ᱢᱟᱹᱱ ᱮ ᱥᱟᱸᱵᱽᱲᱟᱣ ᱟᱹᱜᱩ ᱟᱠᱟᱫ-ᱟ ᱾
ᱠᱚᱴᱚᱠ ᱱᱟᱜᱟᱢ ᱨᱮᱭᱟᱜ ᱢᱩᱬ ᱥᱟᱹᱠᱷᱤ ᱞᱮᱠᱟ ᱛᱮ ᱫᱚ ᱳᱰᱤᱥᱟ ᱨᱮᱭᱟᱜ ᱢᱟᱨᱮ ᱱᱟᱨᱚᱵᱟᱛᱤ ᱫᱩᱨᱜᱚ ᱱᱤᱛᱚᱜ ᱫᱷᱟᱹᱵᱤᱡ ᱜᱚᱨᱚᱵᱽ ᱥᱟᱶᱛᱮ ᱛᱤᱸᱜᱩ ᱨᱮᱜᱮ ᱢᱮᱱᱟᱭᱟ ᱾ ᱱᱚᱣᱟ ᱫᱩᱨᱜᱚ ᱥᱩᱨ ᱨᱮ ᱟᱹᱰᱤ ᱵᱟᱹᱲᱛᱤ ᱥᱩᱵᱤᱫᱷᱟ ᱥᱩᱡᱚᱜᱽ ᱛᱮ ᱯᱮᱨᱮᱡ ᱟᱠᱟᱱ ᱵᱟᱨᱚᱵᱟᱛᱤ ᱥᱛᱟᱰᱤᱭᱚᱢ ᱢᱮᱱᱟᱜ-ᱟ ᱾ ᱟᱹᱰᱤᱜᱟᱱ ᱡᱟᱹᱛᱤᱭᱟᱹᱨᱤ ᱟᱨᱵᱟᱝ ᱡᱮᱜᱮᱛ ᱡᱟᱹᱛᱤᱭᱟᱹᱨᱤ ᱢᱮᱪ ᱠᱚ ᱱᱚᱣᱟ ᱥᱴᱟᱰᱤᱭᱚᱢ ᱨᱮ ᱮᱱᱮᱡ ᱦᱩᱭᱩᱜ ᱠᱟᱱᱟ ᱾ ᱦᱚᱲ ᱠᱚᱣᱟᱜ ᱢᱚᱪᱟᱨᱮ ᱠᱚᱴᱚᱠ ᱫᱚ ᱢᱚᱜᱮᱵᱟᱨ ᱵᱟᱡᱟᱨ ᱟᱨ ᱢᱚᱜᱮᱯᱮ ᱜᱩᱲᱤ ᱨᱮᱭᱟᱜ ᱵᱟᱡᱟᱨ ᱞᱮᱠᱟ ᱛᱮᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾
ᱵᱟᱡᱟᱨ ᱠᱷᱚᱱ ᱑᱔ ᱠᱤ.ᱢᱤ. ᱥᱟᱺᱜᱤᱧ ᱨᱮ ᱵᱟᱨᱚᱵᱟᱴᱤ ᱨᱮ ᱢᱮᱱᱟᱜ ᱯᱚᱨᱚᱢᱦᱚᱸᱥᱱᱟᱛᱷ ᱢᱩᱫᱽᱨᱤ ᱠᱚᱴᱚᱠ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱩᱫᱽᱨᱤ ᱠᱟᱱᱟ ᱾ ᱱᱚᱣᱟ ᱪᱷᱟᱰᱟ ᱠᱟᱛᱮ ᱠᱚᱴᱚᱠ ᱨᱮᱭᱟᱜ ᱪᱩᱸᱰᱤ ᱢᱩᱫᱽᱨᱤ ᱟᱨ ᱵᱷᱚᱴᱴᱟᱨᱤᱠᱟ ᱢᱩᱫᱽᱨᱤ ᱦᱚᱸ ᱠᱚᱴᱚᱠ ᱨᱮᱭᱟᱜ ᱥᱚᱵᱷᱟᱭ ᱵᱟᱹᱲᱛᱤ ᱦᱚᱪᱚ ᱮᱫ-ᱟ ᱾
ᱟᱹᱰᱤᱜᱟᱱ ᱫᱷᱚᱨᱚᱢᱛᱷᱟᱱ ᱠᱚᱨᱮ ᱠᱷᱚᱱ ᱫᱚ ᱢᱩᱥᱚᱞᱢᱟᱱ ᱠᱚᱣᱟᱜ 'ᱠᱚᱫᱫᱚᱢ ᱨᱚᱥᱩᱞ' ᱟᱨ ᱥᱤᱠᱷ ᱫᱷᱚᱨᱚᱢ ᱨᱮᱭᱟᱜ ᱜᱩᱨᱩᱫᱣᱟᱨᱟ ᱫᱟᱛᱚᱱ ᱥᱟᱦᱤᱵᱽ ᱟᱹᱰᱤ ᱧᱩᱛᱩᱢᱟᱱᱟᱜ ᱠᱟᱱᱟ ᱾ ᱱᱚᱰᱮ ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱫᱚ ᱠᱚᱫᱚᱢ ᱨᱚᱥᱩᱞ ᱨᱮᱫᱚ ᱢᱚᱱᱤᱥᱤ ᱢᱚᱦᱚᱢᱚᱫᱽ ᱟᱜ ᱡᱟᱸᱜᱟ ᱪᱤᱱᱦᱟᱹ ᱢᱮᱱᱟᱜ-ᱟ ᱾ ᱚᱱᱠᱟ ᱜᱮ ᱥᱤᱠᱷ ᱠᱚᱣᱟᱜ ᱯᱟᱹᱛᱭᱟᱹᱣ ᱞᱮᱠᱟᱛᱮ ᱥᱤᱠᱷ ᱠᱚᱭᱤᱡ ᱯᱩᱭᱞᱩ ᱫᱷᱚᱨᱚᱢ ᱜᱩᱨᱩ ᱥᱨᱤ ᱜᱩᱨᱩ ᱱᱟᱱᱚᱠ ᱫᱮᱵᱽ ᱟᱡᱟᱜ ᱯᱩᱨᱤ ᱥᱟᱸᱜᱷᱟᱨ ᱚᱠᱛᱚᱨᱮ ᱱᱚᱰᱮ ᱱᱟᱥᱮ ᱚᱠᱛᱚ ᱫᱷᱟᱹᱵᱤᱡ ᱡᱤᱨᱟᱹᱣ ᱮ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱦᱚᱛᱮᱛᱮ ᱫᱟᱹᱛᱟᱹᱱᱤ ᱞᱮᱠᱟᱛᱮ ᱵᱮᱵᱷᱟᱨ ᱮᱱ ᱛᱟᱭᱚᱢ ᱟᱡ ᱦᱚᱛᱮᱛᱮ ᱨᱚᱦᱚᱭ ᱟᱠᱟᱱ ᱢᱤᱫ ᱫᱟᱨᱮ ᱱᱮᱛᱟᱨ ᱦᱚᱸ ᱚᱸᱰᱮ ᱧᱮᱞ ᱞᱟᱹᱜᱤᱫ ᱧᱟᱢᱚᱜ-ᱟ ᱾ ᱫᱟᱹᱛᱟᱹᱱᱤ ᱞᱮᱠᱟᱛᱮ ᱜᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ 'ᱜᱩᱨᱩᱫᱣᱟᱨᱟ ᱫᱟᱛᱚᱱ ᱥᱟᱦᱤᱵᱽ' ᱢᱮᱱᱛᱮ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾
ᱚᱛᱱᱚᱜ
ᱠᱚᱴᱚᱠ ᱨᱮᱭᱟᱜ ᱚᱛᱱᱮᱛ ᱛᱷᱤᱛᱤ ᱫᱚ ᱦᱩᱭᱩᱜ ᱠᱟᱱᱟ ᱒᱐.᱕ ᱩᱛᱚᱨ ᱟᱨ ᱘᱕.᱘᱓ ᱯᱩᱨᱩᱵᱽ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱱᱚᱣᱟ ᱨᱮᱭᱟᱜ ᱥᱩᱨ ᱥᱩᱯᱩᱨ ᱩᱥᱩᱞ ᱫᱚ ᱓᱗ ᱢᱤᱴᱚᱨ (᱑᱒᱑ ᱯᱷᱩᱴ) ᱾ ᱠᱚᱴᱚᱠ ᱨᱮᱭᱟᱜ ᱩᱛᱚᱨ ᱨᱮᱫᱚ ᱢᱚᱦᱟᱱᱚᱫᱤ ᱟᱨ ᱫᱩᱠᱷᱤᱱ ᱨᱮᱫᱚ ᱠᱟᱴᱷᱚᱡᱳᱰᱤ ᱴᱟᱞᱟᱨᱮ ᱯᱮᱠᱳᱬ ᱚᱛ ᱢᱮᱱᱟᱜ-ᱟ ᱾ ᱠᱚᱴᱚᱠ ᱨᱮᱭᱟᱜ ᱦᱚᱭ ᱦᱤᱥᱤᱫ ᱫᱚ ᱥᱤᱛᱩᱝ ᱫᱤᱱ ᱫᱚ ᱞᱚᱞᱚ ᱟᱨ ᱚᱫᱟ ᱟᱨ ᱨᱟᱵᱟᱝ ᱫᱤᱱ ᱫᱚ ᱨᱮᱭᱟᱲ ᱟᱨ ᱨᱚᱦᱚᱲ ᱾ ᱵᱟᱡᱟᱨ ᱨᱮ ᱟᱹᱭᱠᱟᱹᱣ ᱟᱠᱟᱱ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱞᱚᱞᱚᱥᱚᱝ ᱫᱚ ᱕᱐ ᱥᱮ. ᱦᱩᱭᱩᱜ ᱵᱮᱲᱟᱨᱮ ᱡᱚᱛᱚ ᱠᱷᱚᱱ ᱠᱟᱹᱡ ᱞᱚᱞᱚᱥᱚᱝ ᱫᱚ ᱑᱐ ᱥᱮ. ᱾ ᱥᱤᱛᱩᱝ ᱨᱮᱭᱟᱜ ᱚᱨᱥᱚᱝ ᱫᱚ ᱢᱟᱨᱪ ᱢᱩᱪᱟᱹᱫ ᱠᱷᱚᱱ ᱡᱩᱱ ᱛᱟᱞᱟᱢᱟᱞᱟ ᱫᱷᱟᱹᱵᱤᱡ ᱟᱹᱭᱠᱟᱹᱣᱜ-ᱟ ᱾ ᱡᱩᱱ ᱛᱟᱞᱟᱢᱟᱞᱟ ᱠᱷᱚᱱ ᱡᱟᱹᱯᱩᱫ ᱨᱤᱛᱩ ᱨᱮᱭᱟᱜ ᱮᱛᱚᱦᱚᱵ ᱾ ᱥᱮᱯᱴᱮᱢᱵᱚᱨ ᱠᱷᱚᱱ ᱚᱠᱴᱚᱵᱚᱨ ᱛᱟᱞᱟ ᱫᱷᱟᱹᱵᱤᱡ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱡᱟᱹᱯᱩᱫ ᱦᱩᱭᱩᱜ-ᱟ ᱾ ᱠᱚᱴᱚᱠ ᱨᱮᱭᱟᱜ ᱥᱮᱨᱢᱟᱠᱤᱭᱟᱹ ᱡᱟᱹᱯᱩᱫ ᱫᱚ ᱑᱔᱔.᱓᱙ ᱥᱮ.ᱢᱤ. ᱾
ᱨᱟᱵᱟᱝ ᱨᱤᱛᱩ ᱫᱚ ᱱᱚᱵᱷᱮᱢᱵᱚᱨ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱡᱟᱱᱩᱣᱟᱨᱤ ᱮᱛᱚᱦᱚᱵ ᱫᱷᱟᱹᱵᱤᱡ ᱛᱟᱦᱮᱸᱱᱟ ᱾ ᱱᱤᱭᱟᱹ ᱚᱠᱛᱚ ᱨᱮᱜᱮ ᱨᱟᱵᱟᱝ ᱩᱛᱚᱨᱟ ᱦᱚᱭ ᱮ ᱦᱚᱭ ᱥᱟᱶᱛᱮ ᱟᱹᱰᱤ ᱩᱥᱟᱹᱨᱟ (᱕:᱓᱐ ᱴᱟᱲᱟᱝ) ᱨᱮᱜᱮ ᱟᱹᱭᱩᱵᱚᱜ ᱠᱷᱟᱹᱛᱤᱨ ᱡᱤᱞᱤᱧ ᱟᱨ ᱨᱟᱵᱟᱝ ᱧᱤᱫᱟᱹ ᱞᱮᱠᱟ ᱟᱹᱭᱠᱟᱹᱣᱜ-ᱟ ᱾
ᱡᱟᱱᱩᱣᱟᱨᱤ ᱛᱟᱞᱟ ᱠᱷᱚᱱ ᱢᱟᱨᱪ ᱴᱟᱞᱟᱢᱟᱞᱟ ᱫᱷᱟᱹᱵᱤᱡ ᱱᱤᱨᱚᱱ ᱨᱤᱛᱩ ᱨᱮᱭᱟᱜ ᱚᱨᱥᱚᱝ ᱧᱮᱞᱚᱜ-ᱟ ᱟᱨ ᱞᱚᱞᱚᱥᱚᱝ ᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱓᱓.᱔ ᱥᱮ. ᱠᱷᱚᱱ ᱒᱒.᱒ ᱥᱮ ᱛᱟᱞᱟᱨᱮ ᱛᱟᱦᱮᱸᱱᱟ ᱾ ᱠᱚᱴᱚᱠ ᱫᱟᱬᱟᱱ ᱞᱟᱹᱜᱤᱫ ᱫᱚ ᱱᱚᱣᱟ ᱜᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱠᱛᱚ ᱾
᱒᱐᱑᱑ ᱦᱚᱲ ᱦᱤᱥᱟᱹᱵᱽ ᱞᱮᱠᱟᱛᱮ ᱠᱚᱴᱚᱠ ᱨᱮ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱖,᱐᱖,᱐᱐᱗ ᱾ ᱠᱚᱴᱚᱠ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱙᱑.᱑᱗% ᱾
ᱱᱮᱯᱟᱞ ᱨᱮᱱᱟᱜ ᱜᱟᱰᱟ
ᱱᱮᱯᱟᱞ ᱨᱮᱱᱟᱜ ᱜᱟᱰᱟ ᱠᱚ
ᱢᱤᱨᱟᱴ
ᱢᱤᱨᱟᱴ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱟᱪᱮ ᱱᱟᱠᱷᱟ ᱨᱮᱱᱟᱜ ᱢᱤᱨᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱢᱟᱨᱮ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱱᱫᱷᱩ ᱜᱷᱟᱹᱴᱤ ᱥᱚᱥᱱᱚᱜ ᱨᱤᱱ ᱛᱟᱦᱮᱸᱱ ᱦᱚᱲᱟᱜ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱮ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱚᱦᱚᱨ ᱝᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱗᱐ ᱠᱤᱞᱚᱢᱤᱴᱚᱨ (᱔᱓ ᱢᱤᱞ) ᱠᱚᱧᱮ ᱥᱟᱢᱟᱝ ᱨᱮ, ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱵᱷᱤᱛᱤᱨ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱔᱓᱐ ᱠᱤᱞᱚᱢᱤᱴᱚᱨ (᱒᱗᱐ ᱢᱤᱞ) ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ, ᱢᱤᱨᱟᱴ ᱫᱚ ᱓᱓ ᱟᱱᱟᱜ ᱟᱹᱰᱤ ᱰᱷᱮᱨ ᱦᱚᱲ ᱮᱞ ᱟᱱ ᱥᱚᱦᱨᱤ ᱜᱩᱴ ᱟᱨ ᱥᱤᱧᱚᱛ ᱨᱮ ᱒᱖ ᱟᱱᱟᱜ ᱟᱹᱰᱤ ᱰᱷᱮᱨ ᱦᱚᱲ ᱮᱞ ᱟᱱ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱒᱐᱐᱖ ᱥᱟᱞ ᱨᱮ ᱒᱙᱒ ᱟᱱᱟᱜ ᱛᱷᱟᱱ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱚᱦᱨᱤ ᱴᱚᱴᱷᱟ ᱨᱮᱱᱟᱜ ᱛᱟᱹᱞᱠᱟᱹ ᱨᱮ ᱒᱐᱒᱐ ᱥᱟᱞ ᱨᱮ ᱒᱔᱒ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜ ᱞᱮᱠᱟ ᱟᱢᱫᱟᱡᱚᱜ ᱠᱟᱱᱟ ᱾ ᱱᱚᱜᱚᱨᱯᱟᱞᱤᱠᱟ ᱴᱚᱴᱷᱟ (᱒᱐᱑᱖ ᱥᱟᱞ ᱫᱷᱟᱹᱵᱤᱡ) ᱔᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱗᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱯᱟᱪᱮ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱥᱮᱪᱮᱫ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ, ᱱᱚᱣᱟ ᱫᱚ "ᱥᱤᱧᱚᱛ ᱨᱮᱱᱟᱜ ᱠᱷᱮᱞᱚᱸᱰ ᱥᱚᱦᱚᱨ" ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱢᱩᱬ ᱧᱩᱛᱩᱢ
ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ 'ᱢᱚᱭᱟᱨᱟᱥᱴᱨᱚ' (ᱥᱚᱸᱥᱠᱨᱤᱛ: मयराष्ट्र) ᱠᱷᱚᱱ ᱤᱫᱤ ᱟᱠᱟᱱᱟ ᱦᱩᱭ ᱫᱟᱲᱮᱭᱟᱜᱼᱟ, ᱱᱚᱣᱟ ᱫᱚ ᱢᱚᱭᱟᱥᱩᱨ ᱟᱜ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ, ᱢᱚᱱᱫᱚᱫᱚᱨᱤ ᱟᱡ ᱵᱟᱵᱟ ᱟᱨ ᱨᱟᱵᱚᱱᱤᱡ ᱥᱚᱥᱩᱨ ᱠᱟᱱᱟ ᱾ ᱦᱩᱭ ᱫᱟᱲᱮᱭᱟᱜᱼᱟ ᱱᱚᱣᱟ ᱧᱩᱛᱩᱢ ᱫᱚ ᱢᱟᱭᱨᱟᱥᱴᱨᱚ, ᱢᱟᱭ-ᱫᱟᱱᱛ-ᱠᱟ-ᱠᱷᱮᱲᱟ, ᱢᱟᱭᱨᱟᱛᱷ ᱟᱨ ᱢᱤᱨᱟᱴ ᱨᱮ ᱵᱚᱫᱚᱞ ᱮᱱᱟ ᱾
ᱢᱟᱨᱮ ᱡᱩᱜᱽ
ᱨᱟᱢᱟᱭᱚᱬ ᱨᱮ ᱱᱚᱣᱟ ᱫᱚ ᱢᱟᱭ ᱫᱟᱱᱚᱵᱽ ᱟᱜ ᱨᱟᱡᱽᱜᱟᱲ 'ᱢᱟᱭᱫᱟᱱᱛ ᱠᱟ ᱠᱷᱮᱲᱟ' ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱱᱩᱭ ᱨᱟᱵᱚᱱᱤᱡ ᱵᱟᱹᱦᱩ ᱢᱚᱱᱫᱚᱫᱚᱨᱤ ᱭᱟᱜ ᱚᱲᱟᱜᱱᱚᱜᱚᱨ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱫᱤᱞᱞᱤ ᱛᱟᱭᱚᱢ ᱢᱤᱨᱟᱴ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱠᱷᱮᱞᱚᱸᱰ ᱥᱚᱦᱚᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱢᱤᱨᱟᱴ ᱫᱚ ᱜᱟᱝᱱᱟᱹᱭ ᱟᱨ ᱡᱚᱢᱩᱱᱟ ᱴᱟᱺᱰᱤ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱚᱥᱟᱨ ᱵᱤᱥᱟᱹᱨ ᱨᱮ ᱢᱤᱨᱟᱴ ᱦᱚᱱᱚᱛ ᱨᱮ ᱒,᱕᱒᱒ ᱠᱤᱞᱚᱢᱤᱴᱚᱨ᱒ (᱙᱗᱔ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱱᱚᱣᱟ ᱫᱚ ᱫᱤᱞᱞᱤ ᱠᱷᱚᱱ ᱢᱟᱨᱟᱝ ᱜᱮᱭᱟ (ᱫᱤᱞᱞᱤ ᱨᱮ ᱑,᱔᱘᱔ ᱠᱤᱞᱚᱢᱤᱴᱚᱨ᱒ [᱕᱗᱓ ᱜᱟᱺᱴ ᱢᱤᱞ] ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ) ᱾
ᱦᱚᱭ
ᱥᱩᱴ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱫᱚ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾
ᱰᱨᱹ ᱵᱷᱤᱢ ᱨᱟᱣ ᱟᱢᱵᱮᱰᱠᱚᱨ ᱩᱰᱟᱹᱱ ᱰᱟᱹᱦᱤ ᱫᱚ ᱯᱚᱨᱛᱟᱯᱩᱨ ᱨᱮ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱢᱤᱨᱟᱴ ᱫᱚ ᱫᱤᱞᱞᱤ, ᱱᱚᱭᱮᱰᱟ, ᱯᱷᱚᱨᱤᱫᱟᱵᱟᱫᱽ, ᱜᱟᱡᱤᱭᱟᱵᱟᱫᱽ, ᱦᱚᱨᱤᱫᱣᱟᱨ, ᱵᱩᱞᱚᱸᱫᱽᱥᱚᱦᱚᱨ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱟᱨᱟᱝ ᱮᱞᱮᱞ ᱨᱮ ᱦᱚᱲ ᱠᱟᱹᱢᱤ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱫᱤᱞᱞᱤ, ᱱᱚᱭᱮᱰᱟ, ᱜᱨᱮᱴᱟᱨ ᱱᱚᱭᱮᱰᱟ, ᱜᱟᱡᱤᱭᱟᱵᱟᱫᱽ ᱟᱨ ᱜᱩᱲᱜᱟᱶ ᱠᱚ ᱥᱮᱱᱚᱜᱼᱟ ᱾ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH-58, NH-119 ᱟᱨ NH-235) ᱫᱚ ᱢᱤᱨᱟᱴ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱫᱤᱞᱞᱤ-ᱢᱤᱨᱟᱴ ᱮᱠᱥᱯᱨᱮᱥᱵᱮ - ᱢᱤᱫᱴᱟᱹᱝ ᱫᱚ ᱙᱐ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱠᱚᱱᱴᱨᱚᱞᱮᱰ-ᱥᱮᱴᱮᱨ ᱮᱠᱥᱯᱨᱮᱥᱵᱮ ᱢᱤᱨᱟᱴ ᱫᱚ ᱜᱟᱡᱤᱭᱟᱵᱟᱫᱽ ᱦᱚᱱᱚᱛ ᱨᱮ ᱰᱟᱥᱱᱟ ᱞᱮᱠᱟᱛᱮ ᱫᱤᱞᱞᱤ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱨᱮᱞᱣᱮ
ᱢᱤᱨᱟᱴ ᱫᱚ ᱫᱤᱞᱞᱤ-ᱥᱚᱦᱟᱨᱚᱱᱯᱩᱨ ᱵᱤᱡᱽᱞᱤ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱫᱚ ᱢᱚᱬᱮ ᱜᱚᱴᱟᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ : ᱢᱤᱨᱟᱴ ᱥᱚᱦᱚᱨ, ᱢᱤᱨᱟᱴ ᱠᱮᱸᱴ, ᱯᱚᱨᱛᱟᱯᱩᱨ, ᱢᱚᱦᱤᱩᱫᱽᱫᱤᱱᱯᱩᱨ ᱟᱨ ᱯᱚᱵᱽᱞᱤ ᱠᱷᱟᱥ ᱾ ᱢᱤᱨᱟᱴ ᱥᱤᱴᱤ ᱥᱴᱮᱥᱚᱱ ᱫᱚ ᱟᱹᱰᱤ ᱵᱤᱡᱤ ᱜᱮᱭᱟ ᱾ ᱫᱤᱞᱞᱤ ᱟᱨ ᱢᱤᱨᱟᱴ ᱛᱟᱞᱟ ᱛᱮ ᱨᱮᱞ ᱞᱟᱭᱤᱱ ᱫᱚ ᱑᱘᱖᱔ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱟᱨ ᱢᱤᱨᱟᱴ ᱠᱮᱸᱴ ᱥᱴᱮᱥᱚᱱ, ᱱᱚᱣᱟ ᱫᱚ ᱢᱤᱫ ᱛᱟᱱᱟᱞᱟ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱠᱟᱹᱢᱤᱭᱟ, ᱑᱘᱖᱕ ᱥᱟᱞᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱤᱨᱟᱴ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑.᱔᱒ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱱᱚᱜᱚᱨᱯᱟᱞᱤᱠᱟ ᱨᱮᱱᱟᱜ ᱮᱱᱮᱢ ᱑.᱓᱑ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱢᱤᱨᱟᱴ ᱥᱚᱦᱨᱤ ᱜᱩᱴ ᱨᱮ ᱢᱤᱨᱟᱴ ᱱᱚᱜᱚᱨ ᱱᱤᱜᱟᱢ, ᱢᱤᱨᱟᱴ ᱠᱮᱸᱴ ᱵᱚᱨᱰ ᱵᱷᱤᱛᱤᱨ ᱨᱮ ᱦᱤᱡᱩᱜᱟᱜ ᱴᱚᱴᱷᱟ ᱟᱨ ᱥᱤᱸᱫᱷᱣᱟᱞᱤ, ᱚᱢᱮᱦᱨᱟ ᱟᱫᱤᱯᱩᱨ, ᱚᱢᱤᱱᱚᱜᱚᱨ ᱩᱨᱯᱷ ᱵᱷᱩᱨᱵᱚᱨᱚᱞ ᱟᱨ ᱢᱚᱦᱤᱩᱫᱽᱫᱤᱱᱯᱩᱨ ᱨᱮᱱᱟᱜ ᱯᱩᱱᱭᱟᱹ ᱦᱚᱲ ᱞᱮᱠᱷᱟ ᱥᱚᱦᱚᱨ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱢᱤᱨᱟᱴ ᱫᱚ ᱓᱓ ᱟᱱᱟᱜ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱱᱟᱜ ᱥᱚᱦᱨᱤ ᱜᱩᱴ ᱟᱨ ᱥᱤᱧᱚᱛ ᱨᱮᱱᱟᱜ ᱒᱘ ᱟᱱᱟᱜ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱱᱟᱜ ᱥᱚᱦᱚᱨ ᱮ ᱵᱮᱱᱟᱣᱜᱼᱟ ᱾ ᱢᱤᱨᱟᱴ ᱥᱚᱦᱨᱤ ᱜᱩᱴ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱘᱘᱗ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱐᱘ ᱠᱷᱚᱱ ᱠᱚᱢ ᱜᱮᱭᱟ; ᱡᱚᱛᱚ ᱢᱮᱥᱟ ᱠᱟᱛᱮ ᱥᱮᱪᱮᱫ ᱫᱚᱨ ᱫᱚ ᱗᱖.᱒᱘% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱙.᱗᱒% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾
᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱫᱚ ᱮᱱ.ᱥᱤ.ᱟᱨ ᱨᱮ ᱦᱚᱲ ᱮᱞ ᱨᱮᱫᱚ ᱫᱚᱥᱟᱨ ᱟᱨ ᱥᱤᱧᱚᱛ ᱨᱮ ᱒᱕ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:ᱢᱤᱨᱟᱴ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ
ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ ᱵᱤᱱ ᱦᱟᱢᱟᱫᱽ ᱟᱞ ᱠᱷᱟᱹᱞᱤᱯᱷᱟ (ᱤᱝᱨᱟᱹᱡᱤᱺ Prince Salman bin Hamad bin Isa Al Khalifa; ᱟᱨᱵᱤ: سلمان بن حمد آل خليفة‎, ᱡᱟᱱᱟᱢ ᱒᱑ ᱚᱠᱴᱚᱵᱚᱨ ᱑᱙᱖᱙) ᱫᱚ ᱵᱟᱦᱨᱟᱭᱤᱱ ᱫᱤᱥᱚᱢ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱟᱨ ᱡᱚᱜᱚ ᱨᱟᱡᱟ ᱠᱟᱱᱟᱭ| ᱤᱱᱟᱹ ᱵᱮᱜᱚᱨ ᱩᱱᱤ ᱫᱚ ᱵᱟᱦᱨᱟᱭᱤᱱ ᱫᱤᱥᱚᱢ ᱫᱩᱜ-ᱫᱟᱨᱟᱢ ᱯᱷᱟᱹᱫᱽ ᱨᱮᱱ ᱞᱟᱹᱲᱦᱟᱹᱭ ᱥᱩᱵᱮᱫᱟᱨ ᱦᱚᱸ ᱠᱟᱱᱟᱭ|
ᱮᱛᱚᱦᱚᱵ ᱡᱤᱭᱚᱱ
ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ ᱫᱚ ᱨᱟᱡᱟ ᱦᱟᱢᱟᱫᱽ ᱵᱤᱱ ᱟᱞ ᱠᱷᱟᱹᱞᱤᱯᱷᱟ ᱟᱨ ᱩᱱᱤ ᱨᱮᱱ ᱯᱟᱹᱦᱤᱞ ᱮᱨᱟ ᱨᱟᱡᱽ ᱠᱩᱢᱟᱨᱤ ᱥᱟᱵᱤᱠᱟ ᱵᱤᱱᱛ ᱤᱵᱽᱨᱟᱦᱤᱢ ᱟᱞ ᱠᱷᱟᱹᱞᱤᱯᱷᱟ ᱛᱟᱹᱠᱤᱱ ᱨᱮᱱ ᱢᱟᱨᱟᱝᱤᱡ ᱠᱚᱲᱟ ᱠᱟᱱᱟᱭ|
ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ ᱟᱡᱟᱜ ᱦᱟᱭ ᱥᱠᱩᱞ ᱯᱟᱲᱦᱟᱣ ᱫᱚ ᱨᱟᱦᱨᱟᱭᱤᱱ ᱥᱠᱩᱞ ᱨᱮᱭᱮ ᱦᱟᱛᱟᱣ ᱞᱮᱫᱟ, ᱟᱨ ᱤᱱᱟᱹ ᱛᱟᱭᱱᱚᱢ ᱑᱙᱙᱒ ᱥᱮᱨᱢᱟ ᱨᱮ ᱨᱟᱡᱟᱨᱤ ᱥᱟᱬᱮᱥ ᱛᱮ ᱵᱤᱹᱮᱹ ᱰᱤᱜᱽᱨᱤ ᱦᱟᱛᱟᱣ ᱞᱟᱹᱜᱤᱫ ᱟᱢᱮᱨᱤᱠᱟ ᱨᱮᱭᱟᱜ ᱣᱟᱥᱤᱝᱴᱚᱱ ᱰᱤᱹᱥᱤᱹ ᱛᱮᱭᱮ ᱥᱮᱱ ᱞᱮᱱᱟ| ᱤᱱᱟᱹ ᱛᱟᱭᱱᱚᱢ ᱑᱙᱙᱔ ᱥᱮᱨᱢᱟ ᱨᱮ ᱱᱟᱜᱟᱢ ᱥᱟᱛᱷᱟᱢ ᱤᱫᱤ ᱠᱟᱛᱮ ᱮᱢᱹ ᱯᱷᱤᱞ ᱰᱤᱜᱽᱨᱤ ᱟᱨ ᱪᱟᱹᱬᱭᱟᱹᱨ ᱥᱟᱛᱷᱟᱢ ᱫᱚ ᱤᱝᱜᱽᱞᱮᱱᱰ ᱫᱤᱥᱚᱢ ᱨᱮᱭᱟᱜ ᱠᱩᱭᱤᱱᱥ ᱠᱚᱞᱮᱡᱽ ᱨᱮᱭᱮ ᱯᱟᱲᱦᱟᱣ ᱞᱮᱫᱟ|
ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ ᱫᱚ ᱵᱟᱦᱨᱟᱭᱤᱱ ᱨᱮᱱ ᱡᱩᱣᱟᱹᱱ ᱦᱚᱲ ᱠᱚ ᱒᱑ ᱥᱟᱭᱟᱱᱟᱜ ᱥᱮᱨᱢᱟ ᱨᱮᱭᱟᱜ ᱦᱚᱨ ᱰᱚᱦᱟᱨ ᱩᱫᱩᱜ ᱠᱚ ᱞᱟᱹᱜᱤᱫ ᱠᱨᱟᱣᱩᱱ ᱯᱨᱤᱱᱥᱮᱥ ᱤᱱᱴᱟᱨᱱᱮᱥᱚᱱᱟᱞ ᱮᱥᱠᱩᱞᱟᱨᱥᱤᱯ ᱯᱨᱚᱜᱽᱨᱟᱢᱮ (Crown Prince’s International Scholarship Programme) ᱮᱦᱚᱵ ᱞᱮᱫᱟ| ᱠᱟᱹᱢᱤ ᱦᱚᱨᱟ ᱞᱮᱠᱟ ᱛᱮ, ᱵᱟᱦᱨᱟᱭᱤᱱ ᱨᱮᱱ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱞᱟᱥᱮᱨ ᱦᱟᱛᱟᱝᱟᱱ ᱯᱟᱹᱴᱷᱩᱣᱟᱹ ᱠᱚᱲᱟ ᱠᱩᱲᱤ ᱠᱚ ᱵᱤᱫᱮᱥ ᱨᱮ ᱯᱟᱲᱦᱟᱣᱚᱜ ᱞᱟᱹᱜᱤᱫ ᱱᱤᱭᱟᱹ ᱮᱥᱠᱩᱞᱟᱨᱥᱤᱯ ᱛᱮ ᱠᱚ ᱢᱟᱱᱚᱛ ᱚᱪᱚᱜᱚᱜ-ᱟ, ᱟᱨ ᱩᱱᱠᱩ ᱡᱩᱣᱟᱹᱱ ᱠᱚ ᱫᱚ ᱱᱟᱦᱨᱟᱭᱤᱱ ᱨᱮᱭᱟᱜ ᱩᱛᱷᱱᱟᱹᱣ ᱞᱟᱹᱜᱤᱫ ᱟᱨᱦᱚᱸ ᱟᱠᱚ ᱫᱤᱥᱚᱢ ᱛᱮᱠᱚ ᱨᱩᱣᱟᱹᱲ ᱦᱤᱡᱩᱜ -ᱟ| ᱱᱚᱣᱟ ᱮᱥᱠᱩᱞᱟᱨᱥᱤᱯ ᱛᱮ ᱵᱟᱦᱨᱟᱭᱤᱱ ᱫᱤᱥᱚᱢ ᱨᱮᱱ ᱑᱔᱐ ᱯᱟᱴᱷᱩᱣᱟᱹ ᱠᱚ ᱟᱢᱮᱨᱤᱠᱟ,, ᱤᱝᱜᱽᱞᱮᱱᱰ ᱟᱨ ᱯᱷᱨᱟᱱᱥ ᱨᱮ ᱯᱟᱲᱦᱟᱣᱚᱜ ᱞᱟᱹᱜᱤᱫ ᱠᱚ ᱢᱟᱱᱚᱛ ᱚᱪᱚᱜ-ᱟ|
ᱠᱮᱨᱤᱭᱟᱨ
᱒᱔ ᱯᱷᱮᱵᱽᱨᱩᱣᱟᱨᱤ ᱒᱐᱐᱑ ᱢᱟᱹᱦᱤᱛ ᱨᱮ, ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ ᱫᱚ ᱱᱮᱥᱚᱱᱟᱞ ᱮᱠᱥᱚᱱ ᱪᱟᱨᱴᱟᱨ ᱠᱟᱹᱜ-ᱟᱹᱢᱤ ᱨᱮᱱ ᱯᱟᱨᱥᱮᱛ ᱞᱮᱠᱟ ᱛᱮᱠᱚ ᱵᱟᱦᱟᱞ ᱞᱮᱫᱮᱭᱟ| ᱪᱟᱨᱴᱟᱨ ᱫᱚ ᱫᱤᱥᱚᱢ ᱨᱮᱱ ᱙᱘% ᱵᱷᱚᱴ ᱛᱮ ᱠᱚ ᱵᱟᱪᱷᱟᱣ ᱞᱮᱫᱮᱟᱭᱟ ᱟᱨ ᱵᱟᱦᱨᱟᱭᱤᱱ ᱨᱮᱭᱟᱜ ᱵᱟᱹᱲᱛᱤ ᱩᱛᱷᱟᱱᱟᱹᱣ ᱞᱟᱜᱤᱫ ᱱᱩᱭ ᱜᱮ ᱡᱚᱛᱚ ᱦᱚᱲ ᱢᱤᱞᱟᱹᱣ ᱠᱟᱛᱮ ᱫᱟᱭᱤᱠ ᱵᱷᱟᱨ ᱠᱚ ᱜᱚᱜ-ᱟᱫᱮ ᱛᱟᱦᱮᱸᱠᱟᱱᱟ|
ᱵᱟᱯᱞᱟ ᱟᱨ ᱮᱨᱟ-ᱩᱨᱩ
ᱨᱟᱡᱽ ᱠᱩᱢᱟᱨ ᱥᱟᱞᱢᱟᱱ ᱫᱚ ᱒᱐᱐᱕ ᱥᱮᱨᱢᱟ ᱦᱟᱹᱵᱤᱡ ᱥᱮᱭᱠᱷ ᱦᱟᱞᱟ ᱵᱤᱱᱛ ᱫᱩᱣᱟᱡᱽ ᱟᱞ ᱠᱷᱟᱹᱞᱤᱯᱷᱟ ᱡᱩᱨᱤ ᱯᱟᱹᱨᱤ ᱥᱟᱹᱜᱟᱹᱭ ᱛᱟᱦᱮᱸᱠᱟᱱ ᱛᱟᱭᱟ| ᱥᱮᱭᱮᱠᱷ ᱦᱟᱞᱟ ᱫᱚ ᱥᱮᱭᱠᱷ ᱦᱟᱞᱟ ᱵᱤᱱᱛ ᱫᱩᱣᱟᱡᱽ ᱟᱞ ᱠᱷᱟᱹᱞᱤᱯᱷᱟ ᱛᱟᱠᱤᱱ ᱨᱮᱱ ᱦᱩᱰᱤᱧ ᱩᱛᱟᱹᱨᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸᱠᱟᱱᱟ ᱟᱨ ᱡᱟᱹᱛᱨᱤᱭᱟᱹ ᱠᱟᱹᱣᱰᱤ ᱟᱹᱨᱤ ᱰᱤᱯᱟᱹᱴ ᱨᱮᱱ ᱡᱚᱜᱚ ᱥᱩᱛᱨᱮᱛ|
ᱢᱤᱠᱷᱟᱭᱤᱞ ᱢᱤᱥᱩᱥᱛᱤᱱ
ᱢᱤᱠᱷᱟᱭᱤᱞ ᱵᱽᱞᱟᱫᱤᱢᱤᱨᱚᱵᱷᱤᱪ ᱢᱤᱥᱩᱥᱛᱤᱱ (ᱡᱟᱱᱟᱢᱺ ᱓ ᱢᱟᱨᱪ ᱑᱙᱖᱖) ᱫᱚ ᱨᱟᱥᱤᱟᱭ ᱫᱤᱥᱚᱢ ᱨᱮᱱ ᱨᱟᱡᱟᱨᱤᱭᱟᱱ ᱟᱨ ᱠᱟᱹᱣᱰᱤ ᱟᱹᱨᱤᱭᱟᱱ ᱠᱟᱱᱟᱭ, ᱚᱠᱚᱭ ᱫᱚ ᱑᱖ ᱡᱟᱱᱩᱣᱟᱨᱤ ᱒᱐᱒᱐ ᱢᱟᱹᱦᱤᱛ ᱠᱷᱚᱱ ᱨᱟᱥᱤᱭᱟᱱ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱜᱚᱜ-ᱟᱠᱟᱫ| ᱱᱤᱭᱟᱹ ᱞᱟᱦᱟ ᱒᱐᱑᱐ ᱠᱷᱚᱱ ᱒᱐᱒᱐ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱥᱮᱞᱮᱫ ᱠᱷᱟᱡᱟᱧᱪᱤ ᱥᱮᱣᱟ ᱨᱮᱱ ᱰᱤᱨᱮᱠᱴᱚᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ| ᱑᱕ ᱡᱟᱱᱩᱣᱟᱨᱤ ᱒᱐᱒᱐ ᱢᱟᱹᱦᱤᱛ ᱦᱤᱞᱚᱜ ᱨᱟᱥᱤᱭᱟ ᱨᱮᱱ ᱫᱤᱥᱚᱢ ᱜᱚᱢᱠᱮ ᱵᱷᱞᱟᱫᱤᱢᱤᱨ ᱯᱩᱛᱤᱱ ᱫᱚ ᱥᱮᱞᱮᱫ ᱨᱟᱹᱥᱤᱭᱟ ᱫᱤᱥᱚᱢ ᱨᱮᱱ ᱢᱩᱠᱷᱭᱟᱹ ᱞᱮᱠᱟ ᱛᱮ ᱫᱤᱢᱛᱨᱤ ᱢᱮᱫᱽᱣᱮᱫᱮᱣ ᱦᱩᱫᱟᱹ ᱟᱲᱟᱜ ᱜᱤᱰᱤ ᱛᱟᱭᱚᱢ ᱢᱤᱠᱷᱟᱭᱤᱞ ᱢᱤᱥᱩᱥᱛᱤᱱ ᱫᱚᱭ ᱧᱩᱢ ᱨᱟᱠᱟᱵ ᱞᱮᱫᱮᱭᱟ| ᱩᱱᱤᱟᱭᱜ ᱵᱟᱦᱟᱞᱤ ᱫᱚ ᱑᱖ ᱡᱟᱱᱩᱣᱟᱨᱤ ᱫᱩᱢᱟ ᱯᱚᱱᱚᱛ ᱨᱮ ᱦᱩᱭ ᱞᱮᱱᱟ, ᱟᱨ ᱩᱱ ᱦᱤᱞᱚᱜ ᱜᱮ ᱟᱹᱯᱤᱥ ᱠᱦᱚᱱ ᱦᱚᱸ ᱠᱚ ᱞᱟᱹᱭ ᱥᱟᱰᱮ ᱞᱮᱫᱟ|
ᱜᱟᱡᱤᱯᱩᱨ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ
ᱜᱟᱡᱤᱯᱩᱨ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱜᱟᱡᱤᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱵᱟᱨᱟᱬᱚᱥᱤ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱜᱟᱡᱤᱯᱩᱨ ᱨᱮᱱᱟᱜ ᱴᱚᱴᱷᱟ ᱢᱩᱬ ᱞᱮᱠᱟᱛᱮ ᱜᱩᱞᱟᱵᱽ ᱡᱟᱞ ᱧᱩᱛᱩᱢᱟᱜ ᱟᱡᱟᱜ ᱵᱤᱫᱮᱥᱤ ᱜᱩᱞᱟᱵᱽ ᱪᱷᱤᱨᱠᱟᱹᱣ ᱥᱯᱨᱮ ᱟᱨᱡᱟᱣ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱟᱨ ᱵᱨᱤᱴᱤᱥ ᱥᱤᱧᱚᱛ ᱨᱤᱱᱤᱡ ᱜᱚᱣᱮᱨᱱᱚᱨ ᱡᱮᱱᱨᱟᱞ ᱞᱳᱨᱰ ᱠᱚᱨᱱᱣᱟᱞᱤᱥ ᱟᱜ ᱠᱚᱵᱽᱨᱚ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱚᱠᱚᱭ ᱱᱚᱸᱰᱮ ᱜᱚᱡ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱢᱚᱠᱵᱟᱨᱟ ᱥᱚᱦᱚᱨ ᱠᱷᱚᱱ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ, ᱟᱨ ᱥᱤᱧᱚᱛᱤᱭᱟᱹ ᱟᱨᱠᱮᱣᱟᱞᱚᱡᱤ ᱥᱚᱨᱵᱷᱮ ᱤᱫᱤ ᱛᱮ ᱦᱩᱸᱥᱤᱭᱟᱹᱨ ᱢᱮᱱᱟᱭᱟ ᱾